
INTRODUCERE 


Ca si productia floricolá reprezentatá de florile táiate, plantele in 
ghivece şi plantele pentru decorul parcurilor şi grădinilor, arta aranjárii 
florilor în buchete şi în vase a căpătat în ultima perioadă aspectul unei 
adevărate activități industriale. 

Dat fiind faptul că în societatea modernă aproape fiecare 
eveniment şi sărbătoare publică sau particulară nu îşi ating pe deplin 
farmecul în absența florilor şi aranjamentelor florale, florárüle si 
persoanele care realizează şi comercializează aranjamente florale 
încasează venituri foarte mari, fiind printre cele mai prospere. 

Oferta de material floricol aranjat în buchete sau în vase este tot 
mai bogată şi diversificată cum tot mai mare şi exigentă devine şi cererea; 
aceasta demonstrează în modul cel mai elocvent rolul florilor şi 
aranjamentelor florale de exponenti ai rafinamentului şi gradului de 
civilizaţie al oricărei societăți. 

Aranjarea corectă a florilor în buchete sau în vase este o adevărată 
artă şi ea presupune cunoştinţe temeinice de estetică şi tehnologie, dublate 
de talent, imaginaţie şi pasiune. Folosirea unor materiale de calitate şi 
respectarea principiilor consacrate, privitoare la asocierea materialului 
vegetal şi a culorilor şi la utilizarea accesoriilor constituie elemente 
esenţiale în realizarea unor combinaţii decorative reuşite, de bun gust. 

În dorința de a veni în sprijinul celor interesaţi de aranjarea corectă 
a florilor în buchete şi în vase, am reunit în această ultim volum al lucrării 
de faţă câteva aspecte privitoare la aranjamentele florale în raport cu 
spațiul geografic căruia îi aparţin şi evenimentul pentru care sunt create, 
principiile care stau la baza realizării lor şi tehnica de execuţie a acestora. 


CUPRINS 


InU——————— 
jUuunnn——"————O/ÓÓÜÓH————————— 


Cap. I. ARTA FLORALÀ — EXPRESIE A CIVILIZAȚIEI UMANE ............... 
1.1. Arta utilizării florilor în ocaziile festive şi în momentele particulare ale 
VIEȚII: scz caca ata a Da oaia ca o Ei a a gaga ca 503 dac at data a ca ci 


Cap. II. SIMBOLURILE SI EFECTELE CULORILOR ÎN 
ARANJAMENTELE FLORALE SI ÎN RELAȚIILE SOCIO-UMANE 


Cap. III. VASE ŞI ACCESORII UTILIZATE ÎN ARANJAMENTELE 
FLORALE. sei ——— —— 
3.1. Vasele utilizate în aranjamentele florale .......................... eese 
3.2. Accesorii care fac parte integrantă din aranjamentele florale ...................... 
3.3. Accesorii care servesc la executarea aranjamentelor florale ........................ 


Cap. IV. ALEGEREA ȘI PREGĂTIREA MATERIALULUI VEGETAL 
UTILIZAT ÎN ARANJAMENTELE FLORALE .................reeeenntnnntnnnn 


Cap. V. ARTA FLORALÁ ORIENTALĂ ................ serere tern tennntnnnn ennt 
5.1. Elementele definitorii şi etapele artei florale orientale ................................. 
5.2. Şcolile artei florale Ikebana ..................... sese 
5.3. Principiile aranjamentelor florale Ikebana ......................... sss 
5.4. Stilurile aranjamentelor florale Ikebana ...........ce eee nenea 


Cap. VI. ARTA FLORALĂ OCCIDENTALĂ ................ eese teen tentent 
6.1. Buchetele realizate din materiale vegetal verde (proaspăt) .......................... 
6.1.1. Buchetele rotunde sau multifatetate (circulare) ........................sssss 
6.1.2. Buchetele frontale (unifatetate) .......... men nene nea 
6.1.3. Buchetele şi aranjamentele de nuntă... nene nenea 
6.1.4. Buchetele şi aranjamentele de botez ...... men nenea ne 
6.1.5. Buchetele funerare şi comemorative ......... men nene eee nea 
6.2. Aranjamentele florale din material vegetal verde (proaspăt) realizate în 


6.3. Buchetele şi alte tipuri de aranjamente realizate din material vegetal uscat 


Cap. VII. ARANJAMENTELE ŞI PREPARATELE CU FLORI 
COMESTIBILE — ARTĂ FLORALĂ SAU ARTĂ CULINARĂ? .......... 


jUUnUn——————O———— 


29 


161 


I. ARTA FLORALÁ — 
EXPRESIE A CIVILIZATIEI UMANE 


Asocierea florilor in buchete sau alte tipuri de aranjamente florale 
se pierde in negura vremurilor, istoria aranjamentelor florale fiind stráns 
legatá de civilizatia $1 cultura fiecárui popor. 

Primele márturii scrise despre arta aranjárii florilor fac referire la 
ghirlandele şi aranjamentele florale existente la palatele reginei 
Semiramida a Babilonului. Egiptul, Grecia şi Roma antică sunt semnalate, 
de asemenea, ca etape importante ale consacrării aranjamentelor florale, 
fie că vorbim de aranjamente florale realizate din flori tăiate (flori tăiate 
aşezate în vaze, ghirlande şi coronite) pentru decorul interioarelor fie că ne 
referim la aranjamente florale realizate din plante întregi, utilizate atât 
pentru decorul interioarelor cât şi al parcurilor şi grădinilor. 

În secolul VI, odată cu pătrunderea budismului în Japonia iau 
naştere aranjamentele florale în stil oriental, cu o profundă semnificație 
religioasă, aranjamente care se constituie în precursorii aranjamentelor 
florale Ikebana apărute în secolul XVI. 

Evul Mediu nu a adus cu sine o activitate deosebită în privința 
aranjamentelor florale în spațiul european însă odată cu Renaşterea are loc 
o reevaluare a locului florilor în viața omului şi în societate. 

Arta florală europeană cunoaşte o dezvoltare impresionantă în 
timpul reginei Victoria a Angliei şi a regelui Ludovic al XIV-lea al 
Franţei. În această perioadă se manifestă un adevărat entuziasm pentru 
flori, apar primele şcoli de instruire în domeniul aranjării florilor în 
buchete şi se formează primele stiluri occidentale de aranjare a florilor. 

În secolul XX, odată cu pătrunderea influenţei japoneze, privitoare 
la stilul natural de aranjare a florilor, se formează noi stiluri şi asistăm la o 
dezvoltare explozivă a artei florale europene, aranjamentele florale 
devenind practic nelipsite de la toate genurile de evenimente publice sau 
particulare. 

Din cele expuse mai sus se poate trage concluzia că aranjarea 
florilor în buchete şi alte tipuri de aranjamente florale a devenit în timp o 
adevărată artă, cu implicații deosebite asupra dezvoltării relațiilor inter- 
umane şi a infrumusetárii vieții. 

Astăzi, aranjarea florilor în buchete şi alte tipuri de aranjamente 
florale reprezintă o activitate impresionantă, promovată la cel mai înalt 
nivel artistic şi având drept caracteristică îmbinarea trăsăturilor specifice 
unei arte cu elementele caracteristice unei adevărate activități industriale. 
În acest context, în ţările occidentale există o concurență acerbă între 
firmele consacrate pentru cucerirea şi păstrarea unui segment cât mai 
important al pieţei, calitatea produselor, promovarea cataloagelor de oferte 
şi a comenzilor prin Internet şi telefon, seriozitatea şi promptitudinea 


serviciilor oferite fiind doar câteva dintre mijloacele de atragere si 
menţinere a clienților. 

Fie că îl executăm singuri, îl primim sau îl cumpărăm, un buchet 
sau un aranjament floral ne induce sentimente de bucurie şi stări sufleteşti 
dintre cele mai deosebite. 

Fiecare dintre noi ne simțim minunat atunci când reuşim să 
aranjăm cu gust florile într-o vază, în casă, pe balcon sau în grădină; chiar 
dacă nu vorbesc, florile dispuse corect în cadrul unui aranjament floral ne 
fac viața mai frumoasă şi ne oferă momente de mare sărbătoare. 


1.1. Arta utilizării florilor în ocaziile festive 
şi în momentele particulare ale vieţii 


Alegerea speciei potrivite pentru o anumită ocazie sau compunerea 
unui buchet reuşit este o artă, care presupune pe lângă noţiuni generale de 
estetică, cunoştinţe temeinice privitoare la însuşirile şi semnificația 
florilor, armonia şi semnificația culorilor. 

Nu întâmplător, de-a lungul istoriei s-au creat adevărate şcoli de 
instruire în acest domeniu, şcoli care au emis anumite reguli de care 
trebuie să ţinem seama atunci când executám buchete şi când oferim sau 
primim flori. 

Fiecare buchet, oricât de mic, reflectă gustul şi rafinamentul celui 
care l-a creat, personalitatea, talentul şi instruirea sa. În funcţie de 
persoana căreia îi este destinat şi de locul şi momentul ales pentru a fi 
oferit, un buchet de flori de câmp poate aduce aceeaşi bucurie ca şi cel mai 
scump buchet de orhidee. 

Totuşi, buchetele din flori de câmp exprimă simplitate, căldură, 
modestie şi vom evita să le oferim în ocaziile festive. În astfel de situaţii 
vom face această alegere doar dacă ştim că persoana căreia îi este destinat 
buchetul respectiv iubeşte foarte mult natura şi preferă florile de câmp. 

Potrivite pentru ocaziile festive sunt buchetele mari, alcătuite dintr- 
o singură specie sau un număr restrâns de specii, din aceeaşi grupă de 
caracter (vezi capitolul IV), cu flori unicolore sau bicolore, care să 
exprime distincție şi conventionalitate. 

Dintre speciile care se încadrează în această categorie amintim: 
trandafirii, Anthurium, Calla, Gerbera, majoritatea orhideelor, 
tuberozele, gladiolele, Dahlia, Lilium, Lisianthus, Strelitzia, Alstroemeria, 
Heliconia, Protea, frezia recoltată cu întreaga tulpină florală (fig. 1.1.1.). 

Fig. 1.1.1. Tipuri de buchete pentru ocaziile festive 
: l 


Anthurium, Gerbera si orhideele se vor asocia cu frunze de ferigi, 
Asparagus, Spathiphyllum pentru a da mai multă armonie buchetului şi 
pentru a pune mai bine în evidență culoarea si forma florilor. Pentru 
celelalte specii frunzişul propriu este foarte decorativ şi vom apela mai rar 
la completarea buchetului cu frunze aparţinând altor specii. 

În spaţiul european, pentru persoanele în viaţă buchetele se 
alcătuiesc întotdeauna dintr-un număr impar de flori, de regulă 3-11 fire 
sau chiar un singur fir în cazul speciilor cu caracter puternic dominant 
(aristocrate) — orhidee, Strelitzia, tuberoze, trandafiri. În spaţiul american 
însă, pentru persoanele în viață buchetele se alcătuiesc cel mai adesea 
dintr-un număr par de flori. 

În cazul buchetelor realizate dintr-un singură floare sau dintr-un 
număr restrâns de flori, asocierea de verdeață şi accesorii foarte fine (rafie, 
folie) aranjate cu mult bun gust prezintă o importanță deosebită pentru 
realizarea efectului decorativ scontat. Se va avea grijă să nu se exagereze 
însă în privinţă accesoriilor păstrându-se întotdeauna proporția în favoarea 
materialului vegetal. 

De exemplu, o tijă floralá de Strelilitzia se poate asocia cu 1-2 
frunze proprii la care se pot adăuga la bază 3 frunze de ferigi, un lăstar de 
Asparagus, 2 lăstari de Cyneraria maritima şi un lăstar de Hedera helix 
‘Gloire de Marengo” dimensionat la 2/3 din lungimea tijei florale de 
Strelitzia. Pentru legare se poate folosi rafia colorată în alb, violet sau 
condiția fiind respectarea regulilor privitoare la caracteristicile 
materialului vegetal şi armonia culorilor. 

Buchetele se pot alcătui din flori de la aceeaşi specie sau se pot 
combina specii diferite in functie de tipul de buchet care se doreste a se 
realiza şi personalitatea sau grupa de caracter a florilor (detalii legate de 
asocierea florilor vor fi prezentate în capitolul IV). 

De exemplu, dintre florile de câmp se pot asocia în cadrul aceluiaşi 
buchet următoarele specii: 

- margarete cu Veronica sau Muscari albastru; 

- lalele roz cu lăcrămioare sau irişi galbeni; 

- lalele roşii cu Myosotis albastru sau bleu; 

- Aster violet cu Tagetes galben; 

- Scabiosa sau Centaurea albastră cu Gypsophylla; 

- narcise cu ramuri de Forsythia. 

Dintre speciile cultivate în seră se pot asocia în acelaşi buchet 
următoarele specii: 

- trandafiri de orice culoare cu Spathiphyllum; 

- Anthurium roşu cu gerbera galbenă sau albă; 

- gerbera cu garoafa miniatur, respectând regulile privitoare la 
armonia culorilor; 

- Strelitzia cu Anthurium alb sau roz; 

- Lisianthus de orice culoare cu Spathiphyllum sau Calla albă; 

- garoafe sau gerbera cu frezii, respectând regulile privitoare la 
armonia culorilor. 

Pentru fiecare moment sau eveniment din viața noastră există flori 
care se potrivesc şi care ne ajută să exprimăm mai bine sentimentele pe 
care le încercăm în aceste ocazii. 

Astfel, la naşterea unui bebeluş se vor oferi pentru micut flori 
foarte delicate, mici, aflate în faza de boboc, foarte discret parfumate, 
reunite in buchetele mici, legate la bază cu rafie albă sau roz pentru fetițe, 
respectiv albă sau bleu pentru băieți. 

Ele trebuie să sugereze delicatetea, fragilitatea, gingăşia şi nevoia 
de protecţie a nou-născutului (fig. 1.1.2.). 

De exemplu, pentru fetiţe se oferă buchetelele din flori de Myosotis 
(nu-mă-uita) roz, Convallaria (mărgăritar sau lăcrămioare), rămurele de 
liliac, mini-trandafiri roz, inflorescențe sau chiar flori de frezia roz, 
garoafe miniatur roz sau alb, Latyrus alb sau roz în timp ce pentru băieți 
sunt potrivite narcisele, Anemonele, Latyrus roşu sau bleu, panselute, 
Myosotis albastru, viorelele, stânjeneii pitici. La naşterea a 2 gemeni se 
vor oferi buchetele identice, diferind doar culoarea florilor şi a rafiei în caz 
că cei 2 micuti sunt fată şi băiețel. 

Aceste buchetele se vor înmâna mamei, care le va pune in vase 
mici, în apropierea pátutului nou-născutului. Pentru mama bebeluşului 
vom alege separat cele mai frumoase flori, dacă se poate florile preferate 
care să-i facă o bucurie deosebită, pe măsura evenimentului pe care ni l-a 
oferit. 


12 


Pentru ziua de botez este recomandat să respectám aceleaşi reguli 
ca la naştere; atât în buchetele cât şi în aranjamentele de pe mese se mai 
pot adăuga, dacă este primăvară, mici ramuri înflorite de cireş, piersic, 
prun, cais, gutui japonez. 

Lumânarea de botez se va ornamenta numai cu flori naturale, in 
număr impar (7—15) şi pe un fond bogat de verdeață. 

Ín privinta materialului vegetal se poate folosi o singurá specie sau 
2-3 specii, aceeaşi culoare sau culori diferite (roşu + galben, roşu + 
albastru, galben + albastru, galben + violet), dispuse grupat. 

Astfel, pentru băieţi se pot folosi, de exemplu, irişi, trandafiri, 
bujori, Anthurium schezerianum iar pentru fetiţe frezia, minigerbera, 
garoafe miniatur, minitrandafiri (fig. 1.1.3.). 


Fig. 1.1.3. Aranjamente florale pentru botezul unui copil 


Se poate alege o gamă foarte largă de tipuri de buchete, legarea 
acestora făcându-se cu rafie (panglică) albă sau albastră pentru băieți, 
respectiv albă sau roz pentru fetiţe. 

La aniversdrile unui copil vom însoţi jucăria sau cutia de 
bomboane cu un buchetel policrom, vesel, compus din flori in fazá de 
boboc in numár egal cu vársta copilului la care se adaugá incá un fir atunci 
cánd numárul anilor este par (fig. 1.1.4.). 


Fig. 1.1.4. Aranjamente florale pentru aniversarea unui copil 

Pentru tinerele fete se aleg flori dintre cele mai delicate — orhidee, 
frezia, margarete, lalele, trandafiri, în culori de roz şi roşu; este plăcut şi 
potrivit chiar şi un buchet de flori de câmp bine realizat, dacă ştim că 
persoana respectivă iubeşte natura (fig. 1.1.5.). 


Fig. 1.1.5. Tipuri de buchete pentru persoanele care iubesc natura 


La cererea în căsătorie sau chiar şi la o simplă vizită la familia 
persoanei dragi, un tânăr va oferi flori mai întâi mamei şi apoi fetei. Pentru 
logodnă şi cununie se oferă flori care să exprime eleganță şi distincție — 
trandafiri, tuberoze, cale, strelifii, frezia, gerbera, lisiantus (fig. 1.1.6.). 
Fetei 1 se va oferi de cátre viitorul sot un buchet din florile preferate, in 
aceeaşi culoare ca şi culoarea rochiei sau o culoare armonioasă cu cea a 
rochiei. 

Se vor evita combinaţiile de culori roşu + portocaliu, roşu + violet, 
galben + portocaliu (combinaţiile dintre culorile secundare şi cele primare 
din care acestea au provenit). 

Pentru cununia religioasă buchetul miresei se realizează cel mai 
adesea din flori albe însă în ultima perioadă se folosesc şi flori de alte 
culori (portocaliu, brun-roscat, verde-gálbui). Cele mai folosite specii 
pentru alcătuirea buchetului de mireasă sunt: Calla, Gerbera, trandafir, 
garoafe, margarete, Centaurea, orhidee. 

Pentru umplerea spaţiului dintre flori se foloseşte cel mai adesea 
Gypsophylla dar pot fi utilizate şi frunze de ferigi şi bear grass 
(Xerophyllum tenax) sau lăstari de Asparagus. 

Forma buchetului poate fi diferită, în funcție de preferințele 
miresei, cele mai frecvent întâlnite fiind formele sferică, ovoidală, liră şi 
cascadă (vezi capitolul V). Aceleaşi specii pot fi folosite şi pentru 
ornamentarea lumânărilor de nuntă, care de obicei sunt albe sau roz pentru 
mireasă şi albe sau bleu pentru mire. 

. Tipuri de buchete pentru logodná si cununie 


4 d Y 

Pentru nunta de argint se oferá un buchet de 25 de trandafiri, 
dintre care cátiva, in centru, vor fi albi, in fazá de boboc iar ceilalti vor fi 
roz sau rosii, in fazá de boboc sau deschisi. Ín locul buchetului din 25 de 
trandafiri se poate oferi un buchet realizat din 7 trandafiri roz sau roşii, 
deschişi şi 4 trandafiri albi, în boboc. 

La nunta de aur se oferă flori de crizanteme, trandafiri, Gerbera, 
garoafe, toate de culoare galben deschis. 

În orice vizită în care mergem este frumos să oferim gazdei un 
buchet din florile preferate, dacă ele sunt pe piaţă în sezonul respectiv sau 
vom alege florile care ne reprezintă cel mai bine; se pot oferi şi flori din 
grupa speciilor aşa-zis aristocrate sau plante cultivate în ghivece, de dorit 
o specie sau un soi care lipseşte din colecția gazdei. 

Pentru aniversarea zilei de naştere sau a onomasticii unei 
persoane adulte este bine să oferim florile preferate, dacă ştim care sunt 
acestea. Dacă nu, vom alege flori precum: orhidee, trandafiri, gerbera, 
garoafe miniatur, frezii, Strelitzia, Lisianthus, tuberoze, lalele, zambile 
pentru doamne şi trandafiri, garoafe roşii, crizanteme, gladiole, 
Anthurium, irişi, tuberoze, Strelitzia, narcise pentru domni. 

Florile preferate aduc o bucurie foarte mare si persoanelor mai 
vârstnice sau şi mai bine, având in vedere cá acestea dispun de mai mult 
timp liber, foarte potrivite sunt florile la ghivece. 

Pensionarea unui coleg de serviciu va fi sărbătorită printr-un 
aranjament floral realizat într-un coş de împletituri sau într-un vas 
deosebit, de dimensiuni mai mari, cu flori cu durată mare de păstrare: 
crizanteme, garoafe, Strelitzia, Anthurium, trandafiri (fig. 1.1.7.). 

Fig. 1.1.7. Tipuri de aranjamente 


pentru pensionarea unui coleg de serviciu 


Pentru conducerea la gară sau aeroport a unei persoane dragi vom 
oferi flori puţin voluminoase şi cu durată mare de păstrare — garoafe şi 
trandafiri miniatur, lăcrămioare, violete, muscari, Latyrus, Anthurium 
scherzerianum, Myosotis, etc. 

Întâmpinarea persoanei dragi la gară sau aeroport se va face cu un 
buchet de flori roşii — trandafiri, garoafe, Gerbera, frezia, Anthurium, 
flori care exprimă bucuria revederii. 

La vizitarea unei persoane bolnave în spital se oferă flori delicate, 
în culori vii (roşu, oranj, roz — se evită albul) care să învioreze atmosfera 
austeră a camerei şi să inducă bolnavului o stare de optimism. Se vor alege 
flori de talie mică sau mijlocie, fără parfum sau foarte discret parfumate, 
asociate cu verdeață şi aranjate în vase mici, transparente sau gri, verzi— 
gălbui, galben luminos, oranj, bleu (toate în nuanţe deschise şi mate). De 
mare efect psihic este chiar şi o cupă mică în care plutesc flori de crocus, 
panselufe, párálute roz sau roşii, Saintpaulia, Forsythia, Camellia, 
Passiflora (fig. 1.1.8.). 


Fig. 1.1.8. Aranjamente florale pentru camera de spital 


Aranjamentele florale funerare şi comemorative (coroanele, 
jerbele, buchetul de doliu) trebuie să se caracterizeze prin sobrietate şi ele 
se realizează, de regulă, pe un fundal din frunze persistente — ramuri de 
conifere, lăstari de mahonia sau buxus (fig. 1.1.9.). 


Fig. 1.1.9. Aranjamente florale funerare 


i ia 

Indiferent de situație florile se oferă fără ambalaj, acesta având 
doar rolul de a le proteja în timpul transportului. Ambalajul se poate păstra 
doar dacă este foarte fin, se încadrează în forma buchetului şi permite 
vizualizarea florilor. 

Florile se oferă întotdeauna cu tija în jos, corespunzător poziției 
avută pe plantă. Persoana căreia îi este destinat buchetul va găsi răgazul să 
privească florile cu admiraţia cuvenită în fata persoanei care le oferă, iar 
dacă ne aflăm acasă atunci când primim flori acestea vor fi expuse într-o 
vază potrivită în camera unde stăm de vorbă cu musafirul nostru. 


1.2. Arta utilizării florilor în decorul interioarelor 


Un spaţiu închis, public sau particular, este mult mai atrăgător în 
prezenţa florilor şi de aceea, într-o societate prosperă este de neconceput 
amenajarea unui interior fără flori. 

Fie că este vorba de o zi specială sau una obişnuită, florile au 
menirea să dea viaţă şi culoare interioarelor în care sunt amplasate; ele 
creează o atmosferă plăcută şi deconectantă, împrospătează aerul şi aduc 
natura mai aproape de noi. 

Că suntem singuri sau înconjurați de rude, colegi sau prieteni, în 
prezenţa florilor casa noastră sau locul în care ne desfăşurăm activitatea 
îmbracă o haină de sărbătoare în fiecare zi şi contribuie la menținerea 
bunei dispoziţii. 

Florile utilizate în decorul interioarelor, fie că este vorba de flori 
tăiate dispuse simplu în vase, aranjamente florale sau plante în ghiveci, 
trebuie să se încadreze perfect în armonia spaţiului respectiv. Ele trebuie 
să contribuie, împreună cu celelalte elemente ale încăperii, la realizarea 
unui ansamblu armonios. Oricât de reuşit ar fi un aranjament floral sau 
oricât de frumoasă ar fi o plantă în ghiveci, ele îşi pierd din valoarea 
decorativă dacă sunt amplasate necorespunzător. 

Florile tăiate, prin diversitatea extraordinară a formelor, culorilor şi 
dimensiunilor sunt nelipsite din decorul locuințelor atât în perioada 
sărbătorilor cât şi în viaţa obişnuită, de fiecare zi. 

Aşezate simplu într-un vas corespunzător sau dispuse în 
aranjamente florale speciale florile tăiate dau un aer de eleganță şi 
distincție oricărei încăperi şi oferă indicii despre personalitatea şi 
rafinamentul fiecăruia dintre noi (fig. 1.2.1.). 

De exemplu, pentru masa festivă în jurul căreia se produce un 
eveniment deosebit, cum ar fi o aniversare sau o sărbătoare, un simpozion 
sau o recepție, florile tăiate vor fi dispuse în aranjamente joase, pe 
orizontală, simetric sau asimetric, la o înălțime care să nu incomodeze 
privirile participanților. 

În funcţie de forma şi lungimea mesei se poate aşeza fie un singur 
aranjament floral mare, în centru sau pe una dintre laturi, fie 2—3 
aranjamente mici, în diferite poziţii (fig. 1.2.2.). 

De asemenea, de mare efect sunt şi vasele transparente joase în 
care plutesc flori mici de câmp, flori de Saintpaulia, rămurele înflorite de 
cireş, vişin, prun, cais, piersic sau măr ornamental. 

În funcţie de specificul sărbătorii respective putem interveni şi cu 
diferite accesorii în completarea materialului vegetal. Astfel, pentru 
sărbătorile de Crăciun şi Anul Nou se pot adăuga, atât pe masa festivă cât 
şi în restul încăperii, rámurele şi conuri de brad, lumânări şi globulete de 
diferite forme, vase joase cu apă în care plutesc inflorescențe de 

Poinsettia, ghivecele mici cu muscari, zambile şi lalele pitice, etc. Pentru 
sărbătorile de Paşti, se pot realiza aranjamente joase în formă de iepuraş, 
ouă încondeiate, miel, lumânări, etc (fig. 1.2.3.). 


Fig. 1.2.2. Modalităţi de aşezare a aranjamentelor florale pe mese 


ali 


Fig. 1.2.3. Aranjamente florale pentru sărbătorile de Crăciun şi Paşti 

Ín toate situatiile nu vom folosi pentru masa festivá flori mari sau 
puternic parfumate si nici nu vom exagera in privinta dimensiunilor 
aranjamentului si a numárului de flori si accesorii intrucát nu cantitatea de 
flori produce efectul scontat ci alegerea corectá a speciilor si accesoriilor 
şi modul de aranjare a acestora. 

Pentru păstrarea florilor tăiate sau realizarea aranjamentelor florale 
se vor alege vase corespunzătoare nu numai ca dimensiuni ci şi în privinţa 
culorii, formei şi materialului din care acestea sunt confecţionate. Între 
vas, flori şi mobilierul din încăperea respectivă trebuie să existe o armonie 
perfectă, atât în privinţa arhitecturii cât şi în privinţa culorilor. 

De exemplu, florile de talie mare — Strelitzia, Gladiolus, 
Polyanthes se vor pune în vase înalte şi se vor amplasa fie direct pe podea, 
într-un colt sau în fata unui element de mobilier, fie pe o másutá mică sau 
un taburet pentru a putea fi vizualizate de sus în jos, pe toată lungimea lor 
(fig. 1.2.4.). 


Fig. 1.2.4. Variante de amplasare a aranjamentelor florale 

Florile de talie mijlocie merg amplasate pe masá intr-un colt sau pe 
orice obiect de mobilier de ináltimea mesei dacá sunt aranjate pe ináltime; 
dacá dispunerea lor in cadrul aranjamentului este realizatá pe orizontalá 
atunci se pot amplasa in orice punct al mesei sau pe alt obiect de mobilier 
care permite vizualizarea. 

Florile de talie mică se pot amplasa pe masă, în orice punct, sau pe 
orice obiect de mobilier de înălțimea mesei sau cu înălțimea de până la 
maxim 2/3 din înălțimea medie a unei persoane pentru a permite 
vizualizarea. Aranjamentele florale realizate pe orizontală, simetrice sau 
asimetrice se amplasează pe suporturi speciale, pe un birou sau alt element 
de mobilier cu înălțime şi poziție care să permită vizualizarea întregii 
compoziţii din toate direcțiile. 

Un aranjament floral realizat pe înălțime şi cu o singură “față” se 
va amplasa într-un colt, pe un obiect de mobilier a cărui înălțime să 
permită vizualizarea întregii compoziții. 

Aranjamentele florale de talie mare, realizate în coşuri sau vase 
mari se vor amplasa direct pe podea, într-un colt sau pe orice latură a 
încăperii, în fața peretelui sau a unei piese de mobilier care permite 
vizualizarea uşoară a întregii compoziţii. 

Corect este să folosim pentru aranjamentele florale numai flori 
naturale; totuşi, în ultima perioadă se întâlnesc frecvent şi aranjamente 
florale realizate din flori artificiale (fig. 1.2.5.). 


Fig. 1.2.5. Aranjamente florale realizate din flori artificiale 


Personal nu sunt adeptul acestui tip de aranjamente florale chiar 
dacă promotorii lor mizează pe durata mai mare de păstrare a acestora şi 
avantajul că nu au nevoie de alte îngrijiri decât ştergerea periodică a 
prafului. 

Sunt total nepotrivite asocierile de flori naturale cu cele artificiale 
sau a materialului vegetal verde cu cel uscat in cadrul aceluiasi aranjament 
sau in aranjamente amplasate în imediată vecinătate. 

Spre deosebire de compoziţiile florale realizate cu flori tăiate, a 
căror prezenţă într-o încăpere este limitată, în cazul realizării decorului cu 
plante la ghiveci este necesară, pe lângă respectarea regulilor privitoare la 
încadrarea în armonia spaţiului respectiv, alegerea corespunzătoare a 
sortimentului în funcție de exigenţele plantelor față de factorii de mediu. 

Fiind destinate unei prezențe mai îndelungate în cadrul unei 
încăperi, plantele la ghiveci îşi pierd repede valoarea decorativă dacă sunt 
amplasate fără a tine seama de exigenţele față de factorii de mediu sau 
dacă sunt îngrijite necorespunzător. 

Aceste exigente si reguli au fost prezentate pe larg în partea 
destinată speciilor cultivate ca plante în ghivece pentru decorul 
interioarelor, astfel încât în acest capitol vom prezenta succint doar câteva 
exemple de situații de amplasament şi speciile potrivite pentru acestea. 

De exemplu, pentru spaţiile umbrite, cu expunere nordică, vom 
alege specii precum Aspidistra, Aralia, Cissus iar dintre palmieri Rhapis 
excelsa. Încăperile cu expoziţie estică sau vestică, în care umbra este mai 
puţin pronunţată, asigură condiţii bune pentru Pothos (Scindapsus), 
Schefflera, Hedera, Fatsia, Philodendron scandens, Pteris cretica, 
Nephrolepis, se mai pot acomoda în condiții de semiumbră şi Coleus, 
Monstera deliciosa (Philodendron pertusum), Primula obconica, Ficus 
repens, Spathiphyllum, Syngonium. 

Pentru spaţiile foarte călduroase se recomandă specii precum: 
Kalanchoe, Philodendron scandens, Yucca, Calathea, Poinsettia, 
Sansevieria, Crassula arborescens, cactuşii din genul Epiphyllum, 
palmierii Chamaedorea, Cocos, Kentia. 

Plantele de talie mare, cum sunt majoritatea palmierilor si ficusilor, 
Monstera, Croton, Nerium, Dracaena, Pittosporum se vor amplasa în 
interioare spatioase, care să permită încadrarea acestora în arhitectura 
spațiului respectiv. 

Spațiile mici se vor decora cu plante mici şi viu colorate, ca de 
exemplu, Maranta, Peperomia, Pothos aureus  “Aureovariegata”, 
Saintpaulia, Begonia masonniana, Hedera, Cissus. 

Sălile de baie se pot decora cu specii de ferigi — Adiantum, 
Asplenium, Nephrolepis, dar şi cu alte specii cu frunziş spectaculos, care 
solicită o umiditate atmosferică ridicată: Maranta, Syngonium, Cyperus, 
Cissus, Chlorophytum, Caladium, etc. 

Balcoanele şi terasele îmbracă un aspect deosebit când sunt 
decorate cu specii precum Azaleea, Hedera, Campanula, Cineraria, 
Calceolaria, Primula, Fatsia, Cyperus, Passiflora, Thunbergia, Ficus, 
palmieri, Aralia, Hibiscus, Gardenia, Clivia, Begonia, Coleus, 
Dieffenbachia, Fuchsia, Hoya, Bougainvillea. 

Persoanele care lipsesc frecvent de acasá pot alege pentru decorul 
casei lor plante care solicitá putine lucrári de ingrijire, ca de exemplu: 
Aspidistra, Sansevieria, Nolina, | bromelii, ^ Yucca, Dracaena, 
Crassulaceae, cactuşi, Phoenix. 

Trebuie ştiut cá la o serie de plante seva este toxică şi, prin urmare, 
vom avea grijá in ce locuri le amplasám, ferite de accesul copiilor sau al 
animalelor. Din aceastá categorie, mai intálnite sunt: Dieffenbachia, 
Aglaonema, Colocasia, Yucca, Caladium, márgáritarul, euphorbiaceele. 

Concluzionánd putem spune cá indiferent de situatia in care ne 
aflám in privinta sortimentului, amplasarea sau asocierea plantelor in 
cadrul interioarelor se face in functie de márimea incáperii, culoarea si 
textura mobilierului, culoarea peretilor astfel incát plantele sá se incadreze 
perfect in arhitectura spatiului respectiv si sá realizeze impreuná cu 
celelalte elemente un ansamblu unitar, armonios. 

Plantele voluminoase sau de talie înaltă, precum: Phoenix, 
Washingtonia, Corypha, Cycas, Nerium, Croton, Pittosporum, Ficus, 
Monstera se vor amplasa direct pe podea sau pe suporturi joase care să 
permită vizualizarea întregii plante în toată splendoarea ei. 

Plantele de talie mică şi medie îşi găsesc locul pe etajere, vitrine, 
másute, banchete, tabureti, suporturi speciale de lemn sau alte materiale 
(fig. 1.2.6.). 


întregi 


Fig. 1.2.6. Variante de amplasare a plantelor 
| 
| á 


Pentru marginea vitrinelor sau diferite tipuri de suporturi 
suspendate sau aplicate pe pereți se folosesc plante pendente si urcátoare, 
cum ar fi: Pelargonium peltatum, Hoya, Plectranthus, Tradescantia, 
Passiflora, Gynura, Ficus repens, Stephanotis, Pothos, Saxifraga, 
Asparagus, Cissus, Campanula, Hedera. 

Se pot folosi si suporturi de diferite forme si dimensiuni pe care se 
expun mai multe specii, asocierea plantelor fácándu-se in raport cu 
dimensiunile lor si in functie de exigentele fatá de factorii de mediu. Se 
evitá, de exemplu, asocierea cactusilor cu ferigile sau alte plante iubitoare 
de apă şi hrană. 

Un alt tip de compoziție florală care se poate realiza în cadrul 
interioarelor se referă la asocierea în acelaşi vas — ghivece largi şi joase, 
jardiniere, vitrine din sticlă, vase din sticlă, a mai multor plante cu însuşiri 
apropiate, repartizarea plantelor făcându-se după diferite forme geometrice 
(fig. 1.2.7.). 


plantelor întregi în cadrul aceluiaşi vas 


În aceste combinaţii, pe lângă plante şi vas se mai folosesc şi o 
serie de materiale precum: muşchi vegetal, turbă, scoarță de copaci, 
fragmente de ramuri sau rădăcini de copaci cu forme deosebite, nisip, 
pietriş, argilă expandată, materiale care dispuse în armonie cu materialul 
vegetal şi vasul sporesc efectul decorativ al compoziției. 

II. SIMBOLURILE ŞI EFECTUL CULORILOR 
ÎN ARANJAMENTELE FLORALE SI ÎN 
RELAȚIILE SOCIO-UMANE 


Alegerea culorilor potrivite, ţinând seama de semnificaţia acestora 
şi de regulile privitoare la armonie, este de mare importanţă pentru ca 
florile oferite să-şi îndeplinească rolul de mesager al sentimentelor noastre 
şi simbol al frumosului. 

De asemenea, cu ajutorul culorilor se poate crea o atmosferă 
plăcută şi se pot marca anotimpurile. Alegerea corectă a culorilor ne poate 
induce o stare de bună dispoziţie în timp ce utilizarea greşită a acestora 
determină stări sufleteşti mai puţin plăcute. 

Există chiar terapii bazate pe utilizarea culorilor (cromoterapii), 
terapii care au în vedere efectul culorilor asupra funcționării organismului: 
de exemplu, roşul intensifică circulația sângelui, albastrul scade febra, 
galbenul induce sentimente de mulțumire şi predispune la conversaţie iar 
oranjul acţionează ca un fortifiant asupra sistemului nervos. 

Respectarea legilor privitoare la alegerea şi asocierea culorilor este 
foarte importantă mai ales în aranjamentele florale occidentale, 
caracterizate prin bogăţia şi varietatea materialului vegetal şi a culorilor; o 
asociere necorespunzătoare a culorilor în cadrul aranjamentelor respective 
va crea o puternică impresie de dezordine şi lipsă de bun gust. 

Cum putem defini culoarea ? Cei mai multi autori spun că aceasta 
este o senzaţie vizuală datorată luminii, o radiație luminoasă pe care ochiul 
o percepe şi o transmite creierului; obiectele din jurul nostru sunt colorate 
diferit datorită faptului că ele absorb şi reflectă în mod diferit lumina. 

Radiațiile luminoase specifice culorilor au lungimea de undă 
cuprinsă între 390 şi 800 de nm, fiecare culoare percepută de ochi fiind 
specifică unei anumite secvenţe pe această scală. 

Astfel, spectrul luminos cuprinde şase culori de bază, numite şi 
culori principale, cromatice sau pure, distribuite pe următoarele secvenţe 
de lungimi de undă: 

- 390 — 460 nm - violet; 

- 460 — 500 nm - albastru; 

- 500-— 565 nm - verde; 

-  565— 595 nm - galben; 

-  .595— 615 nm — oranj (portocaliu); 

- 616 — 800 nm - roşu. 

Din punct de vedere al efectului, cele sase culori de bazá sunt 
caracterizate astfel: 

- cea mai caldă culoare de bază — oranjul; 

- cea mai rece culoare de bază — albastrul; 

- cea mai vioaie culoare de bază — roșul; 

- cea mai închisă culoare de bază — violetul; 

- ceamai deschisá culoare de bazá — galbenul. 

Culorile alb, negru si gri sunt culori acromatice; albul rezultá din 
suprapunerea celor 6 culori de bazá, negrul din absenta totalá a culorilor 
de bazá iar griul din suprapunerea sau absenta partialá a culorilor de bazá 
(amestecarea albului cu negrul). 

Amestecarea, douá cáte douá, a culorilor de bazá dá nastere la 
culori secundare (adiacente), caracterizate prin prezenta mai mult sau mai 
putin egalá a culorilor de bazá din care acestea s-au format. 

Astfel, întâlnim următoarele 6 culori secundare: roşu-portocaliu, 
rosu-violet, albastru-violet, albastru-verzui, verde-gálbui, galben- 
portocaliu. Aceste culori secundare sunt plasate in cercul culorilor (la care 
se raportează majoritatea autorilor) de o parte şi de alta a culorilor de bază 
din care provin (fig. 2.1.). 


Fig. 2.1. Cercul culorilor (prelucrare dupá Edith Brack, 1992) 


- inelul 1 (marginal) — culoarea principală sau secundară 

- inelul 2 — culoarea principală sau secundară amestecată cu alb (tenta) 

- inelul 3 — culoarea principală sau secundară amestecată cu gri (tonalitatea) 

- inelul 4 (central) — culoarea principală sau secundară amestecată cu negru (nuanța) 


Aşa cum se poate observa din figura de mai sus, aceeaşi culoare se 
poate prezenta în mai multe tente, tonalități şi nuanţe în funcţie de gradul 
de suprapunere (adăugare) peste culoarea principală sau secundară a 
albului, griului sau negrului. 

Alti autori sunt de părere cá tente, tonalități şi nuanţe diferite ale 
aceleiaşi culori se pot obţine şi prin suprapunerea peste culoarea de bază a 

altei culori. Conform acestor autori se pare cá in prezent sunt determinate 
peste 17.000 de culori obținute prin astfel de combinații. 

Intensitatea unei culori se măsoară în raport cu gradul de acoperire 
cu alb a culorii de referință; din acest punct de vedere culorile pot fi 
saturate (intense, vii sau tari), în cadrul cărora albul se regăseşte în mică 
măsură (roşu, galben, albastru, violet, portocaliu, verde) şi nesaturate 
(slabe, pale), în cadrul cărora albul se regăseşte într-o măsura apreciabilă 
(roz, bleu). 

Modul de dispunere a culorilor în cadrul unui aranjament şi în 
raport cu poziția pe care acestea o ocupă în cercul culorilor determină 
apariția următoarelor patru tipuri de combinații (fig. 2.2.): 


Fig. 2.2. Combinatiile de culori 


monocromatice analoage (adiacente) 


complementare triadice 


- combinații monocromatice (combinațiile dintre variațiile 
intensității aceleiaşi culori); 

- combinații analoage (combinațiile dintre culorile secundare si 
cele primare din care acestea provin); 

- combinații complementare (combinațiile dintre culorile situate 
una în opoziția celeilalte în cadrul cercului de culori); 

- combinaţii triadice (combinaţiile dintre 3 culori situate la distante 
egale în cadrul cercului de culori). 

Dintre aceste tipuri de combinații sunt nearmonioase si creează 
contraste neplăcute combinațiile analoage, respectiv cele între culorile 
primare şi culorile secundare vecine (de exemplu, roşu + roşu-violet sau 

rosu—oranj, galben + galben-oranj sau roşu-—oranj, violet + rosu-violet sau 
albastru-violet). 

Deosebit de armonioase si cu efecte contrastante foarte plácute 
sunt combinaţiile dintre culorile complementare (galben + violet, albastru- 
violet + galben-—oranj, albastru + oranj) precum şi combinaţiile triadice 
(roşu + galben + albastru, verde + oranj + violet). 

De asemenea, se pot crea combinaţii armonioase, foarte plăcute 
prin utilizarea unor nuanţe diferite ale aceleiaşi culori, dispuse în ordine 
crescândă sau descrescândă a intensității (combinaţii monocromatice sau 
în degrade). 

Trebuie precizat, de asemenea, că albul poate crea combinații 
armonioase cu oricare dintre culori. 

Atunci când se analizează armonia culorilor trebuie avute în vedere 
atât combinațiile dintre flori (mai exact, întregul material vegetal) cât şi 
combinaţiile dintre flori şi vas şi dintre flori şi accesorii; de asemenea, se 
va avea în vedere şi culoarea mobilierului şi a pereţilor din spaţiul unde se 
va amplasa aranjamentul respectiv. 

Pentru respectarea principiului armoniei culorilor este important ca 
dispunerea culorilor să se facă, pe cât posibil, grupat; se va evita 
dispersarea culorilor întrucât aceasta denotă lipsă de gust. 

Nu toate persoanele percep culorile în acelaşi mod. În afara vârstei 
şi a problemelor medicale se pare că există o corelație între culoarea 
ochilor şi modul de percepere a intensității culorilor; astfel, conform unor 
studii, persoanele cu ochi căprui pot percepe foarte bine toate nuanțele si 
culorile, persoanele cu ochi negri percep mai bine nuanțele mai închise iar 
persoanele cu ochi albaştri şi verzi percep mai bine nuanțele deschise ale 
culorilor. 

Percepția culorilor este însă diferită şi în raport cu intensitatea 
luminii. Astfel, în condiţii de lumină intensă florile capătă nuanţe mai tari 
în timp ce în condiţii de lumină slabă culorile devin mai palide; de 
exemplu, florile purpurii capătă în condiţii de lumină slabă nuanţe 
negricioase, verdele pare mai deschis decât galbenul iar albastrul devine 
strălucitor. 

De asemenea, lumina provenită de la lumânări induce culorilor 
nuanțe gălbui sau oranj. 

Simbolic vorbind, culorile pot fi calde (stenice, active) sau reci 
(astenice, pasive); în funcţie de acest efect culorile pot influenţa starea 
psihică a omului sau chiar funcționarea anumitor organe. 

Astfel, sunt considerate culori calde roşul, galbenul şi oranjul 
deoarece sunt asociate cu soarele şi focul ca surse de căldură fizică şi 
umană; ele sunt culori excitante şi induc sentimente de bucurie, optimism, 
dragoste, curaj, mulțumire. 

Rosul, galbenul si oranjul sunt culori calde, active, deschise, 
excitante, sunt culorile inimii şi ale bucuriei, curajului, împlinirii, 
satisfactiei, victoriei. Ele trebuie să predomine în cadrul aranjamentelor 
florale destinate evenimentelor plăcute. 

Verdele, albastrul şi violetul sunt considerate culori reci; ele 
sugerează putere, rațiune, linişte, retinere, distanță dar şi maturitate şi 
speranţă; în cazul unor persoane aceste culori pot provoca depresii. 

Totuşi, fiecare culoare, luată în parte, are mai multe semnificaţii iar 
asocierea corectă a culorilor în cadrul buchetelor şi aranjamentelor florale 
contribuie într-o măsură decisivă la exprimarea gândurilor sau 
sentimentelor pe care dorim să le transmitem. 

Alegerea culorii potrivite, ținând cont de semnificația acesteia şi de 
regulile privitoare la armonia culorilor este de mare importanță pentru ca 
florile oferite să-şi îndeplinească rolul de mesager al sentimentelor noastre 
şi simbol al frumosului. 

Roşul simbolizează dragostea de viață, libertate, pasiune, 
festivitate, este culoarea cea mai activă şi de efect, greu de subordonat; 
roşul deschis este temperamental iar roşul închis serios şi impozant. 

Galbenul simbolizează fericirea, splendoarea şi măreția, este o 
culoare luminoasă şi reconfortantă; galbenul-verzui simbolizează viață, 
lumină, veselie, fast, stimarea vârstei, mulțumire în timp ce tonurile 
stridente înseamnă gelozie, încăpățânare sau chiar ură. 

Oranjul simbolizează puterea, este o culoare caldă, festivă, plină 
de energie, aducătoare de bucurie şi fericire. 

Violetul simbolizează măreţia, integritatea, luxul şi prietenia; este o 
culoare tare, plină de energie iar în nuanțe de bleu are efecte de claritate, 
curăţenie sau chiar veselie. 

Verdele simbolizează speranţa, liniştea, bogăția, dând impresia de 
calm şi linişte; verdele deschis exprimă veselie, fericire, tinereţe, speranţă, 
verdele închis exprimă răceală şi retragere iar verdele-gálbui este chiar 
respingător. 

Albastrul simbolizează infinitul, depărtarea, dorul, stăruința, 
seriozitatea şi încrederea dar şi tristeţea şi suferința. 

Albul simbolizează nevinovăția şi puritatea sau dimpotrivă doliul şi 
durerea pentru unele popoare; este o culoare neutră. 

Negrul simbolizează tristeţea, sobrietatea, este culoarea doliului şi 
a durerii pentru popoarele creştine. 

La asocierea culorilor în cadrul aceluiaşi aranjament sau buchet 
trebuie să avem în vedere, pe lângă semnificație, compoziţia culorii şi 
efectul acesteia. În funcţie de asocierea culorilor, buchetele pot fi 
unicolore, bicolore sau multicolore. 

Buchetele unicolore se pot alcătui din flori de la o singură specie 
sau de la 2-3 specii, ele sugerând mult bun gust, rafinament, distincție, 


33 


eleganță şi pricepere; sunt recomandate a fi utilizate cu precădere în 
ocaziile festive şi oficiale. 

În cazul in care asociem în acelaşi buchet 2—3 specii este necesară 
o alegere corespunzătoare a acestora în funcție de talie, locul de cultură, 
însuşiri decorative. De exemplu, orhideele, considerate flori de lux, nu se 
asociază cu alte flori; nu se asociază, de asemenea, flori aparținând unor 
grupe foarte diferite de caracter, chiar dacă ele au aceeaşi culoare. 

Buchetele bicolore se pot realiza din flori aparţinând aceleiaşi 
specii (irisi albi + irişi albaştri, garoafe albe + garoafe roşii) sau flori 
aparținând unor specii diferite dar apropiate ca mod de creştere şi grupă de 
caracter (trandafiri roşii, galbeni, roz sau albaştri cu Spathiphyllum, 
Gerbera albă + frezia albă, roz, roşu sau violet). Aceste combinaţii 
sugerează pricepere şi eleganţă, la care se adaugă într-o oarecare măsură şi 
căldură, îndrăzneală, afecțiune. 

Pot fi utilizate în ocazii festive, pentru persoane cunoscute dar şi 
pentru aniversările colegilor de serviciu. De mare efect sunt asocierile 
dintre culorile puternic contrastante (de exemplu, galben + violet, roşu + 
verde, roşu + galben), dispuse în entități inegale. 

Buchetele multicolore (policrome) sunt reuşite atunci când se 
folosesc flori aparţinând aceleiaşi specii, respectând regulile privitoare la 
asocierea culorilor şi având grijă ca numărul de exemplare să nu fie prea 
mare deoarece în acest caz buchetul devine prea încărcat. Se pot folosi şi 
flori aparținând mai multor specii, mai ales în cazul buchetelor cu flori de 
câmp, fără însă ca numărul acestora să fie prea mare. 

Atunci când sunt bine realizate buchetele multicolore sugerează 
multă căldură, afectivitate, îndrăzneală, bucurie; în caz contrar efectul este 
de nepricepere, lipsă de bun gust şi rafinament sau chiar dezordine. 

Pentru ca buchetele multicolore să fie reuşite este necesar să ţinem 
seama de câteva reguli: 

- nu se vor asocia în cadrul aceluiaşi aranjament mai mult de 3—4 
culori iar dintre acestea este recomandabil ca una să fie dominantă; 

- culorile se vor dispune pe cât posibil grupat, evitându-se 
dispersarea acestora întrucât se creează un efect de dezordine; 

- florile se vor dispune cât mai degajat în cadrul buchetului 
folosind pentru separare flori albe sau verdeață fină, verde-deschis; 

- se va evita asocierea florilor colorate în culori reci cu frunze 
strălucitoare, colorate în verde intens; pentru aceste gen de flori sunt 
potrivite frunzele cu nuanţe galbene sau roşietice; 

De altfel, verdeata (ca şi florile albe) are un rol foarte puternic in 
armonizarea culorilor florilor prin efectul diferit pe care îl poate imprima 
compoziției în funcţie de colorit (detalii în capitolul IV). 

O variantă a combinațiilor multicolore poate fi realizată prin 
asocierea în cadrul unui buchet sau aranjament a diferitelor nuanţe ale 
aceleiaşi culori dispuse în scară (degrade). Acest tip de combinaţii 

presupune, de asemenea, multă pricepere, talent şi cunoştinţe profunde de 
estetică; atunci când sunt bine realizate ele denotă personalitate, 
rafinament şi mult bun gust. 

Modul de dispunere a culorilor în cadrul unui buchet sau 
aranjament floral poate crea o iluzie optică diferită. Astfel, când nuanțele 
închise sunt aşezate în fundalul compoziţiei iar cele deschise în prim- 
planul acesteia se creează o senzaţie de profunzime, mărindu-se câmpul 
vizual al acesteia şi viceversa. 

Pe un fond închis florile colorate în nuanţe deschise par mai mari 
iar cele colorate în nuanţe mai închise par mai mici. De aceea, în spaţiile 
întunecoase sunt preferate florile colorate în nuanţe deschise întrucât sunt 
puse mai bine în valoare comparativ cu florile colorate în nuanțe mai 
închise. 

În cadrul unui buchet sau aranjament multicolor florile colorate în 
nuanţe mai închise vor ocupa poziţiile din vârf şi centru în timp ce florile 
de nuanțe mai deschise vor ocupa poziţiile de la bază şi lateralele; dacă 
privim florile din natură vom descoperi acelaşi mod de dispunere (de 
exemplu, în cadrul unei inflorescențe, nuanțele mai deschise se găsesc la 
bază, la florile deschise, în timp ce nuanțele mai închise sunt prezente spre 
vârful inflorescentei, la florile aflate în fază de boboc sau semideschise). 

Aranjamentele florale moderne sunt mai puţin stricte în privinţa 
modului de asociere a culorilor, permiţând contraste mai puternice şi o mai 
mare libertate a modului de dispunere a acestora, cu condiţia ca acestea să 
se încadreze în limitele minime impuse de semnificația, compoziția şi 
efectul culorilor. 

III. VASE SI ACCESORII UTILIZATE ÍN 
ARANJAMENTELE FLORALE 


Vasele şi accesoriile sunt elemente indispensabile în realizarea 
aranjamentelor florale. Vasele şi unele accesorii fac parte integrantă din 
aranjamentul floral în timp ce alte accesorii doar servesc la executarea 
aranjamentului floral. 


3.1. Vasele utilizate în aranjamentele florale 


Vasele reprezintă suportul care sustine orice tip de aranjament 
floral; ele asigură nevoia de apă a florilor dar, în acelaşi timp, constituie 
parte integrantă a aranjamentului floral, alcătuind împreună cu materialul 
vegetal o combinaţie unitară, armonioasă. 

Importanţa vasului în cadrul aranjamentului floral este percepută 
diferit în raport cu stilul la care ne raportăm. Astfel, în aranjamentele 
florale orientale vasul este purtătorul unui mesaj precis în raport cu forma, 
decoratiunile şi materialul din care este confecționat în timp ce în 
aranjamentele florale occidentale vasul este subordonat florilor şi nu 
transmite un mesaj separat de acestea. 

Indiferent însă de stilul la care ne raportăm vasul trebuie să fie în 
deplină armonie cu materialul vegetal, cele două componente ale 
aranjamentului florale conditionándu-se reciproc. 

Vasele în aranjamentele florale orientale. Alegerea vasului 
pentru aranjamentele florale orientale se face în raport cu mesajul care se 
doreşte a fi transmis, mesaj la care contribuie în egală măsură şi materialul 
vegetal. Se poate spune deci, că în aranjamentele florale orientale vasul 
prezintă o importanță egală, ca semnificație, cu materialul vegetal, el fiind 
purtătorul unui mesaj precis. 

De exemplu, virtutea poate fi simbolizată în arta florală orientală 
cu ajutorul vaselor de bronz, ornamentate cu gravuri pluviale, în care se 
susțin ramuri de arțar. Ele au fost şi sunt folosite în special pentru 
aranjamentele în stil Rikka. 

În afară de bronz, foarte folosit pentru confecţionarea vaselor 
destinate aranjamentelor florale orientale este bambusul; el se modelează 
uşor, în forme dintre cele mai diverse pentru a transmite mesajul dorit: 
dragon, gură de leu, gură de rechin, etc. (fig. 3.1.1.). 

Glicina, salcia, papura sunt, de asemenea, frecvent folosite în 
confecționarea vaselor pentru aranjamentele florale orientale. 

În stilul Moribana şi alte stiluri moderne se întâlnesc însă frecvent 
vase plate confecționate din ceramică sau porțelan. 

Fig. 3.1.1. Tipuri de vase utilizate în aranjamentele florale orientale 

Vasele în aranjamentele florale occidentale. În arta floralá 
occidentalá vasul nu este purtátorul unui mesaj precis; el este subordonat 
florilor si trebuie sá continue linia materialului vegetal pe care il sustine. 
Se cunosc vase pentru sustinerea liberá a buchetelor de flori (numite in 
termeni practici vaze) si vase pentru sustinerea aranjamentelor realizate pe 
suport de fixare (fig. 3.1.2.). 


ig. 3.1.2. Tipuri de vase utilizate in aranjamentele florale occidentale 

Alegerea vasului se face in raport cu forma si dimensiunea 
buchetului pe care urmează să îl susțină dar şi cu locul unde aranjamentul 
floral urmează să fie amplasat. 

În conceptul occidental, vasul trebuie să completeze materialul 
vegetal, prin tot ce-i aparţine: formă, culoare, mărime; fără a-i diminua din 
importanţa sa în cadrul aranjamentului floral trebuie să spunem că vasul 
este făcut pentru flori şi nu invers. 

În acest context, se consideră că vasele simple, modeste, fără 
ornamentatii sau cu ornamentatii puţine şi discrete sunt potrivite pentru 
majoritatea tipurilor de aranjamente florale. 

Nu sunt recomandate vasele cu forme şocante, ornamentate prea 
bogat, colorate strident şi cu luciu puternic întrucât pun în umbră 
materialul vegetal. Asemenea vase sunt utilizate cel mai adesea ca 
bibelouri sau pot fi folosite cel mult pentru flori cu o ţinută deosebită: 
orhidee, Strelitzia, Anthurium, Heliconia (fig. 3.1.3.). 


Fig. 3.1.3. Vase—bibelou 

Vasele utilizate in aranjamentele florale occidentale trebuie sá 
ráspundá urmátoarelor cerinte: 

a) — corelafia dintre înălțimea vasului şi înălțimea buchetului; se 
consideră cá raportul optim este 1/3 înălțimea vasului — 2/3 înălțimea 
buchetului, chiar dacă nu se respectă acest raport este important ca cele 
două dimensiuni să nu fie egale întrucât se subminează reciproc; unii 
autori consideră că se pot obține combinaţii armonioase şi prin inversarea 
raportului între înălțimea vasului şi înălțimea buchetului; 

b) — corelatia dintre forma vasului şi forma buchetului; această 
corelaţie determină practic linia compoziţiei şi este foarte importantă mai 
ales în cazul compozițiilor libere; buchetele liniare, dezvoltate pe verticală 
se susţin în vase de forme alungite (cilindrice, conice, rectangulare, etc.) in 
timp ce buchetele sferice, dezvoltate pe orizontală se susțin în vase 
globuloase, joase; vasele fără picior pun în valoare toate tipurile de 
buchete în timp ce vasele cu picior (mai ales picior înalt) pun în valoare 
mai bine compoziţiile elansate; ca şi în cazul înălțimii, unii autori 
consideră posibilă obținerea unor combinaţii armonioase prin asocierea de 
forme diferite buchet-vas în cadrul aceluiaşi aranjament, mai ales în cazul 
compozițiilor montate; 

c) — armonia culorilor; culoarea vasului trebuie să se asorteze cu 
cea a florilor sau să creeze contraste plăcute, evitându-se albul prea lucios 
şi culorile închise care sunt prea monotone; vasele din culori neutre (alb-— 
mat, gri, albastru-gri, verde-bronz) ca şi vasele transparente, din sticlă sau 
cristal pun în valoare toate tipurile de compoziţii (vasele transparente 
permit şi vizualizarea tijelor florale şi a modului de dispunere a acestora în 
interiorul vasului); 

d) — aspectul estetic, vasele nu trebuie să atragă atenţia în 
defavoarea materialului vegetal, motiv pentru care se va acorda atenție 
deosebită şi materialului din care acestea sunt confecționate; vasele cu 
ornamentatii şi vasele din cristal, porțelan, sticlă, metale preţioase se 
folosesc pentru susţinerea buchetelor realizate din flori cu ţinută deosebită 
(flori scumpe: orhidee, Strelitzia, Anthurium, trandafiri, bromelii, cala) în 
timp ce pentru buchetele realizate din flori de câmp (verzi sau uscate) şi 
flori comune (garoafe, frezii) sunt potrivite vasele din ceramică, ebonită, 
piatră, lemn; vasele cu forme, culori şi ornamentatii deosebite pot fi 
folosite pentru decorul interioarelor şi fără flori după cum există şi vase 
utilitare (castroane, ulcioare, cupe, cosulete, etc.) care pot fi folosite şi ca 
suport pentru flori; 

e) — aspectul practic; vasele trebuie să fie suficient de spatioase 
pentru a asigura necesarul de apă sau soluție nutritivă de care florile au 
nevoie şi suficient de grele pentru a asigura stabilitatea aranjamentului; ele 
trebuie să fie neutre din punct de vedere chimic pentru a nu altera 
compoziția apei sau a soluțiilor conservante în care stau florile; de 
asemenea, vasele trebuie să permită spălarea şi manevrarea uşoară. 

3.2. Accesorii care fac parte integrantă din 
aranjamentele florale 


Aceste accesorii reunesc materialele decorative şi materialele de 
fixare; ele sunt specifice doar anumitor tipuri de aranjamente florale, din 
care fac parte integrantă. Unii autori consideră că şi materialele de ambalaj 
moderne constituie accesorii integrante ale aranjamentelor florale la care 
sunt folosite. 

Materialele decorative sunt reprezentate, în principal de panglici, 
şnururi, lumânări, figurine, pietricele, mărgele, hârtie creponată, tul, folie 
de celofan sau aluminiu, plasa de yută, plasa de sizal, sârme, nuiele, 
felicitări, cărţi de vizită. 

Panglicile sunt specifice îndeosebi buchetelor însă pot fi utilizate 
şi pentru aranjamentele florale realizate în vase; rolul lor este multiplu: 
marcarea centrului de greutate, umplerea spațiilor goale dintre flori, 
legarea materialului vegetal sau numai a unor componente ale acestuia, 
inscripționarea unor mesaje (mai ales în aranjamentele funerare si 
comemorative). 

Se pot confectiona din diferite materiale plastice sau textile, cea 
mai utilizată fiind polipropilena iar formele în care pot fi utilizate sunt 
dintre cele mai diverse (fig. 3.2.1.). 


Fig. 3.2.1. Pang 


Se întâlnesc într-o gamă largă de culori iar lățimea variază de la 
0,50 la 25,00 cm; cele mai înguste se folosesc pentru realizarea buchetelor 
iar cele mai late pentru aranjamentele funerare. În buchete se pot folosi, de 
asemenea, panglici de lățime medie, fie întregi fie despicate pe lungimi 
variabile cu ajutorul unor dispozitive speciale. 

Snururile au funcţii asemănătoare panglicilor însă sunt specifice 
mai mult aranjamentelor de Crăciun şi aranjamentelor funerare. 

Lumânările sunt accesorii utilizate cu precădere în aranjamentele 
de Crăciun, Anul Nou şi Paşti însă ele se pot folosi şi pentru diferite 
aniversări ca şi pentru aranjamentele funerare şi comemorative. 

Indiferent de utilizare, lumânările se pot confectiona din ceară de 


albine, stearină, parafină şi fitil şi pot avea diferite forme, dimensiuni şi 
culori, cu sau fără ornamentatii (fig. 3.2.2.). 


Fig. 3.2.2. Tipuri de lumânări 


3. 


ToS n în 


SS. M 


Si 


42 


Utilizarea lumânărilor în cadrul aranjamentelor florale se bazează 
pe ideea că flacăra lumánárii simbolizează viaţa, generează intimitate şi 
creează o atmosferă de sărbătoare. 

Pe lângă rolul simbolic, lumânările pot contura şi centrul de 
greutate în cadrul aranjamentelor florale în care sunt utilizate. 

Nelipsite sunt lumânările de nuntă şi botez, acestea având 
dimensiuni mai mari şi reprezentând elementul principal al compoziţiei; 
lumânările de nuntă şi botez solicită o ornamentare specială, diferită de 
celelalte situații amintite mai sus (vezi capitolul V). 

Figurinele, reprezentând animale, insecte, ouă incondeiate, etc., 
sunt confecționate din diferite materiale (ceramică, ceară, mase plastice 
sau textile) şi se folosesc mai ales în aranjamentele florale cu specific 
religios (aranjamentele pentru masa de Crăciun sau de Paşti). 

Pietricelele au dimensiuni de la 2-3 mm la 2-3 cm şi sunt colorate 
natural sau artificial; sunt folosite îndeosebi în vase transparente, care 
permit vizualizarea lor (fig. 3.2.3.). 


Fig. 3.2.3. Pietricele decorative 

Mărgelele se folosesc atât pentru îmbrăcarea bazei (cotorului) 
buchetelor cát şi prinse pe florile sau verdeata din cadrul buchetelor. Cele 
mai folosite sunt cele de culoare albă, fiind întâlnite mai des în cazul 
buchetelor de mireasă şi cocardelor (fig. 3.2.4.). 


Hârtia creponată, tulul, folia de celofan sau aluminiu, plasa de 
yutá şi plasa de sizal sunt utilizate pentru realizarea fundalului sau a bazei 
(„manşetei”) buchetelor sau a lumânărilor de nuntă şi botez; întinderea sau 
plierea marginii acestora în acord cu stilul buchetului care se sprijină pe 
ele creează efecte decorative dintre cele mai frumoase (fig. 3.2.5.). 

Fig. 3.2.5. Materiale pentru fundal si mansetá 
plasá sizal b) folie colorată 


Sârmele şi nuielele decorative se întâlnesc cu deosebire în stilurile 
de aranjamente libere şi în cele în care în care se doreşte accentuarea 
liniilor ce definesc scheletul compoziţiei; aceste linii pot fi libere sau 
induse, simple, spiralate sau ondulate, singure sau însoţite de diferite 
accesorii, cu un colorit natural sau artificial (fig. 3.2.6.). 

Fig. 3.2.6. Utilizarea nuielelor si a sármelor decorative 

Felicitările pot fi foarte variate şi se utilizează pentru transmiterea 
unui mesaj ocazionat de o aniversare sau un alt eveniment pentru care este 
oferit aranjamentul respectiv; ataşarea acestora în cadrul aranjamentului se 
va face în deplină armonie cu ținuta de ansamblu a compoziţiei, prin 
capsare sau legare pe panglică sau ambalaj sau chiar pe unul dintre 
componentele vegetale. 

Cărţile de vizită se ataşează în cadrul aranjamentului ca şi 
felicitările şi ele pot cuprinde informații despre persoana care oferă 
aranjamentul floral sau despre firma care a realizat acest aranjament. 

Materialele de fixare servesc — aşa cum le spune şi numele — la 
fixarea materialului vegetal, fiind specifice aranjamentelor florale realizate 
în vase. Ele sunt reprezentate de kenzan, shippo şi pârghii din lemn în 
cazul aranjamentelor florale orientale şi de burete floral, argilă, plasă de 
sârmă, muşchi vegetal, pietriş în cazul aranjamentelor florale în stil 
occidental. 

Uneori, pentru fixarea acestor materiale pe fundul vasului se 
folosesc diferite elemente de prindere: clei, mastic, lipici, plastilină. 

Kenzanul este un material de fixare specific aranjamentelor 
orientale Moribana; el a fost promovat pentru prima dată de şcoala Ohara. 
Ca şi construcție este asemănător unei perii de sârmă cu dinţii (acele) mai 
groşi, conici; se realizează din metale mai grele (plumb, inox) pentru a 
asigura stabilitatea aranjamentului. 

Forma kenzanului este cel mai adesea circulará insá se intálnesc si 
forme dreptunghiulare si triunghiulare (fig. 3.2.7.). 


Fig. 3.2.7. Tipuri de kenzane 


Pozitionarea kenzanului pe fundul vasului poate fi centralá sau 
lateralá si este conditionatá de stilul aranjamentului, unghiurile de fixare a 
materialului vegetal si dimensiunea vasului (fig. 3.2.8.). 


Fig. 3.2.8. Variante de pozitionare a kenzanului ín vas 


Asezarea kenzanului pe fundul vasului se poate face fie liber, dacá 
acesta este suficient de greu iar volumul materialului vegetal nu este prea 
mare, fie prin fixare cu bandă adezivă, plastiliná sau lipici in cazul 
aranjamentelor la care materialul vegetal este mai greu şi voluminos; 
există şi vase care au kenzanul sudat la bază astfel încât acesta constituie 
un corp comun cu vasul. 

Materialul vegetal se infige intre acele kenzanului sau direct in 
acestea, in functie de grosime si consistentá; elementele vegetale mai 
groase si lignificate se infig, de regulá, intre acele kenzanului in timp ce 
elementele mai subţiri şi erbacei se înfig în acele kenzanului. 

Elementele vegetale groase şi lignificate se taie oblic la bază 
înainte de infigerea în kenzan iar elementele vegetale subțiri şi erbacei se 
taie drept; tulpinile prea subțiri sau prea moi se întăresc la bază înainte de 
înfigerea în kenzan prin legarea de un fragment de ramură sau prin rularea 
unei bucăţi de carton. 

După infigerea materialului vegetal kenzanul se acoperă cu 
pietricele, frunze, lăstari sau rămurele, în acord cu stilul compoziției astfel 
încât acoperirea să fie cât mai naturală şi să nu apară ca un element forțat. 

Shippo este un material de fixare similar ca şi funcție şi utilizare cu 
kenzanul, având însă aspectul unui fagure de miere; se realizează tot din 
metale grele pentru a imprima stabilitate aranjamentului floral. Alveolele 
pot fi mai mari sau mai mici iar în interiorul acestora se pot fixa bucăţi 
mici de ramuri sau ace specifice kenzanelor, între care se vor introduce 
elementele vegetale ale aranjamentului (fig. 3.2.9.). 


Fig. 3.2.9. Tipuri de shippo 


Pârghiile de lemn au formă de T, V, X, Y sau Z şi sunt specifice 
aranjamentelor orientale Nageire pentru dispunerea liberă a materialului 
vegetal; aceste pârghii se fixează în interiorul vasului, pe pereţii acestuia, 
la înălțimi şi poziții diferite, în raport cu unghiurile sub care se vor 
introduce elementele vegetale (fig. 3.2.10.). 

Uneori, pentru mai multă stabilitate, aceste pârghii se pot lega între 
ele sau chiar se procedează la umplerea vasului până la 2/3 din volum cu 
pietriş sau nisip grosier. 

Buretele de fixare (buretele floral) este materialul de fixare cel mai 
folosit pentru executarea aranjamentelor florale occidentale realizate în 
vase; el rezultă prin topirea diferitelor mase plastice sub forma unei spume 
poroase care la răcire se solidifică. Se produce sub diferite forme 
(paralelipiped, cub, trunchi de con, sferă, etc. — fig. 3.2.11.) şi denumiri 
comerciale: Oasis, Foam, Florasoil, Piaflor, Bellaflor, etc. 

Fig. 3.2.10. Fixarea pârghiilor de lemn în interiorul vasului 
şi a materialului vegetal pentru aranjamentele în stil Nageire 


Fig. 3.2.11. Tipuri de burete floral 


Este un produs foarte uşor, fragil, lipsit de elasticitate, colorat cel 
mai adesea în verde, cu capacitate mare de absorbție şi retinere a apei; 
există şi un alt tip de burete, colorat în maron sau cenuşiu, folosit pentru 
executarea aranjamentelor florale din flori uscate. 

Dimensionarea buretelui la dimensiunea vasului se poate face fie 
înainte fie după umectare, cu ajutorul unui cuţit sau cu o sârmă. Umectarea 
se realizează liber, în vase cu apă; fiind un material uşor la început pluteşte 
la suprafața apei iar în momentul umectării complete, sub greutatea 
proprie, se lasă la fundul vasului. 

Poziționarea buretelui în interiorul vasului se face astfel încât să 
depăşească cu 2,5—5 cm marginea superioară a vasului. Se va avea grijă ca 
buretele să se fixeze bine în vas pentru a asigura stabilitatea 
aranjamentului; în acest scop, pentru aranjamentele mai voluminoase este 
recomandabilă fixarea buretelui cu ajutorul unor benzi adezive, lipici care 
să reziste la apă sau plase de sârmă Rabitz. 

Modern şi practic, buretele floral se fixează şi pe suportul pentru 
buchetele de mireasă cunoscut sub denumirea comercială de microfon; în 
acest fel se asigură o mai mare durabilitate a buchetului, fiind posibilă şi 
poziționare mult mai variată a materialului vegetal în cadrul buchetului. 

De asemenea, buretele floral mai poate fi intálnit ca material de 
fixare si in cadrul altor tipuri de aranjamente florale, ca de exemplu: 
cocarda mirelui, naşei si naşului, aranjamentele pentru maşinile de nuntă, 
globuri şi buchete suspendate şi aranjamentele funerare şi comemorative. 

Fixarea materialului vegetal în buretele floral se face de regulă 
direct, cât se poate de rapid după tăierea cât mai oblică a bazei tijei sub 
apă; pentru speciile mai sensibile la deshidratare, utilizate în cadrul 
aranjamentelor florale realizate în vase, baza tijei se poate pune în fiole 
speciale (tuburi florale) cu apă sau soluţii conservante urmând ca acestea 
să se înfigă în buretele floral (fig. 3.2.12.). 

În acelaşi mod se poate proceda şi în cazul lumânărilor, acestea 
înfigându-se în buretele floral fie direct, fie prin intermediul unor suporturi 
speciale în care se fixează înainte de înfigerea în buretele floral (fig. 
3.2.13. 


Fig. 3.2.12. Tuburi florale Fig.3.2.13. Suporturi pentru lumánári 


Argila (lutul) a fost folositá mult in trecut insá in prezent este tot 
mai mult înlocuită cu buretele floral. Se pregăteşte prin amestecarea 
pământului argilos cu apă până la consistenţa plastilinei şi se aşează în 
vase cu puţin înainte de înfigerea materialului vegetal. 

Baza elementelor vegetale subțiri şi erbacee, sensibile la rupere, se 
pregătesc înainte de înfigerea în argilă prin aceleaşi operaţii ca şi în cazul 
înfigerii în kenzan. 

Bila de muşchi vegetal se realizează din muşchi de Spaghnum 
umezit care se modelează în formă globuloasă, prinzându-se cu ajutorul 
unei plase de sârmă Rabitz subțiri. Astfel pregătită, bila de muşchi se 
fixează pe fundul vasului prin pliere sau prin prindere pe o placă de lemn 
cu ajutorul cuielor. Materialul vegetal se înfige printre ochiurile plasei de 
sârmă, în poziția dorită. 

Bila de plasă de sârmă se realizează din plasă Rabitz subţire, care 
se modelează în formă globuloasă şi se fixează în interiorul vasului prin 
aceleaşi procedee ca şi bila de muşchi vegetal. 

Plasa de sármá se poate realiza pentru sustinerea materialului 
vegetal si desfácutá, întinsă şi fixată pe marginea vasului (mai ales în 
cazul vaselor mici, cu picior). 

Pietrişul are avantajul cá, pe lângă fixarea materialului vegetal, 
imprimă şi o greutate mai mare vasului şi întregului aranjament floral. 
Pentru vasele transparente este recomandabil să se folosească pietrişul 
colorat, acesta imprimând compoziției un aspect deosebit (fig. 3.2.14.). 


Fig. 3.2.14. Aranjamente realizate în pietriș colorat 


Materialele de ambalaj se folosesc pentru protejarea 
aranjamentelor florale în timpul transportului. Unele dintre aceste 
materiale sunt atât de bine realizate şi aplicate încât sporesc efectul 
decorativ al aranjamentului floral şi nu mai este necesară îndepărtarea lor, 
ele făcând parte integrantă din silueta aranjamentului. 

Cele mai folosite materiale pentru ambalaj sunt celofanul, hârtia de 
mătase, cutiile de carton, plasele din fibre plastice, folia de aluminiu. 

Celofanul (folia de cristal) este cel mai răspândit material de 
ambalaj, comercializat sub formă de coli de diferite dimensiuni sau la 
metru. Se întâlneşte sub diferite forme şi modele, incolor sau colorat în 
nuanţe deschise de alb, roz, violet, cu sau fără ornamentatii, fiind un 
material rezistent la apă. 

Este folosit îndeosebi la ambalarea buchetelor iar când este bine 
aplicat poate constitui un element component al buchetului, ceea ce nu mai 
face necesară îndepărtarea lui (îndeplinind, în felul acesta şi funcția de 
material decorativ). 

Hârtia de mătase este întâlnită cel mai adesea în culoarea albă şi 
este folosită cu precădere pentru protejarea pe timpul iernii atât a 
buchetelor şi aranjamentelor florale din flori tăiate realizate în vase cât şi a 

plantelor în ghivece. Spre deosebire de celofan se umezeste uşor si se 
rupe, fiind mai putin rezistentá (fig. 3.2.15.). 


Fig. 3.2.15. Tipuri de hârtie de mătase 


Cutiile de carton sunt folosite în special pentru comercializarea 
orhideelor vândute la bucată (de exemplu, Cymbidium); ele sunt prevăzute 
cu o fereastră din folie de celofan pentru a permite vizualizarea florii dar şi 
cu o fantă care permite schimbul de aer cu exteriorul (fig. 3.2.16.). Florile 
montate în asemenea cutii sunt fixate în fiole sau sticlute care contin 
soluţii conservante ce permit păstrarea îndelungată a materialului vegetal. 

Folia de aluminiu se foloseşte pentru protejarea bazei tijelor 
florilor din buchete; folosită ponderat ea se înscrie în ţinuta de ansamblu a 
buchetului, îndeplinind şi un rol decorativ. 


Fig. 3.2.16. Cutii pentru ambalarea orhideelor 


Wa 


Uneori folia de aluminiu se foloseşte şi pentru protejarea treimii 
superioare a tijei florale la speciile sensibile la curbarea tijei sub greutatea 
florilor sau inflorescentelor (gerbera, floarea soarelui). Acest procedeu nu 
este acceptat însă de mulţi autori (mai ales că poate să ascundă vicii de 
calitate) fiind înlocuit cu operaţiunea de tijare. 

3.3. Accesorii care servesc la 
executarea aranjamentelor florale 


Aceste accesorii nu intrá in componenta aranjamentelor florale ci 
servesc doar la executarea diferitelor operatii de realizare a aranjamentelor 
florale (tăiere, legare, prindere, capsare, etc.). 

Ele sunt reprezentate de: foarfeci, bisturie, cutite sau bricege, cázi, 
gáleti si alti recipienti pentru apá, sárme, sfori, rafie, pulverizatoare, spray- 
uri, ciocane, clesti, perforatoare, capsatoare, agrafe, ace cu gămălie, capse, 
cleme, benzi adezive, lipici, pistoale de lipit, etc. (fig. 3.3.1.). 


Fig. 3.3.1. Accesorii 
(foarfeci, benzi adezive, sârmă, pistol de lipit, ace cu gămălie, cleme, rafie) 

IV. ALEGEREA SI PREGĂTIREA 
MATERIALULUI VEGETAL UTILIZAT ÎN 
ARANJAMENTELE FLORALE 


Materialul vegetal utilizat în aranjamentele florale poate fi 
reprezentat de: flori, frunze, lăstari, fructe, ramuri, rădăcini sau ierburi 
(graminee) aflate în stare proaspătă (verde) sau uscată, în funcție de tipul 
de aranjament floral pe care dorim să îl realizăm. În acest context se 
deosebesc două tipuri de aranjamente florale — cu material vegetal verde şi 
cu material vegetal uscat, nefiind permisă amestecarea celor două tipuri de 
material vegetal în cadrul aceluiaşi aranjament. 

Indiferent de tip, materialul vegetal trebuie să fie perfect sănătos şi 
fără defecte de formă care să incomodeze linia compoziţiei pe care dorim 
să o realizăm. 

Uneori, ondulări, torsionări sau răsuciri mai mari sau mai mici ale 
ramurilor sau tijelor florale sau o dispunere asimetrică a florilor în 
inflorescentá sau pe ramură se pot dovedi interesante pentru imprimarea 
liniei sau completarea anumitor compoziții (fig. 4.1.). 


Fig. 4.1. Compoziții realizate cu ramuri ondulate sau torsionate 

A. Materialul vegetal verde este fără doar şi poate cel mai 
utilizat, fiind folosit în toată gama de aranjamente florale: buchete pentru 
toate ocaziile, lumânări de nuntă şi botez, aranjamente pentru masă, 
aranjamente funerare şi comemorative. El trebuie să fie de foarte bună 
calitate, cât mai proaspăt, perfect sănătos, cu grad maxim de turgescență. 

În mod cert, cel mai folosit material vegetal din această grupă, este 
reprezentat de flori, acestea fiind urmate de frunze, lăstari şi fructe. 

Florile au o prezență dominantă în cadrul aranjamentelor florale 
occidentale şi variabilă (dominantă, medie sau slabă) în cadrul 
aranjamentelor florale orientale. 

Ele se recoltează la momente diferite de deschidere, în funcţie de 
specie, fiecare dintre acestea având un moment optim de recoltare. În 
tabelul 10.3.1. din volumul I, capitolul X, au fost prezentate momentele 
optime de recoltare pentru cele mai cultivate flori tăiate; de asemenea, în 
capitolul respectiv au fost prezentate aspectele privitoare la momentul 
optim din zi pentru recoltarea florilor şi tehnica recoltării florilor. 

Respectarea momentului optim de recoltare prezintă importanță 
deosebită pentru realizarea unui efect decorativ maxim al aranjamentelor 
florale şi pentru păstrarea acestuia un timp cât mai îndelungat. 

Folosirea unor flori recoltate înainte de momentul optim sporeşte 
riscul ca florile să nu se mai deschidă în vase iar la unele specii se 
accentuează defectele de calitate ale florilor, fenomenul cel mai frecvent 
întâlnit fiind aplecarea florilor şi a bobocilor florali sub greutatea proprie 
(trandafir, gerbera, crizantemă). 

În acelaşi timp însă, trebuie ţinut cont de faptul că folosirea unor 
flori aflate la deschiderea maximă (care pentru multe specii reprezintă 
indiscutabil momentul maxim de frumuseţe) scurtează în mod considerabil 
durata de păstrare a efectului decorativ al aranjamentului în care acestea 
sunt utilizate. 

Momentul de recoltare a florilor se stabileşte însă şi în funcție de 
tematica aranjamentului în care acestea urmează să fie folosite, gradul de 
deschidere a florilor simbolizând un anumit anotimp sau o anumită etapă 
din viaţa omului. 

De exemplu, pentru simbolizarea primăverii şi a copilăriei se 
folosesc flori în fază de boboc în timp ce pentru simbolizarea verii şi a 
maturității se folosesc flori aflate la deschiderea maximă. 

Asocierea florilor în cadrul aranjamentelor florale se face în 
funcție de următoarele elemente: 

- caracterul sau gradul de dominantá al florilor; 

- perioada de înflorire şi durata înfloririi; 

- textura florilor; 

- parfumul florilor. 

Ín raport cu caracterul sau gradul de dominantá florile sunt 
încadrate în trei grupe mari de caracter: 

- flori cu caracter puternic dominant; 

- flori cu caracter mediu dominant; 

- flori cu caracter slab dominant. 

Florile cu caracter puternic dominant se caracterizează prin tije 
sau tulpini lungi, viguroase, zvelte, flori mari, cu formă şi colorit deosebit, 
fiind impunătoare prin tot ce le aparţine. În această grupă sunt încadrate 
următoarele specii: fuberozele, crinii, gladiolele, nemfigorii, Aconitum, 
Liatris, soiurile viguroase de Dahlia, Strelitzia, Heliconia, Anthurium, 
Calla, Lisianthus, majoritatea orhideelor, Alstroemeria, soiurile viguroase 
de trandafiri şi crizanteme standard. 

Pot fi utilizate fie singure fie asociate cu specii aparținând grupei 
de caracter mediu dominant, caz în care îşi găsesc locul în poziţia cea mai 
înaltă sau centrală a aranjamentului respectiv, ele reprezentând punctul sau 
linia dominantă a oricărei compoziţii. 

Florile cu caracter mediu dominant au tulpini sau tije florale mai 
scurte, flori sau inflorescențe medii ca mărime, având forme şi culori 
variabile; ele pot fi utilizate atât singure cât şi asociate cu florile cu 
caracter puternic dominant cărora li se subordonează asigurând masa 
compoziţiei. Dintre cele mai cunoscute specii aparţinând acestei grupe 
amintim: frezia, gerbera, garoafa standard şi miniatur, soiurile pitice de 
trandafiri şi crizanteme crenguţă, soiurile medii şi pitice de Dahlia, 
soiurile viguroase de lalele, gura leului, bujorul, margaretele, irisii. 

Florile cu caracter slab dominant sunt caracterizate prin vigoare 
slabă, tije sau tulpini florale scurte sau lungi dar subțiri şi foarte 
ramificate, flori mici, delicate: mărgăritarul, viorelele, Lathyrus, 
Centaurea moschata, zambilele, narcisele, soiurile pitice de lalele, irisul 
pitic (Iris pumila), floarea miresii, Alyssum, etc. De obicei se folosesc 
singure în realizarea aranjamentelor asocierea lor fiind posibilă numai cu 
flori cu caracter mediu dominant în buchete medii sau în aranjamente 
realizate în vase pentru asigurarea bazei sau a masei. Excepţie face floarea 
miresei care poate fi asociată cu florile din toate grupele de caracter, ea 
fund folosită frecvent pentru umplerea spațiului dintre florile oricărei 
compoziții (singură sau împreună cu frunzele altor specii reunite sub 
numele generic de verdeață). 

La asocierea florilor în cadrul oricărei compoziţii trebuie să țină 
cont nu numai de grupa de caracter din care acestea fac parte dar şi de 
perioada în care florile înfloresc în mod natural. Chiar dacă tehnologiile 
moderne permit obținerea de flori în tot timpul anului la majoritatea 
speciilor utilizate ca flori tăiate nu sunt potrivite asocierile în cadrul 
aceleiaşi combinaţii a florilor care în mod natural înfloresc în sezoane 
opuse (cum ar fi, de exemplu florile de primăvară cu cele de toamnă — 
lalele cu crizantemele). 

Asocierea florilor in cadrul diferitelor tipuri de aranjamente se face 
ținând seama si de durata de păstrare a acestora in vase, evitându-se 
asocierile dintre florile efemere si cele cu duratá medie sau mare de 
pástrare. De exemplu, nu se asociazá in cadrul aceleiasi combinatii frezia 
cu trandafiri miniatur, chiar dacă fac parte din aceeaşi grupă de caracter 
întrucât ofilirea mai rapidă a florilor de frezia determină o durată mai 
scurtă de decor a întregului buchet sau aranjament. 

Textura florilor poate fi diferită şi ea constituie, de asemenea, un 
factor de care se tine seama la alegerea şi asocierea florilor în cadrul 
aranjamentelor florale. Astfel, se cunosc următoarele tipuri de textură a 
florilor: 

- catifelată: Anemone coronaria, Antirrhinum, Gloxinia, Viola x 
witrockiana, Tithonia, Saintpaulia; unele soiuri de Rosa; 

- cristalină: Begonia, Convallaria, Dianthus, Hoya, Hyacinthus, 
Iris, Tulipa; 

- mătăsoasă: Althea, Cosmos, Crocus, Delphinium, Lathyrus, 
Papaver; 

- metalică: bromelii, Heliconia, Strelitzia; 

- pieloasă: Anthurium, Calla; 

- satinată: Paeonia, majoritatea soiurilor de Rosa; 

Tipul de textură contribuie, împreună cu caracterul şi culoarea la 
personalitatea şi efectul decorativ al florilor şi al aranjamentelor florale în 
care acestea sunt utilizate. Aceeaşi specie poate avea florile în texturi 
diferite, în funcție de culoare iar asocierea corectă a acestora poate crea 
efecte decorative dintre cele mai plăcute. 

Parfumul constituie o însuşire de invidiat la unele flori şi mult 
dorită la altele. Astfel, florile pot fi: 

- puternic parfumate — fuberoze, crini, gardenia, jasmin, Murraya, 
mărgăritar, liliac, levănţica, majoritatea soiurilor de frezia, Dianthus 
plumarius, Zambile; 

- discret parfumate — unele soiuri de frezia, unele soiuri de 
trandafir, Lathyrus, Spathiphyllum, narcise, bujor, irişi, toporasi; 

- lipsite de parfum — cala, dalia, gerbera, lalele, Alstroemeria, 
Anthurium, crizantemele, Lisianthus, majoritatea soiurilor de trandafir. 

În cadrul aceleiaşi specii, intensitatea parfumului este corelată, în 
majoritatea cazurilor, cu culoarea florilor, cele mai parfumate fiind florile 
albe, galbene şi roz iar cele mai puțin parfumate florile roşii şi albastre. La 
unele specii (4morphophalus, Fritillaria meleagris, sau chiar Tagetes, 
după unii autori) florile emană un miros neplăcut motiv pentru care se va 
evita folosirea lor în aranjamente florale. 

Înainte de folosirea în aranjamentele florale florile tăiate se supun 
unor tratamente de condiţionare şi prelucrare menite să le asigure păstrarea 
un timp cât mai îndelungat a calităţilor decorative sau să uşureze utilizarea 
lor în aranjamentele florale. 

Aceste tratamente constau în: 

- prerăcirea florilor tăiate; 

- eliminarea frunzelor bazale şi a o parte din frunzele de pe restul 
tulpinii; 

- eliminarea spinilor; 

- împrospătarea táieturii bazale; 

- flambarea sau opărirea bazei tulpinilor; 

- introducerea bazei tijelor sau tulpinilor în apă caldă; 

- zdrobirea sau despicarea bazei tulpinilor; 

- eliminarea vârfului inflorescentelor; 

- eliminarea staminelor; 

- reconditionarea florilor ofilite; 

- curbarea tijelor sau tulpinilor florale; 

- tijarea tulpinilor sau tijelor florale; 
aranjamentelor florale, de fiecare dată când se schimbă apa sau soluţia 
conservantă din vase. 

Prerăcirea florilor tăiate. Se impune la recoltările din timpul verii 
pentru diminuarea rapidă a temperaturii în vederea  incetinirii 
metabolismului intens care caracterizează florile tăiate. 

Prerăcirea se realizează în spaţii frigorifice cu temperatura de 0 + 
1°C, timp de 60-80 de minute, în funcție de specie, cantitatea de flori 
supusă prerăcirii şi metoda de lucru folosită (prerăcirea în celule, tunele, 
vid, mijloace de transport). Aceste metode şi tehnica prerăcirii au fost 
prezentate pe larg în capitolul X din partea generală. 

Eliminarea frunzelor bazale şi a o parte din frunzele de pe restul 
tulpinii. Eliminarea frunzelor bazale se face pe porțiunea de circa 10 cm 
de la baza tulpinilor florale, porțiune care va sta în apa sau soluția 
conservantă din vasul suport; este necesar să se elimine aceste frunze 
pentru a evita descompunerea lor în contact cu apa sau soluția 
conservantă. Lucrarea se face direct cu mâna sau cu ajutorul unui cuțit, 
briceag sau bisturiu. 

La speciile cu frunze numeroase şi mari (bujor, crizantemă, 
trandafir, speciile lemnoase) se recomandă, ca odată cu eliminarea 
frunzelor bazale, să se elimine şi o parte dintre frunzele de pe restul 
tulpinii pentru a limita la minim pierderile de apă prin transpiratie şi a 
evita ofilirea rapidă a florilor; se pot elimina atât frunza întreagă 
(crizantemă) cât şi doar o parte din foliolele frunzei (bujor, trandafir). 

La liliac se recomandă chiar eliminarea tuturor frunzelor de pe 
ramurile înflorite şi înlocuirea lor în cadrul aranjamentului cu ramuri 
garnisite cu frunze, fără flori, această intervenţie este necesară deoarece 
procesul de ofilire al frunzelor este foarte rapid şi ireversibil, antrenând şi 
ofilirea florilor. 

Eliminarea spinilor. Este o lucrare necesará la speciile care 
prezintá asemenea formatiuni (trandafir, Berberis, Asparagus) cel putin pe 
porțiunea bazalá pentru ca tulpinile să poată fi manipulate mai uşor în 
timpul executării aranjamentului şi să se evite rănirea executantului şi a 
beneficiarului aranjamentului respectiv. 

Împrospătarea tăieturii bazale. Este o lucrare care se repetă de 
fiecare dată când se schimbă apa sau soluţia conservantă din vas. 

Pentru executarea acestei tăieturi se folosesc bricege şi bisturie 
foarte bine ascuţite sau foarfece speciale care permit executarea unei 
tăieturi plane perfecte, fără strivirea țesuturilor; imediat după această 
intervenţie florile se pun cu baza în apa sau soluţia conservantă din vas. 

Tăietura se face pe cât posibil sub jet de apă, cât mai oblic, pentru 
ca suprafața de contact cu apa să fie cât mai mare (fig. 4.2.). 

Flambarea sau opărirea bazei tulpinilor. Se practică la speciile 
lemnoase (trandafir, liliac) precum şi la speciile care prezintă perişori 
(gerbera, cârciumăreasă, floarea soarelui) sau latex (Poinsettia, mac, 
euphorbii) pentru a facilita o mai bună absorbţie a apei; la speciile cu 
perişori această intervenţie are şi rolul de a evita descompunerea 
perişorilor în apă. 

Baza tulpinilor (5-6 cm) se trece pentru câteva secunde prin 
flacără sau apă fierbinte la temperatura de 85—90?C, având grijă ca restul 
tulpinii să fie bine protejată cu hârtie sau alte materiale împotriva flăcării 
sau aburului fierbinte (fig. 4.3.). 


Fig. 4.2. Împrospătarea tăieturii bazale Fig. 4.3. Opărirea bazei tulpinilor 


Aceste intervenţii se pot repeta de 2-3 ori după care tijele sau 
tulpinile florale se despăturesc de materialele care le-au protejat şi se pun 
în apă la temperatura mediului ambiant. 

Introducerea bazei tijelor în apă caldă. Este o lucrare care se 
aplică florilor cu sevă vâscoasă (narcise) şi constă în menţinerea bazei 
tijelor florale în apă caldă la temperatura de 30—40?C, timp de 1-2 ore 


60 


până când încetează scurgerea sevei. Această lucrare se repetă de fiecare 
dată când se împrospătează tăietura bazală întrucât seva vâscoasă de 
narcise are efect nociv asupra altor flori atunci când sunt puse împreună în 
acelaşi vas. 

Zdrobirea sau despicarea bazei tulpinilor. Se aplică la speciile cu 
tulpini lemnoase (trandafir, liliac) sau semilemnoase (crizantemă) în 
vederea facilitării absorbției apei sau soluțiilor conservante din vasul în 
care stau florile. 

Porțiunea pe care se fac aceste intervenții este de 5-6 cm; 
zdrobirea se realizează cu ajutorul unui ciocan, fără a dezintegra însă total 
baza tulpinii iar despicarea cu ajutorul unui briceag sau cuţit foarte bine 
ascuţit. Imediat după aceste intervenții florile se bun cu baza în apa sau 
soluţia conservantă din vas. 

Eliminarea vârfului inflorescentelor. Se execută la speciile cu 
inflorescențe spiciforme lungi (g/adiole, gura leului, nemţişori), la care 
există riscul ca vârful inflorescentei să se aplece sub greutatea proprie 
(aceşti boboci oricum nu se mai deschid sau dau flori de slabă calitate). 

Eliminarea staminelor. Această lucrare se impune la speciile cu 
stamine lungi, bogate în polen (crini, alstroemeria) deoarece prin 
scuturare polenul pătează atât petalele florilor cât şi locul unde este 
amplasat aranjamentul respectiv; după unii autori, această intervenţie ar 
prelungi şi durata de păstrare a florilor. 

Recondifionarea florilor ofilite este necesară pentru florile care din 
cauza temperaturilor prea ridicate sau a condițiilor proaste din timpul 
transportului s-au ofilit înainte de vreme. Aceste flori se introduc cu baza 
tijei sau tulpinii florale în apă caldă cu temperatura de 38-40*C pentru 2-3 
ore, vasul amplasându-se în spaţii răcoroase. În continuare se 
împrospătează tăietura bazală după care florile se pun cu tija sau tulpina 
florală în apă rece, în spaţii răcoroase şi umede, unde se menţin cel puţin o 
oră până la utilizarea în aranjamentele florale. 

Un alt procedeu constă în imersarea totală în apă rece a florilor 
după tratamentul cu apă caldă, fie direct până la nivelul florilor, fie 
învelite în hârtie (cazul lalelelor şi al speciilor cu frunzele sau tulpinile 
acoperite de perişori — gerbera, floarea soarelui, Rudbeckia, etc.). 

Curbarea tijelor sau tulpinilor florale se practică la tulpinile şi 
tijele florale cu un grad mai mare de elasticitate pentru situaţiile când se 
doreşte imprimarea unei anumite linii a acestora în cadrul aranjamentului 
floral. 

Lucrarea se execută lent, cu ambele mâini, întrucât există riscul de 
rupere a acestora în cazul unor mişcări bruşte. Nu întotdeauna rezultatele 
sunt satisfăcătoare şi atunci se apelează la fixarea curburii dorite cu 
ajutorul unor sârme (tijarea). 

Tijarea tulpinilor sau tijelor florale este lucrarea prin care se 
asigură atât întărirea sau prelungirea tulpinilor sau tijelor florale (ca de 

altfel si a petiolului frunzelor) cát si modelarea acestora dupá anumite 
curburi sau unghiuri, in raport cu stilul aranjamentului floral pe care dorim 
sá il realizám. 

Lucrarea de intárire a tijei sau tulpinii florale este necesará mai 
ales la florile táiate cu tulpini fistuloase (gerbera) sau care se subtiazá spre 
vârf (unele soiuri de crizantemă şi trandafir), specii care au florile sau 
inflorescentele prea grele în raport cu rezistenţa tijei sau tulpinii 
conducând la fenomenul de aplecare a florii sau inflorescentei sub 
greutatea proprie. 

În cazul florilor uscate, ale căror tije sau tulpini nu trebuie să stea 
în apă, tijarea este folosită şi pentru prelungirea tijei sau tulpinii în raport 
cu poziția pe care dorim să le-o impunem în cadrul aranjamentului sau 
pentru gruparea mai multor flori in buchetele mici. 

Indiferent de situaţie pentru tijare se folosesc sârme subțiri, cu 
diametrul de 0,7-1,0 mm, simplă sau plastifiată în material plastic de 
culoare verde. Tijarea se realizează fie prin rularea sârmelor în spirală pe 
lungimea tijei sau tulpinilor fie prin introducerea acestora prin interiorul 
tijelor sau tulpinilor florale (fig. 4.4.). 


Fig. 4.4. Variante de tijare a tulpinilor sau tijelor florale 


Tijarea prin rulare se practică la speciile cu tulpini mai rigide, greu 
de străpuns prin interior, casante (garoafele, crizantemele) precum şi la 
tijele prea subțiri pentru a putea permite introducerea sârmei prin interior. 
Sârma se înfige pentru început în caliciul florii după care se rulează în 
spirală pe lungimea tijei sau tulpinii florale până spre baza acesteia; sârma 
se poate rula pe tija sau tulpina florală şi fără a fi înfiptă în caliciul florii. 

Indiferent de modul de lucru este important ca sârma să nu fie 
rulată prea strâns pe tija sau tulpina florală iar prin rulare să nu se afecteze 
poziţia frunzelor. Unii autori recomandă pentru tijele foarte subțiri, tijarea 
dublă în zona punctului de legare în buchet; aceasta înseamnă practic 
încadrarea tijei sau tulpinii în zona respectivă între 2 tije metalice care se 
leagă apoi cu ajutorul unor sfori sau sârme. 

Tijarea prin rulare se practică şi în cazul florilor destinate 
cocardelor de nuntă precum şi coroanelor si jerbelor funerare si 

comemorative pentru gruparea mai multor flori (insotite sau nu de 
verdeatá) in buchetele mici. 

Pentru cocarde tijarea este urmatá, cel mai adesea, de mascarea 
sármelor cu bandá de culoare verde sau tul in timp ce buchetelele pentru 
coroane şi jerbe sunt realizate prin tijare pe betisoare mici, ascuţite la un 
capăt sau sârme mai groase ce vor fi înfipte apoi în baza (suportul) 
coroanei sau jerbei (fig. 4.5.). 


Fig. 4.5. Tijarea florilor şi a buchetelelor pentru cocarde şi coroane sau jerbe 


Tijarea prin interior a tijelor sau tulpinilor florale este posibilă la 
speciile cu ţesuturi moi (lalele, narcise, zambile, anemone) sau cele cu 
tulpini şi tije fistuloase (gerbera, amarilis, dalia). În acest caz sârma se 
introduce prin tija sau tulpina florală, de jos în sus, străpungându-se uşor 
receptaculul florii, fără însă ca sârma să se vadă la suprafaţa acestuia. 

Pentru tijele care au tendinţa de a se despica şi răsfrânge la bază 
(amarilis, zambile, narcise) tijarea se poate completa prin fixarea unei 
benzi adezive de culoare verde la baza tijei, fără a obtura însă zona de 
absorbție a apei. La amarilis întărirea tijei florale se poate face şi prin 
introducerea în aceasta a unui tutore având diametrul aproape egal cu 
diametrul interior al tijei urmată de fixarea bazei cu bandă adezivă aşa 
cum s-a precizat mai sus. 

Pentru unele specii sunt necesare, pe lângă operaţiile menţionate şi 
tratamente speciale precum: tratamente pentru evitarea curbării tijelor sau 
tulpinilor florale sub greutatea florilor, tratamente pentru evitarea căderii 
florilor şi a petalelor, tratamente pentru evitarea îngălbenirii frunzelor. 
Aceste tratamente au fost prezentate pe larg în capitolul 10.5.4., din partea 
generală. 

Prelungirea calităţii florilor tăiate şi, implicit, a duratei de decor a 
aranjamentelor florale în care acestea sunt utilizate se realizează prin 
folosirea soluţiilor conservante. Se cunosc foarte multe tipuri de astfel de 
soluţii; aspectele privitoare la componenţa şi utilizarea acestor soluții au 
fost prezentate pe larg în capitolul 10.5.3., din partea generală (volumul I). 
În cadrul aranjamentelor florale realizate pe suport de burete floral 
folosirea acestor soluţii este însă limitată, ele interactionánd cu buretele şi 
determinând un mediu toxic pentru flori. 

Frunzele completează în mod plăcut florile în orice tip de 
aranjament, fie că este vorba de frunzele proprii ale florilor sau de frunze 
aparținând altor specii, caz în care sunt cunoscute sub numele generic de 
verdeață. Utilizarea frunzelor altor specii în cadrul compozițiilor florale 
trebuie să fie ponderată şi să nu pună în umbră frunzele proprii ale florilor. 

Efectul frunzelor în cadrul aranjamentelor florale se concretizează 
în umplerea spaţiului dintre flori, asigurarea bazei sau a echilibrului 
aranjamentului, accentuarea unor caracteristici ale florilor. 

Culorile florilor pot fi puse mai bine în evidență sau estompate cu 
ajutorul frunzelor, în funcție de coloritul acestora, astfel: 

- frunzele colorate în nuanțe deschise de verde şi verde-gálbui pun 
mai bine în evidenţă florile albe, albastre, violet, galbene; 

- frunzele panaşate cu alb pun în valoare florile albe în timp ce 
frunzele panaşate cu galben pun în valoare florile albastre sau violet; 

- frunzele cu nuanţe roşietice accentuează culorile roşu, roz, galben 
şi alb ale florilor; 

- frunzele colorate în nuanțe închise de verde estompează efectul 
neplăcut al nuantelor stridente ale culorii florilor. 

Frunzele pot avea un aspect mai grosier (Mahonia, Philodendron, 
Hedera), caz în care nu trebuie să depăşească nivelul florilor în cadrul 
aranjamentului sau pot fi delicate, fine (Adianthum cuneatum, 
Xerophyllum tenax — bear grass, Nolina sp.), caz în care este permisă 
depăşirea nivelului florilor. Tot în grupa frunzişului fin se încadrează şi 
lăstarii de Asparagus plumosus. 

De asemenea, în raport cu textura, frunzele pot fi mate 
(mărgăritar, eucalipt, ferigi), catifelate (Alchemilla, Gloxinia, Gynura) 
sau pot prezenta luciu (Ficus, Croton, Mahonia, Philodendron, 
Spathiphyllum) sau pubescentá (Cineraria, Salvia officinalis, Santolina 
chamaecyparissus, Stachys). 

Frunzele pot fi utilizate solitar in cadrul aranjamentelor florale 
(Philodendron, Strelitzia, Anthurium, Calla) sau impreuná cu lástarii 
(Hedera, Mahonia, Eucaliptus, Croton). 

Ca si in cazul florilor, frunzele utilizate in aranjamentele florale 
trebuie sá fie perfect sánátoase, cát mai proaspete, cu grad maxim de 
turgescentá. Înainte de utilizarea în aranjamentele florale frunzele, singure 
sau împreună cu lăstarii care le susțin, pot fi supuse unor operaţii 

asemănătoare ca tehnică de execuţie şi scop cu cele întâlnite in cazul 
florilor, astfel: 

- împrospătarea tăieturii bazale (atât frunzele cât şi lăstarii); 

- flambarea şi opărirea bazei lăstarilor; 

- zdrobirea sau despicarea bazei lástarilor; 

- eliminarea spinilor de pe lăstari; 

- reconditionarea lăstarilor cu frunze ofilite; 

- curbarea lástarilor cu frunze; 

- tijarea frunzelor şi a lástarilor cu frunze; 

- rularea, vălurarea şi capsarea frunzelor; 

- împletirea frunzelor. 

Spre deosebire de tijarea florilor, fijarea frunzelor se face prin 
introducerea sârmei în jurul nervurii principale, pe jumătatea inferioară 
(jumătatea dinspre pețiol), pe partea situată pe reversul frunzei şi rularea 
celor două capete în jurul petiolului (fig. 4.6.). 


Fig. 4.6. Tijarea frunzelor 


Rularea, válurarea şi capsarea frunzelor se execută pentru 
obținerea formelor cilindrice sau vălurate, mult apreciate în unele 
compoziții; după rularea în diferite forme, extremitățile se capsează cu 
ajutorul capsatoarelor (fig. 4.7.). Dintre speciile care se pretează pentru 
acest tip de intervenţie amintim: Aspidistra, Cordyline, Dracaena, 
Philodendron, Strelitzia, Colocasia, Spathiphyllum, Calla. 

Împletirea frunzelor este specifică frunzelor lineare sau sagitat- 
lineare şi se execută pentru obţinerea unor forme deosebite în cadrul 
aranjamentelor sau pentru sugerarea toartelor coşurilor (fig. 4.8.). 

Fructele sunt utilizate îndeosebi pentru aranjamentele florale care 
simbolizează anotimpurile de toamnă şi iarnă (fig. 4.9.). 

Astfel, pentru simbolizarea toamnei sunt considerate foarte reuşite 
asocierile între ramuri cu fructe de măceşe sau mure coapte şi flori de 
Anemone japonica, Helenium autumnale sau tufănele. 

Iarna poate fi simbolizată în aranjamentele florale prin aranjamente 
care includ fructe de zărtăcuțe, porumb decorativ, rădăcini sau ramuri 
desfrunzite, ramuri cu fructe de Mahonia, Ilex, spice de graminee, ardei 
decorativ sau păpălău (Physalis). 

Fig. 4.9. Utilizarea fructelor în aranjamentele florale 


B. Materialul vegetal uscat. Se obține prin uscarea naturală sau 
artificială a materialului vegetal verde provenit de la specii care se 
pretează acestui tip de tratamente; are avantajul că poate fi păstrat o 
perioadă îndelungată fiind folosit cu precădere pentru decorul spațiilor 
întunecoase, uscate şi cu un grad mare de poluare. 

Sortimentul de specii de la care pot fi preluate diferite organe în 
vederea uscării este foarte variat, existând posibilitatea de a fi folosite atât 
speciile cultivate cât şi cele spontane (tabelul 4.1.). 

Tabelul 4.1. 


Specii cultivate si spontane de la care pot fi preluate 
diferite organe în vederea uscării 


Specii de la care se usucă florile sau inflorescentele 


Nr. ; Culoarea 
crt. specia materialului uscat 
Achillea filipendulina (coada şoricelului galbenă) |galben 
Achillea milefolium (coada şoricelului multicoloră) |galben, roşu, roz 
Aconitum napellus (omag, coifuri, cocosei) albastru 
Alchemilla mollis (crețişoară) galben 
Allium ssp. (ceapă decorativă) roz, violet 
Ammobium alatum (amobium) alb-sidefiu 
Armeria maritima (armeria) roz, alb 
Astilbe arendsii (astilbe) roşu, roz, alb, crem 
Carthamus tinctoris (cartamus) alb 


Celosia argentea (creasta cocoşului) 


roşu, roz, alb, portocaliu 


Centaurea cyanus (albăstrele) 


albastru 


Centaurea macrocephala (centaurea perenă) galben 
Delphinium ssp. (nemţişori) alb, albastru, roz 
Echinops ritro (măciuca ciobanului) albastru 


Eryngium x oliverianum (scai vânăt) 


albastru-metalic 


Gomphrena globosa (gomfrena, bumbisori) 


alb, roz, violet 


Gypsophylla ssp. (floarea miresei) 


alb, roz 


Helichrysum bracteatum (helicrisum) 


roşu, roz, alb, crem 


=| =| =| = | =| =| =| =| =| — 

Helipterum (Acroclinium) roseum (acroclinium) 


roşu, roz, galben, violet 


20. |Hydrangea hortensis (hortensia) roşu, roz, alb, albastru 
21. |Lavandula officinalis (levánficà) albastru, violet 

22. |Liatris spicata (liatris) roşu, roz, violet, alb 
23. |Molucella laevis (molucela) alb-verzui, crem 

24. |Nigella damascena (negrilică) albastru, roz, rosu, alb 
25. |Paeonia lactiflora (bujor) alb, roz, rosu 

26. Ranunculus asiaticus (piciorul cocosului) roz, roşu, alb, galben 
27. |Salvia farinacea (salvia) alb, albastru, violet 
28. |Scabiosa ssp.(scabiosa) roşu, roz, albastru, violet 
29. |Sedum acre (sedum) galben 

30. |Sedum spectabile (sedum) roz 

31.  |Solidago canadensis (splinuţă) galben 

32. |Statice (Limonium) sinuata (limba peştelui) roz, roşu, alb, albastru 
33. |Viola odorata (toporaşi) alb, albastru 

34. |Xeranthemum annuum (cununiţă, plevaitá) roz, violet 

35. |Zinnia elegans (cârciumărese) roz, roşu, galben, alb 

Specii de la care se usucă lăstarii cu frunze 

Nr. : Culoarea 
ert. Specia materialului uscat 
1. |Acer sp. (artar) verde, galben, rosu 

2. |Cineraria maritima (cineraria) gri, argintiu 

3. |Cyperus alternifolius (ciperus) verde, verde-arámiu 
4. |Eucalyptus sp. (eucalipt) gri, argintiu 

5. |Fagus sylvatica (fag) verde-arámiu 

6. |Fatsia japonica (fatsia) verde 

7. |Hedera helix (iederă) verde 

8. [Ilex aquifolia (ilex) verde, verde-rosietic 


9. |Mahonia aquifolia (mahonia) verde, rosietic, arámiu 
Specii de la care se usucá lástarii cu fructe sau fructele 
Nr. ; Culoarea 
ert. Specia materialului uscat 
1. |Clematis vitalba (clematis) alb-verzui 
2. |Cotinus coggyria (scumpie) brun 
3. |Cucurbita pepo, var. decora (tártücufe) roşu, galben, portocaliu 
4. |Euonymus europaeus (evonimus) roz 
5.  |Foeniculum vulgare (feniculum) verde 
6. Iris foetidissima (iris) roşu 
7. |Lunaria annua (moneda papei, pana zburătorului)_ |alb-sidefiu 
8.  |Nigella damascena (negrilică) maro 
9. |Nelumbo nucifera (nufăr) brun, crem 
10. |Papaver sp. (mac) maro, crem 
11. |Physalis alkekengii (păpălău) roşu, galben 
12. |Zea mays (porumb decorativ) roşu, galben, maro, violet 
Graminee (se usucă tija florală cu spicele) 
Nr. Speci Culoarea 
crt. pecia materialului uscat 
1. |Acorus gramineus verde, simplu sau panasat 
2. |Agrostis tenuis Brun-violet 
3. |Briza maxima verde, crem 
4.  |Bromus lanceolatus verde, crem 
5. |Calamagrostis epigeois verde-violet 
6. |Carex sp. verde, brun-gálbui 
7. |Cortaderia sp. verde, brun-gálbui 
8. |Festuca ovina glauca verde-glauc 
9. |Glyceria sp. verde, verde-variegat 
10. |Hordeum jubatum verde, verde-gálbui 
11. |Lagurus ovatus alb-crem 
12. Miscanthus sinensis brun 
13. |Pennisetum sp. verde-bej, maroniu 
14. |Phalaris arundinacea verde, verde-variegat 
15. |Stipa calamagrostis violet-argintiu 
16. |Phragmites communis brun inchis 
17. |Typha latipholius brun 


Florile destinate uscárii se recolteazá, in marea lor majoritate, 
înainte de deschiderea maximă întrucât acestea continuă să se deschidă şi 
după recoltare ceea ce face ca florile recoltate la deschiderea completă să 
fie mai vulnerabile la pierderea petalelor. La unele specii (cum ar fi, de 
exemplu, Amobium, Helichrysum) florile se recoltează mai devreme, în 
faza de boboc semideschis. 

Gramineele se recoltează la începutul coacerii spicelor cu excepția 
secarei, orzului şi a orzoaicei care se recoltează când spicele sunt încă 
verzi. 

Frunzele se recoltează la maturitate, când culorile sunt bine 
definite iar fructele când sunt bine coapte sau uscate. 

Recoltarea se face pe timp insorit, dupá ce s-a zvántat roua, mai 
ales în cazul organelor care sunt deja uscate în momentul recoltării. 

Atât florile cât şi frunzele şi gramineele destinate uscării trebuie să 
fie bine hidratate în momentul recoltării, în caz contrar fiind necesară 
menţinerea lor în apă pentru hidratare înainte de a fi supuse procesului de 
uscare. De asemenea, înainte de uscare florile se condiționează prin 
eliminarea surplusului de frunze sau chiar a tuturor frunzelor la speciile la 
care acestea nu se conservă bine (cum sunt, de exemplu, imortelele). 

Uscarea materialului vegetal se poate face în mod natural, prin 
expunerea la aer, prin presare sau cu ajutorul desicantilor. 

Spațiile destinate uscării florilor tăiate trebuie să fie foarte bine 
aerisite, uscate şi întunecoase, cu o temperatură medie de 20-30*C. 
Absența luminii şi aerul uscat sunt esenţiale în realizarea unei uscări de 
calitate a florilor, în caz contrar existând riscul deprecierii culorii florilor 
şi apariției mucegaiurilor. 

Uscarea naturalá a florilor, prin expunerea la aer in spatii inchise 
caracterizate prin conditiile amintite anterior, se poate face in trei variante: 
uscarea prin suspendarea cu vârful în jos, uscarea în vase fără apă cu 
vârful în sus şi uscarea în poziţie orizontală. Ea se realizează în circa trei 
săptămâni şi este o metodă ieftină, la îndemâna tuturor iubitorilor de 
aranjamente florale cu flori uscate. 

Uscarea florilor prin suspendarea cu vârful în jos presupune 
legarea florilor în buchete mici (câte 4-5 tije sau tulpini florale într-un 
buchet) şi suspendarea acestora pe sfori sau sârme întinse în spaţiul de 
uscare. Având în vedere că pe măsura uscării materialul vegetal se 
subtiazá (datorită pierderii apei) buchetele se leagă cu elastic întrucât 
acesta permite strângerea automată a materialului supus uscării şi evitarea 
căderii tulpinilor uscate. 

Este recomandabil ca în interiorul buchetului tijele sau tulpinile 
florale să fie cât mai degajate pentru a se permite o bună circulație a 
aerului. Din aceleaşi considerente buchetele vor fi distantate între ele la 
5-10 cm (fig. 4.10.). 

Uscarea florilor cu várful ín sus, se realizeazá prin asezarea 
acestora cát mai rásfirate in vase fárá apá sau cu apá foarte putiná la 
început şi este posibilă la speciile cu tije sau tulpini florale mai rigide, la 
care nu există riscul ca acestea să se curbeze spre vârf odată cu uscarea 
(Statice, Amobium, Gypsophylla, Liatris, graminee). 

Uscarea în poziţie orizontală presupune aşezarea florilor cât mai 
răsfirate, pe rafturi, stelaje sau mese aflate în interiorul spațiilor de uscare 
(fig. 4.11.). 

Uscarea prin presare se face mai ales în cazul frunzelor dar se 
poate practica şi în cazul speciilor sau soiurilor cu flori simple: anemone, 
gălbenele, panseluţe, párálute, nu-mă-uita, măceş, mac, etc. 

Fig. 4.10. Uscarea florilor cu várful in Fig. 4.11. Uscarea florilor in pozitie 
jos orizontalá 


Această metodă de uscare determină însă, cel mai adesea, 
modificări ale formei, culorii şi aspectului materialului vegetal şi, de 
aceea, ea se foloseşte mai mult pentru uscarea frunzelor recoltate toamna, 
care îşi conservă mai bine coloritul şi forma în urma presárii. 

Uscarea prin presare se realizează prin aşezarea materialului 
vegetal între foi de sugativă şi introducerea acestora între lamelele unei 
prese sau sub diferite greutăţi. 

Pentru o bună conservare a culorilor este foarte important ca foile 
de sugativă să schimbe pe măsură ce absorb apa din materialul vegetal 
supus presării, în caz contrar existând în plus şi riscul apariţiei 
mucegaiurilor. 

Uscarea artificială tolosind desicanti permite o deshidratare rapidă 
şi o foarte bună conservare a culorii florilor. Majoritatea desicantilor sunt 
foarte scumpi şi de aceea această metodă se foloseşte mai mult pentru 
speciile sensibile la degradarea petalelor (anemone, bujori, nemţişori, 
trandafiri). Cei mai folosiți desicanti sunt silicagelul si boraxul; cu 
rezultate mai slabe se mai folosesc nisipul şi sarea. 

Uscarea artificială se mai poate realiza şi cu ajutorul curenților de 
aer cald. 

Silicagelul este puternic higroscopic şi se prezintă ca o sare sau 
pulbere de culoare albastră atunci când este uscat şi roz când a absorbit 
apă (pentru speciile cu petalele sensibile este bine ca silicagelul să se 
folosească sub formă de pulbere). 

Pentru uscarea materialului vegetal silicagelul se aşează în cutii, în 
straturi alternând cu materialul vegetal având grijă ca acesta să fie 
distribuit cât mai degajat. Cutiile astfel pregătite se închid ermetic şi în 
decurs de circa o săptămână silicagelul capătă culoarea roz, semn că a 
absorbit apa din țesuturile materialului vegetal iar acesta este uscat. 

Materialul vegetal astfel uscat se scoate cu grijă din silicagel şi se 
şterge cu o pensulá fină pentru îndepărtarea resturilor de silicagel, 
depozitându-se apoi în cutii de carton, in spatii întunecoase şi foarte bine 
aerisite. 

În ce priveşte silicagelul acesta se pune într-o tavă metalică şi se 
introduce în cuptorul încălzit unde se menţine până îşi recapătă culoarea 
albastră; după răcire el poate fi refolosit pentru uscarea altui material 
vegetal. 

Boraxul are proprietăţi asemănătoare cu silicagelul însă capacitatea 
de absorbție a apei este mult mai redusă şi mai lentă, motiv pentru care 
este şi mai ieftin. Pentru uscarea materialului vegetal se procedează la fel 
ca şi în cazul silicagelului însă durata uscării este mai mare, de 10-14 zile. 

O altă variantă de folosire a boraxului pentru uscarea materialului 
vegetal constă în amestecarea acestuia cu nisip fin cernut în proporţie de 1 
: 1 sau 1/3 nisip : 2/3 borax; această variantă se foloseşte îndeosebi pentru 
uscarea florilor de nemțişori, gura leului şi cárciumárese. 

Nisipul era folosit de către egipteni pentru uscarea materialului 
vegetal încă din antichitate. Acesta trebuie să fie foarte fin, curat şi chiar 
sterilizat în prealabil, bine uscat în momentul folosirii. 

Este o metodă mai greoaie iar materialul vegetal uscat prin această 
metodă este mult mai fragil. Viteza de uscare este inegală, florile uscându- 
se cu mult înainte decât tijele sau tulpinile florale. Din acest motiv florile 
destinate uscării în nisip fie se tijează înainte fie se supun operației de 
scurtare a tijei sau tulpinii florale la 4—5 cm, urmând ca după uscare tija 
sau tulpina florală să fie înlocuită cu o tijă artificială din sârmă sau lemn. 

Materialul vegetal se aşează în cutii închise ermetic, în straturi 
alternând cu nisipul iar după uscare (care durează 1—2 săptămâni) acesta se 
scoate cu grijă din nisip şi se şterge cu o pensulă foarte fină pentru 
îndepărtarea urmelor de nisip. 

Sarea are acelaşi principiu de acţiune şi durată de uscare ca şi 
nisipul; se va evita însă folosirea ei la uscarea materialului vegetal de la 
speciile cu petale foarte sensibile. 

Uscarea cu ajutorul curenților de aer cald se realizează rapid, în 
încăperi închise ermetic în care se suflă aer cald cu temperatura de 70?C, 
acesta având rolul de a absorbi apa din materialul vegetal sub formă de 
abur. Materialul vegetal destinat uscării prin această metodă se suspendă 
în buchete dispuse cu vârful în jos, întocmai ca şi la uscarea naturală. 
Speciile cu petale delicate sunt sensibile însă la această metodă de 
deshidratare rapidă. 

Pe lângă uscare, materialul vegetal destinat aranjamentelor cu flori 
uscate mai poate fi conservat prin glicerinare şi cristalizare; de 
asemenea, pentru unele specii materialul vegetal uscat poate fi supus 
operaţiilor de colorare, decolorare, corodare sau lăcuire artificială. 

Glicerinarea are drept principiu înlocuirea apei din tesuturile 
vegetale cu glicerina, astfel cá materialul vegetal deşi îşi schimbă culoarea 
spre nuanțe maronii de verde îşi păstrează aspectul de turgescentá ca şi 
cum ar fi proaspăt. Această metodă se foloseşte în special pentru 
conservarea materialului vegetal reprezentat de ramuri sau lăstari de arbori 
sau arbuşti: fag, arțar, cireş, stejar, frasin, eucalipt, mahonia, iederă, 
croton, hortensia, ficus. 

Materialul vegetal lemnos se despică sau se zdrobeşte la bază (5— 
10 cm) înainte de a fi introdus în soluţia de glicerină pentru o mai bună 
absorbție a acesteia. 

Glicerina se diluează cu apă clocotită în proporție de 50% : 50% 
sau 40% : 60% iar în momentul când temperatura soluției rezultate se 
apropie de pragul de răcire materialul vegetal se introduce cu baza (10-15 
cm) în această soluție mentinándu-se in spatii răcoroase şi întunecoase 
până când apar picături de glicerină în vârful ramurilor (timp de 1-6 
săptămâni). 

Depăşirea acestui moment nu este recomandată întrucât excesul de 
glicerină determină înmuierea materialului vegetal şi apariţia unui aspect 
unsuros, neplăcut. 

Frunzele mari, detaşate de lăstari (arțar, ficus, croton) se imerseazá 
total în soluția de glicerină în care se menţin numai 8-10 zile, până când 
se observă virarea culorii. 

Având în vedere că prin glicerinare culorile pot căpăta nuanţe mai 
puțin plăcute unii autori recomandă ca în soluția de glicerină să se adauge 
soluţii de colorare care să imprime materialului vegetal culoarea dorită. 

După încheierea perioadei de absorbţie sau imersare materialul 
vegetal se scoate din soluția de glicerină, se spală bine în apă, se şterge cu 
materiale absorbante, se împrospătează tăietura bazală şi se introduce cu 
baza în parafină sau ceară topită pentru obturarea vaselor conducătoare şi 
împiedicarea scurgerii glicerinei absorbite. 

În continuare ramurile sau lăstarii astfel pregătiţi se suspendă cu 
vârful in jos, ca la uscarea naturală, în vederea unei mai bune distribuții a 
soluţiei de glicerină în ţesuturi iar frunzele se aşează pe suprafeţe plane în 
spaţii bine aerisite şi întunecoase. 

Cristalizarea se aplică materialului vegetal comestibil folosit 
pentru decorul torturilor de nuntă şi a altor produse de cofetărie şi 
patiserie. Ea se poate face cu albuş de ou sau gumă arabică, după procedee 
specifice, care tin mai mult de arta culinară şi mai puțin de arta floralá 
(vezi capitolul VII). 

Colorarea artificială sau vopsirea se practică pentru obținerea unor 
nuanțe diferite de culori care nu se întâlnesc în mod natural (auriu, 
argintiu, albastru). Vopselele colorante se pot întâlni fie sub formă de 
spray-uri care se pulverizează pe materialul vegetal uscat în prealabil fie 
sub formă de soluţii în care se imersează materialul vegetal uscat. 

Aceste solutii sunt calde si acide (ca si cele folosite pentru vopsirea 
ouálelor) iar dupá imersare materialul vegetal se suspendá cu várful in jos 
ca la uscarea naturală, pentru scurgerea soluţiei şi zvântare. În soluţiile 
colorante pot fi adăugate pentru unele specii şi uleiuri eterice pentru 
imprimarea unui parfum deosebit materialului uscat, aceasta fiind o 
metodă la mare modă pentru tratarea materialului vegetal uscat. 

Soluţiile colorante pot fi adăugate şi în soluţia de glicerină folosită 
la glicerinarea materialului vegetal. 

În cazul spray-urilor ca şi în cazul soluţiilor cu nuanţe de culori 
foarte diferite de cele naturale, dezavantajul major constă în faptul că 
folosirea acestora imprimă materialului vegetal un aspect puternic 
artificial, ceea ce îl îndepărtează foarte mult de naturalete, apropiindu-l 
mai mult de florile artificiale. 

Având în vedere că nu toate speciile reacționează la fel la colorarea 
artificială se recomandă ca, în prealabil, soluţiile de colorare să se 
experimenteze, în prealabil, pe mostre de material vegetal aparținând 
fiecărei specii. 

Decolorarea sau albirea se practică pentru obținerea nuantelor mai 
deschise ale materialului vegetal uscat sau pentru conservarea rădăcinilor 
şi a ramurilor fără frunze folosite în unele tipuri de aranjamente florale. 
Pentru aceasta se folosesc soluţii de hipoclorit de sodiu, hipoclorit de 
calciu, peroxid de oxigen în concentraţie de 1—2%, în care materialul 
vegetal uscat se imersează timp de 2-5 zile, în funcție de specie şi gradul 
de albire care se doreşte a fi imprimat. 

După încheierea perioadei de imersare materialul vegetal se spală 
bine cu apă şi se suspendă cu vârful în jos ca la uscarea naturală, pentru 
zvântare. 

Corodarea se aplică pentru eliminarea limbului foliar la frunzele 
cu o reţea densă şi puternică de nervuri în vederea obţinerii de material 
vegetal uscat cu forme deosebite, constituit din pânza de nervuri a 
frunzelor (fig. 4.12.). 

Pentru obținerea soluției de corodare se dizolvă 90-100 g sodă 
cristalizată şi 40-50 g var stins in 10 1 de apă fiartă. După decantare şi 
filtrarea printr-o sită deasă soluţia de corodare se pune din nou la fiert, 
urmând ca în momentul atingerii punctului de fierbere soluția să se ia de 
pe foc iar frunzele să se imerseze timp de o oră. 

După răcirea soluţiei, frunzele, constituite de data aceasta doar din 
rețeaua de nervuri, se scot cu grijă, se spală cu apă şi se zvântă între foi de 
sugativă, urmând ca după uscare să se păstreze în cutii de carton 
depozitate în spaţii uscate şi foarte bine aerisite. 

Lăcuirea se aplică în special conurilor şi fructelor uscate dar şi 
spicelor de graminee si inflorescentelor de papură pentru evitarea 
dezintegrării care poate să apară în urma uscării; lăcuirea poate fi 
precedată în prealabil de colorarea artificială (fig. 4.13.). 

Fig. 4.12. Frunze corodate 

Pentru lăcuire se folosesc cel mai adesea lacuri incolore sub formă 
de spray însă se întâlnesc si vopsele colorate care imprimă materialului 
vegetal tratat luciu. 

Folosită cu moderație, lăcuirea poate avea un efect decorativ 
pozitiv însă la utilizarea în exces conferă materialului vegetal tratat un 
aspect artificial, nedorit. 

V. ARTA FLORALÀ ORIENTALĂ 


5.1. Elementele definitorii şi etapele 
artei florale orientale 


Arta floralá orientală este caracterizată printr-un puternic 
simbolism şi o strânsă legătură cu natura. Spre deosebire de occidentali, 
orientalii văd în fiecare floare şi în fiecare element al naturii o întreagă 
filozofie, aproape de neînțeles pentru occidentali. 

Prin acest substrat profund filozofic, arta florală orientală se 
deosebeşte fundamental de arta florală occidentală, al cărei scop este unul 
pur decorativ. 

Arta florală orientală îşi are începuturile cu mii de ani în urmă, în 
spațiul hindo-chinezesc, unde florile erau folosite atât în ceremoniile 
religioase cât şi în festivitățile publice. 

Dinastia chinezească Tang (617—907) era renumită pentru cinstea 
deosebită acordată florilor, în această perioadă existând o sărbătoare 
oficială închinată tuturor florilor. Existau, de asemenea, diferite obiceiuri 
legate de îngrijirea florilor; astfel, bujorul era considerat floarea curţii 
imperiale chineze şi nu putea fi udat decât de către tinerele fecioare după 
cum prunii ornamentali nu puteau fi îngrijiţi decât de către sihastri iar 
crinii doar de călugării taoisti. 

Odată cu apariția budismului se consfinteste, atât în China cât şi în 
India, obiceiul aranjării florilor în vase destinate templelor budiste, ca 
ofrande aduse zeului Budha; acest obicei a fost preluat de către japonezi, 
aceştia rafinându-l şi transformându-l într-o adevărată artă cu multiple 
semnificații filozofice. 

Arta florală orientală reprezintă astfel, expresia spiritualității 
spaţiului oriental. Forma cea mai desăvârşită a acestei expresii se regăseşte 
în aranjamentele florale japoneze — Ikebana; această artă unică are la bază 
filozofia ,,Kado" (calea florilor), o cale de împlinire umană si de înţelegere 
a universului. 

Pentru japonezi, aranjamentele florale nu sunt destinate neapărat 
unui scop estetic ci reprezintă mai degrabă punerea în practică a unor idei 
şi noțiuni abstracte. Aceste aranjamente sunt purtătoare ale unui mesaj 
precis, bazat pe simbolurile pe care le sugerează materialul vegetal folosit. 

De exemplu, pinul simbolizează forța naturii, puterea, dragostea şi 
devotamentul fati de ţară sau persoana iubită; arțarul (momiji) 
simbolizează toamna, cu tot farmecul de culori şi forme specifice; 
crizantema simbolizează pe de o parte toamna iar pe de altă parte 
demnitatea şi puterea, fiind, în acelaşi timp, floarea națională a Japoniei; 
bujorul este simbolul puterii, bogăției, succesului şi demnității; cireşul 
înflorit (sakura) simbolizează efemeritatea fiind considerată floarea 
tinerelor fete aşa cum irisul este considerat floarea băieţilor; bambusul este 

considerat simbolul înțelepciunii si echilibrului in timp ce /otusul 
simbolizează perfecțiunea şi puritatea întruchipată. 

Într-o lume atât de secularizată cum este cea a zilelor noastre, 
japonezii (care sunt, totuşi, pionierii multor tehnologii moderne) îşi fac 
timp să contemple ore în şir frumuseţea florilor în funcție de anotimp: 
cireşii infloriti primăvara, irişii şi salcâmii infloriti vara, roşul aprins al 
frunzelor de arțar toamna, fructele portocalii de sub stratul de zăpadă ale 
plantelor de camelia iarna. 

În cadrul aranjamentelor florale, asocierea materialului vegetal cu 
diferite tipuri de vase poate simboliza anumite stări sufleteşti sau însuşiri 
de caracter. De exemplu, liniştea sufletească poate fi sugerată cu ajutorul 
unei crizanteme albe aşezată într-un vas de bronz în formă de barcă în 
timp ce simplitatea poate fi reprezentată printr-un buchet de irişi aşezat 
într-un vas cilindric de bambus. 

În filozofia japoneză materialul vegetal poate avea caracter 
masculin sau feminin. Astfel, ramurile groase, viguroase sunt considerate 
masculine şi ele constituie scheletul aranjamentului în timp ce organele 
erbacee sunt considerate feminine şi constituie partea de încărcătură a 
aranjamentului. 

Corola este considerată feminină în faza de muguri, masculină la 
deschiderea maximă şi din nou feminină în faza de ofilire. Partea 
superioară a frunzei simbolizează masculinitatea (mai ales când este 
strălucitoare) în timp ce partea inferioară a acesteia este simbolul 
feminităţii. În cadrul unui buchet fata buchetului si latura dreaptă sunt 
considerate masculine în timp ce partea dorsală şi latura stângă a 
buchetului sunt considerate feminine. 

Până şi culorile şi anotimpurile sunt asociate simbolistic cu 
masculinitatea şi feminitatea. Astfel, roşul şi rozul sunt considerate culori 
masculine în timp ce albul şi galbenul sunt culori feminine; vara şi toamna 
sunt considerate anotimpuri masculine în timp ce iarna şi primăvara sunt 
anotimpuri feminine. 

Aceste simboluri trebuiesc avute în vedere la alcătuirea 
aranjamentelor, raportul dintre cele două componente — masculin şi 
feminin stabilindu-se în funcţie de sezon şi destinaţia aranjamentului. 

Simbolismul artei florale orientale se extinde chiar şi în privinţa 
numerelor, astfel: 1 este considerată cifra Divinitátii; 2 simbolizează lupta 
dintre bine (Yo sau Yang — lumina, viaţa, soarele, cerul, sudul) şi rău (Yin 
sau In — întunericul, moartea, luna, pământul, nordul); 3 este cifra 
armoniei perfecte; 4 este cifra anotimpurilor; 7 este considerată cifra sacră. 

Dorinţa supremă a omului oriental este de a se integra în natură, în 
ordinea realizată de Creator iar utilizarea florilor şi a altor organe ale 
plantei în realizarea aranjamentelor florale presupune în prealabil 
eliberarea de grijile cotidiene şi o meditaţie profundă. 

Preluarea elementelor vegetale din natură în vederea utilizării lor 
în aranjamente florale se face cu un ritual specific (incluzând chiar 
implorarea iertării acestui gest) şi doar în scopul de a prelungi în spațiul 
interior, prin punerea elementelor vegetale în vase cu apă, frumuseţea 
inegalabilă a ceea ce Creatorul a realizat în natură. 

Odată realizate, aranjamente florale Ikebana se constituie în 
habitate independente, încărcate de semnificații profunde, în care florile şi 
întregul material vegetal sunt reinsufletite prin intermediul apei din vas în 
starea naturală de dinainte de recoltare. 

De altfel, etimologia cuvântului IKEBANA, derivând din cuvintele 
IKKERY — a face să trăiască şi BANA -— floare, sugerează această 
reinsufletire a materialului vegetal, Ikebana reprezintând astfel arta de a 
face florile să trăiască (în apa din vază sau lac). Aşa cum s-a amintit 
anterior, aranjamentele florale Ikebana, ca expresie a spiritualității 
spaţiului japonez au la bază filozofia ,,Kado" — calea florilor (în filozofia 
japoneză există şi alte „căi” — „„Shodo” — calea scrisului, ,,Sado" — calea 
armelor, etc.). 

Comparativ cu aranjamentele florale occidentale, aranjamentele 
orientale se caracterizează printr-un număr mai restrâns de elemente 
dispuse după anumite principii, foarte exacte; fiecare aranjament floral 
trebuie să sugereze, în concepţia omului oriental, simplitatea şi 
perfecțiunea, anotimpurile şi legătura dintre creație şi Creator. 

Omul oriental nu doreşte să modifice perfecțiunea întâlnită în 
natură ci doar să o aducă în habitatul său interior pentru a se bucura mai 
îndeaproape de armonia stabilită de Creator. 

Arta florală Ikebana îşi are începuturile în secolul al VI-lea, odată 
cu pătrunderea budismului din China, prin Corea. În acea perioadă prinţul 
Shotoku (574—622) a instituit, odată cu budismul şi construirea de temple 
închinate zeului Budha, obiceiul ofrandelor sub forma aranjamentelor 
florale realizate în vase cu apă. 

Cel mai cunoscut templu al acelei perioade a fost templul 
Rokkaku-do din Kyoto, în incinta căruia, într-o locuinţă modestă de preoți 
din familia Ikenobo, se realizau aranjamentele florale destinate altarelor 
budiste; acest spaţiu reprezintă practic, începutul uneia dintre cele mai 
mari şi recunoscute şcoli de Ikebana care dăinuieşte şi astăzi — şcoala 
Ikenobo. 

Aranjamentele florale din perioada respectivá erau executate de 
călugării budhisti pentru a fi amplasate in temple la baza statuilor lui 
Budha, in semn de veneratie si recunostintá fatá de acesta. 

De altfel, aducerea si aşezarea acestor aranjamente florale in 
templu se realizau conform unui ritual foarte precis, constituind una din 
componentele ceremoniilor religioase. 

În jurul anului 810 împăratul Saga sistematizează pentru prima 
dată sub numele de Ikebana regulile de execuţie a aranjamentelor florale 

specifice spatiului geografic oriental, aranjamente ce vor fi ridicate la 
rangul de artă şi vor fi întâlnite începând cu secolul al XII-lea şi în afara 
templelor budiste (mai întâi numai în locuinţele nobililor iar mai apoi în 
toate spaţiile publice sau particulare). 

În secolul al XV-lea se defineşte în mod clar, de către cel de-al 
doisprezecelea maestru al şcolii Ikenobo (Ikenobo Senkei), primul stil al 
aranjamentelor Ikebana sub numele de aranjamente Tatebana (fig. 5.1.1.); 
aranjamentele realizate în acest stil se caracterizau prin poziționarea 
verticală a florilor iar spre sfârşitul perioadei Muromachi (1390-1573) 
aceste aranjamente erau nelipsite din camerele de studiu ale cărturarilor 
vremii. 


Tot în această perioadă (mai exact, în anul 1542) Ikenobo Senno 
defineşte în „Senno Kuden" pentru prima dată principiul ,,Kado" referitor 
la „calea florii”, principiu ce stă la baza aranjamentelor florale Ikebana. 

Aranjamentele  Tatebana, destinate ritualurilor budiste şi 
ceremoniilor au predominat până la sfârşitul secolului al XVI-lea când au 
evoluat în stilul Rikka, cel mai popular stil promovat de şcoala Ikenobo şi 
care era definit în acea perioadă ca o „mică grădină în interiorul casei” 
(fig. 5.1.2.); acest tip de aranjament, realizat după reguli foarte stricte din 
7 sau 9 elemente cu denumiri specifice, semnifica muntele sacru 
Shumisen, simbolul universului budist. 

Spre sfârşitul secolului al XVI-lea Sen no Rikyu pune bazele a 2 
noi stiluri — Chabana (aranjamente destinate ceremoniei ceaiului) şi 
Nageire (aranjamente destinate locului de onoare din camera de oaspeți 
japoneză — Tokonoma). Prin aceste aranjamente, caracterizate prin 
simplitate şi eleganță (fig. 5.1.3., 5.1.4.), arta florală Ikebana se extinde 
foarte mult în afara spațiului templelor budiste, devenind extrem de 
populară în rândul orăşenilor de rând şi a negustorilor. 

ig. 5.1.2. Aranjamente florale in stil Rikka 


` 


= 


Din combinarea stilurilor Rikka şi Nageire ia naştere stilul Shoka 
(Seika) ce folosea la început doar 2 ramuri principale — Yo (principiul 
pozitiv) şi In (principiul negativ), pentru ca mai târziu acest stil să 
consfinteascá obligativitatea folosirii a 3 ramuri principale care să 
semnifice trinitatea Cer-Om-Pământ; (fig. 5.1.5.). 

Fig. 5.1.5. Aranjamente florale in stil Shoka 


La sfârşitul secolului al XIX-lea, ca rezultat al deschiderii Japoniei 
spre spațiul cultural occidental şi a influenţei culturii occidentale apar 
stilurile Moribana şi Heika (evoluate din Nageire), în care se folosesc, pe 
lângă speciile tradiționale şi plante din afara spaţiului geografic japonez; 
aceste stiluri au fost promovate de şcoala Ohara şi sunt asemănătoare ca 
mod de realizare, deosebirea dintre ele constând, în principal, în tipul de 
vas — jos şi larg pentru Moribana, respectiv, înalt şi îngust pentru Heika 
(fig. 5.1.6., 31.7.) 

În perioada anilor 1920-1930, apare stilul Jiyubana (liber) în care 
este permisă folosirea şi a altor materiale decât cele vegetale (sticlă, 
materiale sintetice, sárme, materiale textile, etc.), regulile de realizare fiind 
mai puțin stricte dându-se curs liber improvizatiei artistului spre realizarea 
unor combinații cu o mai mare semnificație decorativă (fig. 5.1.8.). 


Fig. 5.1.6. Aranjamente florale în stil Moribana 

5.2. Şcolile artei florale Ikebana 


De-a lungul istoriei aranjamentele florale Ikebana au fost 
promovate de numeroase şcoli care şi-au impus propriile reguli şi stiluri, 
majoritatea dintre acestea fiind, de fapt, variaţii ale formei fundamentale 
de Ikebana stabilite de Ikenobo Senno în 1542, în manuscrisul „Senno 
Kuden”. 

În prezent, se estimează că numărul şcolilor care promovează 
aranjamentele florale Ikebana depăşeşte 3000, şcoli ce funcţionează nu 
numai în spațiul geografic japonez ci şi în afara acestuia, prin intermediul 
filialelor din întreaga lume. 

Dintre acestea, cele mai cunoscute şi apreciate au fost şi rămân 
şcolile IKENOBO, OHARA şi SOGETSU; acestea promovează 
majoritatea tipurilor (stilurilor) de aranjamente florale Ikebana, cu anumite 
particularități specifice care le diferențiază. 

Şcoala Ikenobo este cea mai veche, datând, aşa cum s-a mai arătat, 
din secolul al VI-lea şi fiind denumită şcoala „marii tradiţii”. Întemeietorul 
ei — călugărul Ono no Imoko — a devenit, după vizita in China ca trimis 
oficial al Curţii imperiale japoneze, stareţul templului Rokkaku-do din 
Kyoto sub numele de Senmu Ikenobo (,Jke no bo" în japoneză înseamnă 
„sălaşul de lângă apă”); aici el îşi dedică viaţa studiului florilor şi a 
modului în care acestea pot fi folosite în simbolistica rituală budistă. 

Senmu Ikenobo a formulat primele principii a ceea ce avea să 
devină mai târziu arta florală Ikebana, principii derivate din filozofia 
budhistă. Dintre acestea, cel mai important avea să fie principiul trinitátii — 
Cer-Om-Pământ, conform căruia florile oferite lui Budha trebuiau să fie în 
număr de 3, simbolizând cele 3 elemente principale ale Universului — 
Cerul, Omul şi Pământul (în ordine descrescătoare ca lungime, în raport cu 
ierarhia lor în univers). 

În diferite forme de prezentare, şcoala Ikenobo a promovat de-a 
lungul celor peste 1400 de ani de existenţă toate stilurile de aranjamente 
florale Ikebana; în prezent, cele mai populare stiluri promovate de şcoala 
Ikenobo sunt Rikka, Shoka, Moribana şi Jiyubana fiecare dintre ele în 
diferite variante (fig. 5.2.1.). 


Fig. 5.2.1. Stiluri promovate de şcoala Ikenobo 
. à) Rikka b) Shoka 

c) Moribana d) Jiyubana 


- — 


Ín prezent, scoala Ikenobo este condusá de Sennei Ikenobo, cel de- 
al 45-lea maestru Ikenobo, descendent direct al întemeietorului acestei 
şcoli. 

Şcoala Ohara a fost întemeiată în anul 1895 de către Unshin 
Ohara, descendent al unei familii de negustori din oraşul Matsue, 
provincia Shimane. Mai este cunoscută şi sub numele de şcoala 
,universalitátii formei”, preluând şi impunând de la Choka Adachi (1887— 
1969, fondatorul unei şcoli destul de populare în perioada interbelică) 
kenzanul ca material de fixare a elementelor vegetale. 

Această şcoală este promotoarea unui curent nou în arta florală 
Ikebana, caracterizat prin acordarea unei importante sporite varietátii 
culorilor şi a materialului vegetal, ca rezultat al pătrunderii influenţei 
occidentale în spaţiul geografic japonez. 

Principalele stiluri promovate de şcoala Ohara sunt Moribana şi 
Heika (o variantă proprie a stilului Nageire) — fig. 5.2.2., 5.2.3. 

La acestea se adaugă, în prezent, stilul Jiyubana, caracterizat 
printr-o mare variabilitate în privinţa materialelor folosite (fig. 5.2.4.). 


Fig. 5.2.2. Stilul Moribana promovat de şcoala Ohara 


Fig. 5.2.3. Stilul Heika promovat de $coala Ohara 


Pentru realizarea acestor stiluri scoala Ohara propune cinci metode 
de aranjare a materialului vegetal: metoda naturală, metoda cromatică, 
metoda efectului masei, metoda combinării liniilor, metoda abstractă. 

Metoda naturală pune accent pe reprezentarea naturii aşa cum este 
ea, în funcție de sezon, redarea minipeisajelor fiind tema cea mai frecvent 
întâlnită (fig. 5.2.5.). 

Fig. 5.2.5. Metoda naturală în aranjamentele şcolii Ohara 


Metoda cromatică pune accent pe efectul culorilor în reprezentarea 
anotimpurilor şi a minipeisajelor (fig. 5.2.6.). 


Fig. 5.2.6. Metoda cromatică în aranjamentele şcolii Ohara 


Metoda efectului masei mizează pe efectul cantităţii în transmiterea 
mesajului dorit şi propune legarea materialului vegetal în buchetele înainte 
de utilizare (fig. 5.2.7. ). 

Fig. 5.2.7. Metoda efectului masei în aranjamentele şcolii Ohara 


Metoda combinării liniilor pune accent pe efectul ondulatiilor 
liniilor în redarea minipeisajelor (fig. 5.2.8.). 


Fig. 5.2.8. Metoda efectului liniilor în aranjamentele şcolii Ohara 


Metoda abstractă permite folosirea şi a altor materiale decât cele 
vegetale cu ajutorul cărora se realizează combinaţii dintre cele mai 
fanteziste (fig. 5.2.9.). 

Scoala Ohara este condusá in prezent de cel de-al cincilea maestru 
Ohara, Hiroki Ohara; sediile centrale ale acestei scoli sunt in Tokio si 
Kobe iar filiale ale acesteia se întâlnesc în toată lumea. 

Şcoala Sogetsu apare spre sfârşitul anilor 1920 (1925-1927), fiind 
întemeiată de Teshigahara Sofu (1900-1979). Mai este cunoscută şi sub 
numele de şcoala „actualităţii expresiei” şi promovează o libertate mai 
mare de exprimare a celor 3 stiluri pe care le practică, Moribana, Nageire 
şi Jiyubana (fig. 5.2.10.). De exemplu, elementele principale, reprezentate 
de 2-3 ramuri sunt completate adesea cu câte 1-3 flori şi/sau elemente 
nevegetale, întâlnite în natură (pietre) sau prelucrate (metal, plastic). 

Aranjamentele realizate de şcoala Sogetsu sunt renumite şi prin 
frumuseţea deosebită a liniilor, redate atât cu elemente vegetale cât şi 
nevegetale; de asemenea, şcoala Sogetsu promovează dimensiuni foarte 
diferite ale aranjamentelor florale, de la cele de numai câțiva cm la cele de 
3-4 m, realizate din rădăcini sau ramuri de copac uscate, cu aspect 
sculptural. 

Şcoala Sogetsu a fost inițiatoarea ideii de amplasare a 
aranjamentelor florale şi în alte locuri ale locuinţei decât alcovul 
(Tokonoma) şi a diagramei (schemei) aranjamentelor (Kakeizu). 

În prezent, şcoala Sogetsu este condusă de Hiroshi Teshigahara, 
fiul lui Sofu Teshigahara, întemeietorul şcolii. 

Fig. 5.2.10. Stiluri promovate de şcoala Sogetsu 
a) Moribana 


c) Jivubana 


5.3. Principiile aranjamentelor florale Ikebana 


Principiile artei florale orientale (Ikebana), conturate de-a lungul 
timpului, sunt: 

1) perfecțiunea lineară; 

2) triunghiul Cer-Om-Pámánt; 

3) asimetria; 

4) reprezentarea scurgerii timpului şi a succesiunii anotimpurilor; 

5) simplitatea şi modestia. 

1. Perfectiunea lineară. Acest principiu izvorăşte din înțelegerea 
creşterii naturale a plantelor, din dragostea şi respectul omului oriental 
pentru natură şi Creatorul ei. 

Privind un aranjament floral oriental se poate distinge o linie 
perfectă, mai mult sau mai puțin sinuoasă, aşa cum — după omul oriental — 
această linie poate fi constatată în natură. 

În concepţia japoneză această linie (care reprezintă de fapt silueta 
materialului vegetal) este predominantă în faţa culorii şi parfumului şi ea 
trebuie pusă în valoare în aranjamentele florale. 

Prin transpunerea acestei linii existente şi predominante din natură 
în aranjamentele florale omul oriental doreşte să îşi exprime recunoştinţa 
față de Creator şi dorinţa sa de a se integra în ordinea şi armonia creată de 
Acesta. Perfectiunea lineară existentă în natură se redă, cel mai adesea, in 
cadrul aranjamentelor florale cu ajutorul ramurilor cu forme deosebite, 
mai mult sau mai puțin torsionate, înfrunzite sau desfrunzite, în raport cu 
sezonul în care ne aflăm. 

2. Triunghiul Cer-Om-Pămînt reflectă în modul cel mai puternic 
simbolismul aranjamentelor florale orientale, conştiinţa omului oriental 
asupra locului care îi revine în cadrul ordinii stabilite de Creator — si 
anume faptul că a fost aşezat de Creator între Cer şi Pământ, ca cea mai 
importantă creaţie a Sa. Practic aceste 3 elemente sunt elementele cheie 
ale Universului. 

Acest triunghi este imaginar şi el se redă cu ajutorul a 3 elemente 
care pornesc din acelaşi loc, fiecare dintre ele având lungimi, poziţii şi 
denumiri specifice (fig. 5.3.1.). 

Dispunerea celor 3 elemente pornind din acelaşi punct de la bază 
sugerează unitatea dintre Creator şi creaţie iar mărimea acestora sugerează 
ordinea ierarhică în care acestea o au — Creatorul-Omul-Pământul. 
Materialul vegetal folosit pentru simbolizarea celor 3 elemente poate fi 
reprezentat fie numai de ramuri cu contur deosebit fie de ramuri asociate 
cu flori, respectând mărimea, modul de dispunere şi importanţa fiecărui 
element în cadrul aranjamentului. 

Elementul cel mai lung, simbolizând Cerul poartă numele de SHIN 
şi reprezintă practic elementul la care se raportează toate celelalte 
elemente, axa întregii compoziții. 

Fig. 5.3.1. Modul de dispunere a celor 3 elemente 
în cadrul triunghiului Cer-Om-Pământ 


soe 


Li 

I 

Li 

I 
hikae 


r E, 
shin 


El este reprezentat, cel mai adesea, de o ramură cu contur deosebit 
şi se dimensionează, în majoritatea stilurilor, la lungimea de o dată si 
jumătate din înălțimea vasului. 


În unele stiluri însă dimensionarea elementului Shin se face în 
raport cu mărimea vasului, astfel: 

- pentru aranjamentele realizate în vase mici, ramura Shin are 
lungimea egală cu suma dintre înălțimea şi diametrul vasului; 

- pentru aranjamentele realizate în vase mijlocii, ramura Shin are 
lungimea egală suma dintre înălțimea şi diametrul vasului înmulțită cu 1,5; 

- pentru aranjamentele realizate în vase mari, ramura Shin are 
lungimea egală cu suma dintre înălțimea şi diametrul vasului înmulțită cu 
2. 

Dispunerea elementului Shin se face în unghiuri variind între O si 
120 de grade față de verticală, în funcție de stilul sau substilul compoziției 
şi şcoala la care ne raportăm. 

Cel de-al doilea element, simbolizând Omul, poartă numele de 
SOE; el se dimensioneazá la lungimea de 3/4 din primul element şi se 
poziţionează lateral, mai mult sau mai puţin înclinat şi pornind din acelaşi 
punct ca şi acesta. Mărimea şi modul de dispunere al celui de-al doilea 
element reflectă, în filosofia aranjamentelor Ikebana, rangul pe care omul 
îl are în univers, respectiv, aceea de ce-a mai importantă creaţie a 
Creatorului. 

Cel de-al treilea element, reprezentând Pământul şi purtând numele 
de HIKAE, se dimensionează la lungimea de 3/4 din cel de-al doilea 
element. Se poziţionează înaintea primelor două elemente, în poziție uşor 
opusă celui de-al doilea element, astfel încât să creeze impresia că 
porneşte — ca şi primele două elemente — din acelaşi punct. 

Acest mod de dispunere şi dimensionare a celui de-al treilea 
element sugerează faptul că pământul se supune atât Creatorului cât şi 
omului de care este indisolubil legat. 

În funcţie de stil, pe lângă aceste 3 elemente obligatorii se mai pot 
adăuga şi elemente suplimentare, care au rolul de a finisa aranjamentul 
floral respectiv. 

Într-o altă interpretare, cele 3 elemente componente ale 
triunghiului imaginar prezent în aranjamentele florale japoneze pot să 
simbolizeze trinitatea familiei — tatăl, mama şi copilul. 

3. Asimetria. În concepţia japoneză frumosul nu poate fi disociat 
de asimetrie, aceasta fiind prezentă la tot pasul în natură; omul oriental 
consideră simetria o invenţie a omului, în contradicție cu ceea ce există în 
natură şi, prin urmare, ea trebuie evitată şi în aranjamentele florale. 

Asimetria este, în filozofia japoneză, singura în măsură să sugereze 
vastitatea şi diversitatea formelor întâlnite în natură şi, de aceea, ea 
reprezintă o sursă inepuizabilă de frumuseţe în cadrul aranjamentelor 
florale japoneze. 

4. Reprezentarea scurgerii timpului şi a succesiunii 
anotimpurilor. Fiecare dintre aranjamentele florale orientale trebuie să 
reflecte scurgerea timpului şi succesiunea anotimpurilor. De aceea, 
aranjamentele florale orientale (exceptându-le, desigur, pe cele moderne, 
aparținând stilurilor libere) trebuie executate doar cu flori naturale, 
existente în sezonul respectiv, acestea sugerând, în acelaşi timp şi etapele 
prin care trece omul în viață. 

Astfel, aranjamentele florale executate primăvara şi care 
simbolizează primăvara, copilăria şi tinerețea se realizează din ramuri 
puternic torsionate, cu muguri care stau să se desfacă sau cu frunze 
proaspăt desfrunzite, din flori îmbobocite sau care stau să se deschidă. 

Aranjamentele florale executate în sezonul de vară şi care 
simbolizează acest sezon şi maturitatea ca etapă din viaţa omului se 
realizează din ramuri bine înfrunzite şi flori deschise, dispuse în 
aranjamente mai bogate şi mai variat colorate. 

Aranjamentele florale care simbolizeazá toamna ca anotimp si 
apropierea de vârsta a treia ca etapă din viaţa omului se realizează din 
ramuri cu frunze îngălbenite sau ruginii şi ramuri cu fructe de sezon. 

În sfârşit, aranjamentele florale realizate în timpul iernii pentru 
sugerarea acestui anotimp şi a bátránetii ca etapă din viaţa omului sunt 
executate din ramuri desfrunzite, puternic torsionate, rădăcini nude, 
torsionate, ramuri cu fructe uscate dar şi din ramuri cu frunze veşnic verzi 
(pin şi alte conifere), acestea din urmă simbolizând veşnicia şi ciclul 
continuu al vieții. 

5. Simplitatea şi modestia reflectă caracteristici ale omului 
oriental; chiar şi o floare sau ramură foarte simplă, cu contur deosebit, 
culeasă din natură şi aşezată într-un vas pot să aducă bucurii la fel de mari 
cum aduc pentru occidentali florile scumpe, aşa zis aristocrate. 


5.4. Stilurile aranjamentelor florale Ikebana 


Principalele etape parcurse de aranjamentele florale Ikebana de-a 
lungul istoriei şi care s-au concretizat în stiluri consacrate (sau tipuri după 
unii autori) sunt: 

- aranjamentele RIKKA; 

- aranjamentele (buchetele) CHABANA (buchete destinate 
ceremoniei ceaiului); 

- aranjamentele NAGEIRE; 

- aranjamentele SHOKA (SEIKA); 

- aranjamentele MORIBANA; 

- aranjamentele HEIKA; 

- aranjamentele JIYUBANA. 

Aceste stiluri au fost şi sunt promovate în diferite forme iar uneori 
şi denumiri diferite, în funcţie de şcoala care le-a lansat. 

1. Aranjamentele RIKKA. Au fost promovate pentru prima dată 
de şcoala Ikenobo în secolul XVI, având o semnificaţie profund religioasă 
şi fiind destinate în exclusivitate templelor budhiste. 

Ele îşi au originea în buchetele TATEBANA, compuse dintr-o 
singură ramură numită SAKAKI sau dintr-un mănunchi de ramuri dispuse 
vertical, buchete care apar în secolul VI şi care erau folosite în ceremoniile 
religioase închinate zeului Budha. 

Mai târziu aranjamentele Rikka sunt promovate de şcoala Sogetsu 
şi în cadrul locuințelor nobililor, într-o nişă specială numită alcov 
(Tokonoma) pentru ca azi să fie întâlnite în toate spațiile, publice sau 
particulare. 

Având un număr mare de elemente şi sugerând peisaje din natură, 
aranjamentele Rikka mai sunt cunoscute şi sub numele de „buchetul 
peisaj”. 

Pe lângă respectarea şi simbolizarea sezonului cu ajutorul 
elementelor vegetale componente, poziţionarea acestora în raport cu 
punctele cardinale constituie elemente de bază în realizarea aranjamentelor 
Rikka. 

Astfel, partea apicalá a aranjamentului sugereazá iarna si nordul, 
partea bazalá vara şi sudul, partea dreaptă primăvara şi estul iar partea 
stângă toamna şi vestul. Aranjamentele Rikka se caracterizează prin 
dimensiuni mari care pot ajunge până la 1,5/1,0 m, fiind alcătuite din 7 sau 


9 elemente (Yakueda), fiecare dintre ele cu denumiri şi simboluri specifice 
(fig. 541) 


Fig. 5.4.1. Schema unui aranjament RIKKA 


Q T 5 = Uke 


6 = Do 
7 = Hikae 


8 = Nagashi 
9 = Mae-oki 


Astfel, elementul principal, purtând numele de Shin, este 
reprezentat cel mai adesea de o ramură de pin sau de prun înflorit şi la el 
se raportează toate celelalte elemente: Soe, Mikoshi, Shoshin, Uke, Do, 
Hikae, Nagashi şi Maeoki. 


Dupá promotorii scolii Ikenobo aceste ramuri (elemente) au 
urmátoarele semnificatii: 

- Shin — ramura principală, axa compoziţiei; 

- Soe — ramura ajutătoare, sugerează centrul şi se poziţionează la 
jumătate din înălțimea ramurii Shin; 

- Mikoshi — sugerează perspectiva si echilibrează ramura 
ajutătoare; 

- Shoshin — consolidează centrul aranjamentului; 

- Uke — ramura primitoare, întregeşte aranjamentul; 

- Do — trunchiul; 

- Hikae — ramura insotitoare, echilibrează ramura primitoare; 

- Nagashi — ramura curgătoare, maschează gura vasului; 

- Maeoki — ramura anterioară, maschează, împreună cu ramura 
curgătoare, gura vasului. 

Pe lângă aceste 9 ramuri se pot folosi şi elemente (erbacee sau 
lemnoase) suplimentare numite Ashirai, cu rol în finisarea aranjamentului. 

Vasul folosit în aranjamentele Rikka este un vas cu deschidere 
largă în partea superioară, cel mai adesea din bronz sau alte metale grele, 
simplu sau cu ornamentatii pe teme religioase, colorat în nuanţe mai mult 
sau mai puţin închise. 

Aranjamentele Rikka sunt considerate cele mai riguroase din punct 
de vedere a texturii, tipului şi regulilor de dispunere a materialului vegetal 
şi a caracteristicilor vasului; realizarea unor astfel de aranjamente este 
foarte dificilă, presupune multă pricepere şi dexteritate. 

Plecând de la această dificultate de execuţie a aranjamentelor în stil 
Rikka si din dorința de a oferi executantilor o mai mare posibilitate de 
exprimare a propriei creativitáti, şcoala Ikenobo a lansat în anul 1999 o 
variantă modernă a stilului Rikka, numită Rikka Shimptai, urmând ca 
varianta clasică, tradițională (în care se respectă regulile amintite anterior) 
să poarte numele de Rikka Shofutai (fig. 5.4.2., 5.4.3.). În această variantă 
modernă a stilului Rikka s-au eliminat punctele fixe de plecare a 
materialului vegetal. În locul celor 7 sau 9 ramuri se folosesc 2 ramuri 
denumite Shu şi Yo utilizate fie singular, fie în buchete alături de 
elementele de finisaj numite Ashirai. 

De asemenea, varianta Shimputai a stilului Rikka acordă o mai 
mare importanță culorilor, cantității şi texturii materialelor folosite (atât 
materialul vegetal cât şi vasul) ceea ce imprimă aranjamentului o notă de 
prospețime, strălucire şi relaxare. 

2. Aranjamentele (buchetele) CHABANA. Se impun în secolul 
XVI, fund inspirate de meditaţia care însoţeşte ceremonialul servirii 
ceaiului în spațiul oriental. Sunt buchete simple, realizate spontan şi fără 
retuşuri sub privirile invitaţilor, esențiale fiind rapiditatea şi dexteritatea 
mişcărilor de îmbinare a materialelor vegetale în cadrul buchetului (fig. 
5.4.4.). 

Fig. 5.4.2. Aranjamente in stil RIKKA SHOFUTAI 

ic. 5.4.4. Aranjamente CHABANA 

Buchetele Chabana au fost promovate, ca si aranjamentele 
Nageire, de marele maestru al scolii Ikenobo, Sen no Rikyu. Aceste 
buchete nu se supun regulilor tehnice ale celorlalte tipuri de aranjamente, 
ele fiind bazate pe sentimentele de calm, sinceritate, respect si meditație 
care îi animă pe participanţii la ceremonialul de servire a ceaiului. 

Se realizează din flori efemere, în fază de boboc care să se 
deschidă sub ochii invitaţilor, în timpul ceremoniei de servire a ceaiului: 
camelia, bujor simplu, măceş, cireş, zorele, nufăr, etc. 

Acest buchete se leagă la bază, in timpul realizării, pe un betisor 
sau o ramură mică, ascuțită la capătul bazal, pentru a servi la sprijinirea pe 
vasul care îl va susține. 

Ca şi în cazul mişcărilor de realizare a buchetului, constituie un 
farmec şi o dexteritate modul în care buchetul este „aruncat” în vas, acesta 
trebuind introdus prin această mişcare de aruncare în vas dintr-o singură 
mişcare. 

Se pot folosi vase înguste (mai mult sau mai puţin înalte) sau largi 
(mai mult sau mai puțin plate), în funcție de silueta şi volumul buchetului 
pe care trebuie să îl susțină. Cel mai adesea, materialele din care sunt 
realizate vasele sunt reprezentate de bronz sau bambus. 

3. Aranjamentele NAGEIRE. Au fost promovate spre sfârşitul 
secolului al XVI-lea de către marele maestru Ikenobo Sen no Rikyu, sub 
forma unor buchete simple, realizate dintr-un număr restrâns de elemente, 
preluate din natură şi aşezate liber în vase înalte. Dacă aranjamentele 
Rikka ale acelor timpuri erau destinate doar templelor budiste 
aranjamentele Nageire decorau alcovul (Tokonoma), respectiv locul de 
onoare din camera de oaspeţi japoneză. 

Pentru alcătuirea aranjamentelor Nageire se foloseau doar 
elemente vegetale întâlnite în sezonul respectiv, această regulă fiind 
valabilă şi în prezent. 

Susținerea elementelor vegetale in vas se face liber, prin 
introducerea acestora între pârghii de lemn fixate în interiorul vasului 
(vezi capitolul IIT). 

La început pentru realizarea aranjamentelor Nageire se folosea o 
singură ramură, mai mult sau mai puţin torsionată, ramificată sau nu, 
tocmai pentru a exprima simplitatea întâlnită în natură. 

Mai târziu, devine obligatorie folosirea celor 3 elemente, 
simbolizând Cerul, Omul şi Pământul, dispuse în unghiuri diferite, după 
regulile specifice triunghiului pe care îl alcătuiesc împreună (unghiuri care 
pot fi redate cu ajutorul diagramei aranjamentelor - Kakeizu); toate 
elementele trebuie să plece din acelaşi punct pentru a sugera unitatea celor 
3 simboluri pe care le reprezintă. 

Orientarea celor 3 elemente se poate face pe stânga sau pe dreapta 
iar în funcție de unghiul dintre acestea se cunosc mai multe variante 
(substiluri) de realizare a aranjamentelor Nageire, cele mai apreciate fiind 
substilurile: vertical, drept, contrastant, cascadă şi înclinat (fig. 5.4.5.— 
5.4.11.). 

Fig. 5.4.5. Aranjament în stil NAGEIRE vertical stânga 


Fig. 5.4.6. Aranjament în stil NAGEIRE vertical dreapta 

Fig. 5.4.8. Aranjament în stil NAGEIRE contrastant Stanga 

Fig. 5.4.9. Aranjament în stil NAGEIRE cascadă stanga 


Fig. 5.4.10. Aranjament în stil NAGEIRE înclinat stanga 


Fig. 5.4.11. Aranjament în stil NAGEIRE înclinat dreapta 

4. Aranjamentele SHOKA (SEIKA). Au apărut la sfârşitul 
secolului al XVIII-lea din combinarea stilurilor Rikka si Nageire, 
promotorul lor fiind maestrul Ikenobo Senjo care în cartea sa „O sută de 
principii în aranjarea florilor” stabileşte definitiv regulile acestui stil. 

Pentru început aceste aranjamente se realizau doar din 2 elemente 
(ramuri) numite Yo (principiul pozitiv) şi In (principiul negativ) pentru ca 
mai târziu să se adopte principiul celor 3 elemente Shin, Soe şi Tai (Cerul, 
Omul şi Pământul) numite generic Yakueda şi reprezentate fie de 3 ramuri 
fie de grupe a câte 3 ramuri pentru fiecare dintre elemente. 

Vasul în aranjamentele Shoka simbolizează sursa vieţii şi el trebuie 
să fie, în general, simetric şi cu deschidere largă în partea superioară. În 
funcție de modul de dispunere pe gura vasului a triunghiului format de 
cele 3 elemente se disting următoarele 3 substiluri de realizare a 
aranjamentelor florale Shoka (fig. 5.4.12.): 


Fig. 5.4.12. Dispunerea triunghiului imaginar într-un aranjament Shoka 

- ceremonios (Shin) în care triunghiul imaginar format de cele 3 
elemente este dispus drept, sprijinându-se cu unghiul cel mai ascuțit pe 
marginea vasului, acesta fiind un vas înalt si îngust; 

- semiceremonios (Gyo) în care triunghiul imaginar are o poziție 
oblică, fiind ceva mai larg, ca si vasul pe care se sprijină; 

- liber (So) în care triunghiul imaginar este mai mult larg decât 
înalt şi se sprijină cu ipotenuza pe vas care este, de asemenea, mai larg. 

Ca si în cazul stilului Rikka, aranjamentele Shoka sunt promovate 
în prezent in 2 variante: varianta tradițională — Shoka Shofutai şi varianta 
modernă — Shoka Shimputai (fig. 5.4.13. — 5.4.14.). 

Aranjamentele Shoka Shofutai trebuie să scoată în evidență 
caracteristicile particulare ale fiecărui element folosit în aranjament. 
Dimensiunile celor 3 ramuri sunt reprezentate, în general, astfel: Shin de 
2-3 ori înălțimea vasului, Soe 2/3 din înălțimea lui Shin iar Tai 1/3 din 
înălțimea lui Shin; respectarea acestor dimensiuni are menirea să reliefeze 
frumuseţea ordonată. 

Fig. 5.4.13. Aranjamente Shoka Shofutai 


— 

Aranjamentele Shoka Shimputai sunt mai putin stricte in privinta 
dimensiunilor si regulilor de dispunere a elementelor vegetale, permiţând 
o mai mare libertate de expresie a artistului; renunțarea la dimensiunile 
stricte ale elementelor componente este văzută ca o cale de a scoate în 
evidență frumuseţea neproportionatá. 

Foarte adesea, în aranjamentele Shoka Shimputai se folosesc doar 
2 elemente în loc de 3, numite Shu (partea luminoasă) şi Yo (partea 
umbrită), însoțite sau nu de o ramură adițională numită Ashirai. 

Ambele variante utilizează în prezent kenzanul sau shippo pentru 
fixarea materialului vegetal. 

5. Aranjamentele MORIBANA. Au fost lansate în secolul XIX 
de şcoala Ohara, ca rezultat al pătrunderii influenţei occidentale în spațiul 
japonez; mai sunt cunoscute şi sub numele de Ikebana modernă întrucât 
permite folosirea şi a altor elemente vegetale străine de peisajul japonez 
sau chiar a elementelor non-vegetale. 

Se realizează în vase plate, deschise, folosind ca element de fixare 
a materialului vegetal kenzanul sau shippo iar pe lângă cele 3 elemente 
obligatorii pentru realizarea triunghiului Cer-Om-Pământ se folosesc şi 
elemente vegetale suplimentare, cunoscute sub numele de Jushi, pentru 
finisarea aranjamentului ; din acest motiv, unii autori mai numesc acest tip 
de aranjament şi aranjamentul peisaj (fig. 5.4.15.). 

În variantele tradiționale, cele 3 elemente obligatorii trebuie să 
plece din acelaşi punct pentru a sugera unitatea dintre ele; în variantele 
moderne însă se permite fixarea în puncte diferite a acestora. Dimensiunile 
celor 3 elemente obligatorii sunt: Shin 1,5 diametrul vasului + înălțimea 
vasului, Soe 3/4 din înălțimea lui Shin iar Hikae jumătate din înălțimea lui 
Shin. 

Poziționarea kenzanului se face, de regulă, lateral astfel încât 
materialul vegetal să ocupe circa 1/3 din suprafaţa vasului; cel mai adesea, 
kenzanul se maschează cu pietre sau frunziş. 

Poziționarea celor 3 elemente principale dintr-un aranjament 
Moribana se poate face sub diferite unghiuri, pe stânga sau pe dreapta, 
rezultând următoarele sub-stiluri: vertical, drept, contrastant, cascadă, 
înclinat (fig. 5.4.16.—5.4.23.). 

Fig. 5.4.16. Aranjament MORIBANA vertical stânga 


Fig. 5.4.17. Aranjament MORIBANA vertical dreapta 

Fig. 5.4.18. Aranjament MORIBANA drept dreapta 

Fig. 5.4.19. Aranjament MORIBANA drept stânga 


Fig. 5.4.20. Aranjament MORIBANA cascadă dreapta 

Fig. 5.4.22. Aranjament MORIBANA înclinat dreapta 


Fig. 5.4.23. Aranjament MORIBANA contrastant stánga 

6. Aranjamentele HEIKA. Sunt promovate de şcoala Ohara, ca 
derivate ale stilului Nageire. Principiile de aranjare a florilor sunt similare 
celor utilizate în stilul Moribana, cu deosebirea că se folosesc vase înalte 
şi înguste (fig. 5.4.24.). 

Aranjamentele Heika se întâlnesc în următoarele sub-stiluri: 

- substilul vertical — ramura principală, având lungimea mai mare 
de două ori decât înălțimea vasului, este dispusă drept, sub un unghi de 0 
grade faţă de verticală; 

- substilul drept — ramura principală este dispusă drept, sub un 
unghi de 15 grade față de verticală, în fata ei fiind dispusă ramura 
secundară sub un unghi de 10 grade iar în stânga ramura tertiará, sub un 
unghi de 30 grade; 

Fig. 5.4.24. Aranjamente ín stil HEIKA 


- substilul înclinat — ramura principală este dispusă inclinat, sub un 
unghi de 70 grade fatá de verticalà; 

- substilul cascadă — ramura principală atinge marginea vasului şi 
este îndreptată în jos, sub un unghi de 130 grade față de verticală; 

- substilul contrastant — ramura principală este înclinată spre 
stânga, sub unghi de 45 grade față de verticală iar opus acesteia sunt 
dispuse ramurile secundară si tertiará sub un unghi de 10, respectiv 45 
grade față de verticală. 

7. Aranjamentele JIYUBANA. Sunt promovate de toate şcolile şi 
se caracterizează printr-o mare libertate de expresie a artistului care 
accentuează aspectul decorativ folosind materiale dintre cele mai diverse 
(fig. 5.4.25.). 


Fig. 5.4.25. Aranjamente în stil JIYUBANA (Free Style) 

VI. ARTA FLORALĂ OCCIDENTALĂ 


Deşi asocierea florilor în diferite forme de aranjare era cunoscută 
în spațiul occidental încă din antichitate totuşi consacrarea aranjamentelor 
florale la nivel de artă se produce abia în secolul al XIX-lea, în timpul 
reginei Victoria a Marii Britanii, când apar adevărate şcoli de promovare a 
aranjamentelor florale. 

De-a lungul timpului s-au dezvoltat mai multe tipuri de 
aranjamente, fiecare dintre ele cu trăsături specifice, bine individualizate şi 
cu mai multe forme de realizare. 

Fie cá sunt realizate pentru un anumit eveniment din viața noastră 
sau pentru decorul ocazional al interioarelor şi indiferent de tip sau stil, 
aranjamentele florale occidentale se caracterizează prin bogăția şi 
varietatea materialului vegetal şi a culorilor. 

Spre deosebire de spaţiul oriental — unde aranjamentele florale se 
realizează cel mai frecvent în vase, în spaţiul occidental cele mai frecvente 
tipuri de aranjamente florale sunt buchetele. Acestea sunt, cel mai adesea, 
legate de un anumit eveniment din viaţă, în funcție de care se şi aleg 
elementele componente (materialul vegetal şi accesoriile). 

Principiile care stau la baza aranjamentelor florale occidentale 
sunt: 

- unitatea; 

- respectarea proporțiilor; 

- accentul şi dominanta; 

- “echilibrul; 

- simetria sau asimetria; 

Unitatea este principiul conform căruia indiferent de numărul şi 
tipul materialelor utilizate în alcătuirea unui aranjament floral acestea sunt 
asociate astfel încât împreună să constituie un tot unitar, inseparabil, 
fiecare dintre componente având un loc şi rol bine determinat în cadrul 
compoziției respective. 

Respectarea proporţiilor se referá la corelatia dintre mărimea unui 
anumit element şi mărimea celorlalte elemente ale aranjamentului floral 
respectiv; raportarea se face atât la materialul vegetal cât şi la vas şi 
celelalte accesorii care constituie parte integrantă a aranjamentului 
(panglici, lumânări, felicitări, etc.). 

Acest principiu are în vedere, de asemenea, locul pe care 
aranjamentul floral îl ocupă în cadrul încăperii unde este amplasat, 
mărimea acestuia trebuind să se încadreze armonios în spațiul în care este 
amplasat. De exemplu, un aranjament realizat pe orizontală îşi găseşte 
locul pe o masă, în centru sau lateral în timp ce un aranjament realizat pe 
verticală se va amplasa jos pe podea, într-un colt sau în centru dacă poziția 
mobilierului permite să fie admirat din toate direcţiile. Proporția dintre 
înălțimea vasului şi cea a buchetului este foarte importantă pentru aspectul 

estetic al compoziţiei, valoarea optimă a acesteia fiind 1/3; alte valori 
armonioase ale acestui raport sunt : 3/5, 5/8, 1/1,6. 

Accentul şi dominanta sunt principii care au în vedere direcția din 
care este privit aranjamentul respectiv. Pentru un aranjament floral vizibil 
din toate direcțiile (de exemplu, un aranjament floral circular, amplasat pe 
o masă festivă), accentul şi dominanta se vor distribui uniform pe toată 
suprafața aranjamentului, astfel încât acesta pare că este privit „din faţă” 
din toate unghiurile încăperii. 

În cadrul unui aranjament dispus pe verticală şi amplasat într-un 
colt, accentul şi dominanta vor cădea doar pe partea expusă privirii, 
dispunerea materialului vegetal şi a accesoriilor subordonându-se 
unghiului din care privitorul examinează compoziția. 

Echilibrul. Având în vedere încărcătura, în general, mare a unui 
aranjament floral occidental, nu înseamnă neapărat că un aranjament stabil 
fizic este şi corect realizat. În acest context, un aranjament floral trebuie să 
fie corect proportionat de o parte şi de alta a liniei imaginare care coboară 
prin centrul aranjamentului, de la vârf spre baza acestuia. 

Acest principiu al echilibrului se aplică atât în cazul 
aranjamentelor simetrice cât şi al celor asimetrice însă la fel de bine el 
trebuie să se regăsească şi în aranjamentele mai puţin voluminoase. 

Simetria sau asimetria. Sunt două principii conform cărora 
materialul vegetal şi accesoriile pot fi distribuite în cantități egale sau 
inegale de o parte şi de alta a liniei imaginare care uneşte vârful cu baza 
aranjamentului, rezultatul fiind concretizat în aranjamente simetrice sau 
asimetrice. Aranjamentele simetrice au fost mult căutate în trecut, ele se 
încadrează în forme relativ geometrice şi sunt destul de greu de realizat. 
Aranjamentele asimetrice sunt considerate mai naturale, ele se apropie mai 
mult de natură şi au apărut ca rezultat al pătrunderii influenţei japoneze în 
stilul de aranjare a florilor din spațiul occidental. 

Elementele specifice aranjamentelor florale occidentale sunt: 

- forma; 

- márimea; 

- textura; 
aspectul cromatic. 

Forma este elementul dat de conturul oricárei compozitii; ea poate 
fi regulatá — o formá relativ geometricá in cadrul compozitiilor simetrice 
(globuloasá, conicá sau tronconicá) sau neregulatá, in cadrul compozitiilor 
naturale, asimetrice. 

Mărimea aranjamentelor variază, de asemenea, în funcție de tip şi 
stil, de la câțiva cm în cadrul buchetelor mici, destinate nou-náscutilor la 
1,5-2,0 m în cadrul aranjamentelor funerare. 

Textura este dată de calitatea materialului vegetal şi a accesoriilor 
folosite în realizarea aranjamentelor — dur, moale, neted, contorsionat şi ea 

trebuie sá se armonizeze cu textura obiectelor din spatiul unde este 
amplasat aranjamentul floral respectiv. 

Aspectul cromatic poate fi unicolor, bicolor sau multicolor, 
respectând regulile privitoare la simbolurile si asocierea culorilor. 

În arta florală occidentală, cele mai folosite tipuri de aranjamente 
sunt buchetele, urmate de aranjamentele realizate în vase şi ele pot fi 
executate atât din material vegetal verde (proaspăt) cât şi din material 
vegetal uscat. 


6.1. Buchetele realizate din material vegetal verde 
(proaspăt) 


Din punct de vedere al formei şi modului de realizare se disting 
două mari tipuri de buchete: buchetele rotunde (circulare sau 
multifatetate) si buchetele frontale (unifatetate). În raport cu evenimentul 
pentru care sunt realizate se întâlnesc următoarele tipuri de buchete: 
buchete pentru nou-născuţi, buchete de botez, buchete de nuntă, buchete 
pentru aniversări, buchete pentru recepții, buchete funerare si 
comemorative. 


6.1.1. Buchetele rotunde sau multifatetate (circulare) 


Aceste buchete sunt potrivite pentru aproape toate ocaziile si se 
incadreazá in forme relativ geometrice, cea mai frecventá fiind forma 
globuloasá; pe lângă aceasta se mai întâlnesc formele conice, discoidale, 
tronconice (fig. 6.1.1.1.). Buchetele rotunde sunt identice din toate 
unghiurile, sunt mai mult late decât lungi şi pot avea diametrul variabil, de 
la 10 cm la 40-50 de cm, în funcție de cantitatea de material vegetal 
folosit şi ocazia pentru care sunt realizate. 

Întrucât asemenea buchete se afirmă din toate direcţiile este foarte 
important ca acestea să fie uniforme pe toată suprafața. Florile şi verdeata 
trebuie să se completeze reciproc şi lor li se pot adăuga materiale 
decorative (în special panglici şi mărgele). 

Speciile cel mai frecvent utilizate în astfel de buchete sunt: 
garoafele, gerbera, trandafirii, frezia, Alstroemeria, crizantemele, calele, 
majoritatea speciilor de grădină. 

Verdeata fină (lăstari de Asparagus, graminee ornamentale, 
frunzele de Nolina incurbata sau Xerophyllum — bear grass, iarbă grasă) 
poate depăşi nivelul florilor atunci când este dispusă mai rar în timp ce 
verdeata mai grosieră (frunzele de ferigi, frunzele proprii ale florilor) nu 
trebuie să depăşească nivelul florilor. 

Pentru finisarea buchetelor circulare se poate forma la baza 
acestora, înainte de punctul de legare, o aşa zisă mansetá din frunze mai 
mari (frunze de Spathiphyllum sau de bujor, de exemplu) sau tulpini 
volubile (tulpini de iederă sau Pothos), cu acestea se conferă stabilitate 
buchetului, iar din punct de vedere optic manşeta de frunze închide foarte 
bine buchetul. 

Această manşetă poate fi înlocuită uneori cu un material decorativ 
foarte fin (hârtie creponată, celofan, plasă din fibre plastice sau textile) şi 
în acord cu ţinuta de ansamblu a buchetului. 

Fiind expuse privirii din toate direcţiile buchetele rotunde 
(multifatetate) se aşează pe piese joase sau medii de mobilier, care să le 
facă vizibile de sus în jos. 

În privinţa modului de asamblare, buchetele rotunde se lucrează 
direct în mână, pornind dinspre vârf spre bază. 

Astfel, prima floare, care va constitui centrul buchetului se tine în 
mâna stângă cu degetele mare, arătător şi mijlociu, iar cu mâna dreaptă se 
aşează eşalonat restul florilor şi verdeata, având grijă ca tulpinile sau tijele 
florale să se dispună în spirală (fig. 6.1.1.2.). 


Fig. 6.1.1.2. Asamblarea buchetelor multifatetate 


Când s-au strâns mai multe flori în buchet atunci acesta se prinde 
cu toată mâna, având grijă însă ca tulpinile sau tijele florale să se 
întâlnească doar într-un singur punct, respectiv în locul unde se va lega 
buchetul. Pe parcursul asamblării buchetului se va avea grijă să se păstreze 
o distanță corespunzătoare între flori; acestea se dispun cát mai degajat în 
cadrul buchetului, distantarea realizându-se prin interpunerea de verdeață 
printre flori. 

Se va avea grijă ca verdeata să nu depăşească florile în înălțime 
decât dacă aceasta este fină şi în număr mic. 

Florile aflate în fază de boboc şi cele mai puţin deschise se dispun 
în partea superioară a buchetului, în timp ce la mijlocul şi la baza 
buchetului se vor dispune florile deschise şi cele mai mari. 

Buchetul trebuie rotit mereu în timpul lucrului, iar materialul 
vegetal ca şi eventualele materiale decorative trebuie să fie aşezate 

uniform. Fiecare floare se va dispune in acord cu linia sau curbura pe care 
o prezintá: florile cu tulpini drepte vor fi dispuse in centrul buchetului in 
timp ce florile cu tulpinile sau tijele arcuite sunt potrivite pentru realizarea 
marginii buchetului. 

Curbura florilor ca si a frunzelor pot fi modificate la nevoie cu 
ajutorul operatiunii de insármare (tijare). 

La final, inainte de legare, la baza buchetului se poate realiza o 
„manşetă” din frunze sau tulpini volubile care va imprima mai multă 
stabilitate buchetului şi-i va conferi dimensiuni mai mari. 

Legarea buchetului se face în punctul cel mai îngust, cât mai 
strâns, folosind pentru aceasta rafie (panglică) de culoare şi lățime 
corespunzătoare. După legare aceasta fie se va scurta la câţiva cm fie se va 
despica şi se va dispune cât mai răsfirat, peste buchet, printre elementele 
vegetale. 


6.1.2. Buchetele frontale (unifatetate) 


Buchetele frontale sunt expuse privirii dintr-o singură direcție, din 
faţă, motiv pentru care sunt cunoscute şi sub numele de buchete unifatetate 
(fig. 6.1.2.1.). Se realizează, de regulă, pe un fundal reprezentat cel mai 
adesea de frunze cu forme deosebite, aparținând unor specii precum: 
Strelitzia, palmieri, Spathiphyllum, Calla, Philodendron, etc. Peste acest 
fundal se aşează materialul vegetal şi eventualele materiale decorative. 
Firul principal şi cel mai lung se dispune primul, imediat peste fundal. 

Restul florilor se dispun în jurul florii principale, una lângă alta în 
aşa fel încât fiecare floare să poată fi bine observată. 

Datorită acestui mod de dispunere, florile în buchet vor avea 
lungimi diferite în urma tăierii la acelaşi nivel a bazei tulpinilor sau tijelor, 
în apropierea punctului de legare. 

Partea bazală a buchetului este, în general, mai largă decât vârful 
iar forma buchetului poate fi asimetrică sau simetrică. 

Potrivite pentru buchetele unifatetate sunt florile cu formă 
columnará (nemfigori, tuberoze, Kniphofia, gladiole, trandafir, Liatris, 
Physostegia, Anthurium, Cala, Spathiphyllum, Strelitzia, unele orhidee, 
frezia recoltată cu întreaga tulpină florală. 

Florile cele mai mari sunt dispuse în vârf şi în centru pe când 
florile mai mici se dispun pe margini şi la bază. 

În raport cu gradul de deschidere a florilor, florile aflate în fază de 
boboc se dispun spre vârf şi în treimea superioară în timp ce florile 
deschise vor fi dispuse spre baza şi la marginile buchetului. 

Fiind expuse privirii doar dintr-o singură direcție, buchetele 
frontale se aşează pe piese joase de mobilier sau direct pe podea, în colţuri 
sau în fata pieselor de mobilier. 

ipuri de buchete unifatetate 

Spre deosebire de buchetele rotunde, buchetele unifatetate se 
lucrează pe masă, aşezând prima dată fundalul iar apoi floarea cea mai 
lungă, care va constitui vârful buchetului; aceasta poate depăşi sau nu 
vârful frunzelor sau materialelor utilizate ca fundal. 

În continuare, se aşează una câte una celelalte flori şi firele de 
verdeață dispuse astfel încât să poată fi observate individual şi, în acelaşi 
timp, să contureze forma generală a buchetului; atât florile cât şi verdeata 
se vor dispune cât mai degajat şi în acord cu eventuala curbură a tijelor sau 
tulpinilor, pe stânga sau pe dreapta. 

La unele specii (cum ar fi, de exemplu, Spathiphyllum, tuberoze, 
Calla) este necesar ca florile să se lege câte 2-3, pe măsura asamblării 
buchetului pentru a le imprima poziția dorită în cadrul buchetului. 
Dispunerea florilor se va face cât mai uniform şi degajat pentru a evita 
golurile sau aglomerările care imprimă buchetului un aspect dezordonat; 
trebuie avut în vedere faptul ca dacă se lucrează cu flori aflate în faza de 
boboc acestea vor ocupa mai mult spaţiu la deschiderea maximă şi, prin 
urmare, se vor dispune mai degajat. 

Ca şi în cazul buchetelor rotunde legarea buchetelor frontale se 
face cât mai strâns, în punctul cel mai îngust, cu rafie (panglică) ce poate 
fi scurtată la câțiva cm sau poate fi despicată şi răsfirată peste masa 
buchetului. 

Ambalarea buchetelor, fie ele rotunde sau frontale, se va face 
ținând cont de următoarele principii: 

— forma şi dimensiunile ambalajului se vor corela întotdeauna cu 
forma şi dimensiunile buchetului; 

— ambalarea se va face cát mai degajat, evitându-se atât spaţiile 
goale cát şi inghesuirea buchetului in interiorul ambalajului; 

— prinderea ambalajului se va face cu ac cu gămălie, bandă adezivă 
transparentă sau cu capse, realizându-se pliuri modeste care să permită 
încadrarea ambalajului în forma buchetului. 

În raport cu evenimentul pentru care sunt realizate, aşa cum s-a 
amintit anterior, buchetele pot fi pentru nou-născuţi, de botez, de nuntă, 
pentru aniversări, pentru recepții, funerare şi comemorative. 

Pentru toate aceste ocazii se pot realiza atât buchete rotunde cât şi 
buchete unifatetate, respectând regulile privitoare la materialul vegetal, 
paleta coloristică şi dimensiunile buchetului. 

Dintre buchetele destinate unui anumit eveniment, mai particulare 
sunt cele de nuntă şi cele funerare sau comemorative (de pietate) asupra 
cărora vom face referire în continuare. 


6.1.3. Buchetele şi aranjamentele de nuntă 


Buchetele şi aranjamentele de nuntă fac referire, în principal, la 
buchetul miresei şi al naşei; pe lângă acestea, pot fi amintite însă şi 
coronita miresei, cocardele mirelui, naşului şi ale nuntaşilor, lumânările de 
nuntă, coronita (coronitele) şi buchetul (buchetele) domnisoarei 
(domnisoarelor) de onoare, buchetele de felicitare pentru părinți, la care se 

adaugă aranjamentele pentru decorul bisericii, maşinilor şi al sălilor de 
festivități. 

Cu siguranță buchetul miresei reprezintă elementul principal al 
oricărui eveniment de acest gen. Acesta îşi face apariţia la mijlocul 
secolului trecut şi are o expansiune de neegalat, aşa cum, de altfel, aceeaşi 
expansiune a cunoscut-o şi rochia albă de mireasă. 

Calele, trandafirii, orhideele, crinii imperiali,  gerberele, 
Stephanotis, freziile sunt cele mai preferate specii pentru buchetul de 
mireasă, existând însă şi persoane care preferă florile de câmp, îndeosebi 
margaretele şi albástrelele. 

Indiferent de preferinţe însă, floarea-miresii (Gypsophylla) este 
aproape nelipsită, atât datorită mesajului simbolic pe care îl transmite cát 
şi datorită efectului de aerisire pe care îl imprimă buchetului. 

În raport cu modul de realizare, cele mai răspândite buchete de 
mireasă sunt cele rotunde şi frontale (erecte sau pendente — în cascadă sau 
curgătoare, (fig. 6.1.3.1.—6.1.3.3.). 

Fig. 6.1.3.1. Buchete de mireasă rotunde 


Fig. 6.1.3.3. Buchete de mireasă frontale pendente (în cascadă, curgătoare) 

Deşi mai puțin cunoscute, în ultima perioadă se întâlnesc destul de 
frecvent şi buchete mai neconformiste precum cele tip arcuit (pe braț), 
glob suspendat, posetá şi brățară (fig. 6.1.3.4.—6.1.3.7.). 


Fig. 6.1.3.4. Buchete de mireasă arcuite („pe brat") 

Indiferent de tip insá, buchetele de mireasá trebuie sá ráspundá 
următoarelor cerinţe: să fie uşor de purtat; să nu depăşească 10-15 cm în 
înălțime pentru a nu acoperi fata miresei; să urmărească şi să nu 
depăşească silueta miresei; să nu jeneze mâna miresei (din cauza spinilor 

$1 a eventualelor sárme folosite pentru tijare); sá nu páteze rochia miresei 
(aşa cum se întâmplă cu polenul florilor de crin). 

Aceleaşi tipuri de buchete pot fi folosite şi pentru naşă, având grijă 
însă la alegerea culorilor florilor din buchet astfel încât acestea să nu 
creeze contraste neplăcute cu vestimentația naşei. 

În ultima perioadă, atât buchetele de mireasă cât şi cele pentru naşă 
(mai ales cele rotunde şi pendente) se realizează pe suport de burete floral 
fixat pe microfon (fig. 6.1.3.8.). 


Fig. 6.1.3.8. Buchete realizate pe microfon 


Pe lângă buchet, pentru mireasă se mai întâlnesc diferite 
ornamente pentru cap, rochie sau poşetă. Pentru cap se poate realiza o 
coronitá, din flori mici care să se asorteze cu rochia şi coafura miresei. 

Această coronitá poate fi executată din flori artificiale de mătase ca 
parte integrantă a rochiei (diadema) caz în care nu mai este necesară o altă 
coronitá ci se pot adăuga doar flori naturale sau artificiale de mătase, mici. 

Poşeta miresei, ca de altfel şi a naşei, poate fi infrumusetatá cu 
mici ornamente realizate cu foarte mult bun gust, din flori naturale sau 
artificiale de mătase, în acord cu forma şi stilul acesteia (fig. 6.1.3.9.). 

Ornamente din flori, naturale, artificiale sau comestibile pot fi 
aplicate şi pe tortul miresei (fig. 6.1.3.10.). 


Fig. 6.1.3.9. Poşetă împodobită cu flori Fig. 6.1.3.10. Tort ornat cu flori 

Realizarea acestor ornamente presupune o alegere atentá a 
materialului vegetal, astfel incát sá igi pástreze calitátile decorative un 
timp cát mai indelungat. Ín general, aceste ornamente sunt realizate prin 
tehnica lipirii de flori bine tratate în prealabil cu apă şi substanțe 
fortifiante. Lipirea materialului vegetal se face numai cu lipici rece în 
cazul materialului verde în timp ce în cazul florilor artificiale, de mătase, 
se poate utiliza şi pistolul de lipit. 

Cocarda mirelui (cunoscută mai frecvent sub numele de beteală) 
trebuie executată întotdeauna din acelaşi material vegetal ca şi buchetul 
miresei. Legenda acestui ornament spune că miresei i-ar fi căzut un mic 
fragment din buchet, iar mirele a ridicat-o şi şi-a pus-o la butonieră; în 
unele zonele există obiceiul ca şi miresele să poarte cocarde, în special din 
orhidee (fig. 6.1.3.11.). 


Fig. 6.1.3.11. Cocarde din flori naturale 

Ín trecut, cocarda mirelui era realizatá din flori artificiale de 
mátase albá insá in prezent se extind tot mai mult cocardele realizate din 
flori naturale. 

De obicei, cocarda este realizatá dintr-o singurá floare insotitá de o 
crengutá mică de brad sau frunze fine (bear grass sau iederă panaşată, de 
exemplu) la care se pot adăuga şi mici lăstari cu flori de Gypsophylla. 
Fixarea cocardelor se poate realiza cu ajutorul acelor cu gămălie sau a 
unor clipsuri speciale. 

Cocarda mirelui va trebui să fie deosebită ca material şi mod de 
realizare şi ea nu va putea fi concurată de cocardele celorlalți invitaţi; 
florile şi ornamentele utilizate pentru cocarda mirelui nu vor putea fi 
folosite şi pentru realizarea cocardelor celorlalți invitați. 

Lumânările, în număr de două, reprezintă alături de buchetul 
miresei şi cocarde, piese de bază în ritualul nuntilor. Ele sunt purtate de 
naşi sau o pereche delegată de aceştia fiind aprinse în timpul oficierii 
cununiei religioase ca simbol al vieții şi luminii protectoare a 
Mântuitorului. Lungi de circa 1,5 m, lumânările de nuntă sunt 
confecționate din ceară albă sau roz pentru mireasă şi albă sau bleu pentru 
mire, frumos ornamentate din fabricaţie. 

Buchetele de flori care însoțesc lumânările de nuntă se pot realiza 
în acelaşi stil şi din acelaşi material vegetal ca şi buchetul de mireasă sau 
se pot alege stiluri diferite de acesta. Indiferent de varianta aleasă însă cele 
două lumânări vor trebui să fie identice în privința stilului şi a materialului 
vegetal folosit (fig. 6.1.3.12.). 

Pentru realizarea buchetelor care îmbracă lumânările de nuntă, în 
funcție de stilul ales, materialul vegetal se dispune în poziţie erectă, oblică, 
orizontală, pendentă sau combinată; având în vedere că, chiar şi singure, 
lumânările sunt destul de grele se va avea grijă să se exagereze în privinţa 
cantități de material vegetal. 

Pentru ca buchetul să se realizeze mai uşor şi pentru ca şi 
lumânările să fie mai uşor de purtat şi să nu se rupă este de preferat ca 
fiecare dintre lumânări să se întărească cu două scândurele înguste şi bine 
şlefuite din lemn învelit în staniol; aceste scânduri protectoare sunt 
dimensionate la lungimea de 0,5—1,0 m si ele se vor aplica lateral prin 
legare discretă cu sârmă subțire albă sau bandă de scoci incoloră. 

Realizarea  buchetelor pentru lumânări urmăreşte aceeaşi 
succesiune de operaţii ca şi în cazul celorlalte tipuri de buchete cu 
deosebirea că, în acest caz, lumânarea funcţionează ca element decorativ 
principal la care trebuie să ne raportăm permanent în timpul lucrului. 

Fig. 6.1.3.12. Lumânări de nuntă 

Fixarea materialului vegetal pe lumânare se poate face fie prin 
legare cu sármá specialá sau bandá de scoci incolorá, fie prin infigere in 
buretele de fixare umezit, învelit în staniol şi aplicat pe lumânare sau pe 
scándurelele care o însoțesc. 

Atât florile cât şi verdeata vor fi bine hidratate în prealabil iar 
pentru florile mai sensibile la deshidratare se recomandă chiar menținerea 
în soluţii conservante înainte de a fi folosite în realizarea buchetului. În 
lipsa buretelui de fixare prelungirea perioadei de decor a materialului 
vegetal se poate face prin bandajarea bazei acestuia în vată umezită (care 
se va proteja cu folie de aluminiu). 

În toate situaţiile, aceste accesorii vor fi fixate cu sârmă specială şi 
mascate cu bandă adezivă de culoare albă ce va fi, la rândul ei, acoperită 
cu materialul vegetal sau panglicile folosite în realizarea aranjamentelor 
florale. 

Uneori, buchetele de pe lumânări pot fi încadrate la bază sau dorsal 
de o bucată de tul sau plasă specială de plastic sau textilă, mai mult sau 
mai puţin pliată. Alteori, la baza buchetului se poate realiza o manşetă din 
material vegetal. 

Panglicile (albă sau roz pentru mireasă, respectiv albă sau albastră 
pentru mire) vor fi ataşate la sfârşit prin legare strânsă la baza buchetului, 
cu sau fără ochi şi în acord cu stilul folosit în realizarea buchetului. 

Ornamentarea lumânărilor de nuntă poate fi realizată şi prin 
dispunerea în spirală a materialului vegetal pe aproape toată lungimea 
acestora, mai puţin partea superioară (fig. 6.1.3.13.). 


Fig. 6.1.3.13. Lumânări de nuntă ornamentate în spirală 

Coronita (coronitele) si buchetul (buchetele) domnisgoarei 
(domnişoarelor) de onoare. La nuntile mari, fastuoase, tânăra pereche este 
însoţită de domnişoare de onoare, îmbrăcate în rochii albe, ca şi cea de 
mireasă sau roz, uneori bleu. 

Atât coronitele cât şi buchetele se realizează din flori mici şi 
delicate (frezia, mărgăritar, albăstrele, nu-mă-uita roz), dispuse pe un 
fond de verdeață fină. La nunțile unde sunt prezente mai multe domnişoare 
de onoare buchetul este înlocuit de cosulete cu toartă lungă, împodobite cu 
flori, cosulete pe sub care va trece tânăra pereche imediat după oficierea 
căsătoriei. 

Buchetele de felicitare pentru părinți sunt puţin cunoscute la noi, 
fiind mai răspândite în țările din vest. Ele pot fi atât rotunde cât şi 
unifatetate, realizate pe cât posibil din florile preferate. 

Decorul bisericii unde are loc ceremonia religioasă este o noutate 
la noi însă se întâlneşte foarte frecvent în tările din ţările catolice. Se pot 
realiza atât buchete pentru decorul mesei în jurul căreia are loc ceremonia 
de cununie cât şi buchete şi ghirlande pentru decorul icoanelor şi stranelor 
din biserică sau a balustradelor şi scărilor de la intrarea în biserică 
(fig. 6.1.3.14.). 


pentru cununia religioasă 

Buchetele pentru decorul maşinilor se realizează pe burete de 
fixare care se ageazá in suporturi autoadezive cu vacuum ce se lipesc pe 


capota sau portbagajul maşinii. Aceste buchete nu trebuie să incomodeze 
vizibilitatea şoferului (fig. 6.1.3.15.). 


Fig. 6.1.3.15. Decoraţiuni 

Cel mai adesea se realizeazá un singur buchet frontal cu contur 
eliptic, sferic sau neregulat însă se pot realiza şi 2-3 buchete mici, dispuse 
simetric sau asimetric. 

Indiferent de varianta aleasă nu se va exagera însă în privința 
cantității de material vegetal şi a dimensiunilor acestuia. 

Buchetele pentru decorul sălii de festivități pot fi reprezentate atât 
de ghirlande şi compoziţii individuale aşezate pe mese cât şi de compoziţii 
pentru pereţi, coloane, balustrade (fig. 6.1.3.16.). 

Fig. 6.1.3.16. Compoziții florale pentru decorul meselor de nuntă 

Şi în acest caz se va avea grijă să nu se exagereze cu cantitatea de 
material vegetal. În plus, pentru aranjamentele de pe mese (care sunt 
susținute în vase) se va avea grijă ca înălțimea lor să nu depăşească 25 cm 
(acest lucru fiind permis doar în cazul vaselor cu picior îngust care nu 
incomodează privirile participanţilor); de asemenea, se va avea în vedere 
păstrarea unui spațiu suficient pentru tacâmuri şi veselă. 

6.1.4. Buchetele si aranjamentele de botez 


Buchetele şi aranjamentele de botez sunt reprezentate, în principal, 
de lumânarea de botez si ghirlanda pentru cristelnitá, la care se adaugă 
aranjamentele pentru decorul sălii de festivități. 

Buchetul pentru ornamentarea lumânării de botez se realizează în 
mod asemănător lumânărilor de nuntă cu deosebirea că acesta trebuie să 
fie de dimensiuni mai mici şi realizat din flori mici, delicate; uneori pe 
lumânarea de botez sau în cadrul buchetului pot fi aplicate ca accesorii 
jucării pentru copii (fig. 6.1.4.1.). 


Fig. 6.1.4.1. Lumânări de botez 


Ghirlanda pentru cristelnitá este un element decorativ relativ nou 
în ceremonia botezului şi îmbracă marginea superioară a cristelnitei, fiind 
însoţită sau nu de materiale decorative precum tulul sau plasa sizal (fig. 
6.1.4.2.). 

Decorul sălii de festivități urmăreşte aceleaşi reguli ca şi în cazul 
nuntilor (fig. 6.1.4.3.). 


132 


133 


6.1.5. Buchetele funerare si comemorative 


Cele mai utilizate compozitii din aceastá categorie sunt coroanele, 
jerbele şi buchetele de doliu (condoleanţe). 
Coroanele se realizează pe diferite tipuri de suporturi (bază): 
- împletituri de lăstari de conifere sau foioase persistente 
(Mahonia, Ilex, Buxus); 
- impletituri din material vegetal uscat (pánusi de porumb, trestie, 
muschi vegetal); 
- suport de burete de fixare prins pe un cadru metalic sau de 
plastic. 
Forma cea mai ráspánditá este cea circulará sau ovalá, pentru a 
simboliza continuitatea vietii dincolo de moarte; in ultima vreme insá se 
intálnesc si coroane cu un alt tip de contur (fig. 6.1.5.1.). 

Materialul vegetal (florile si verdeata, singure sau grupate in 
prealabil in buchetele prin insármare) se dispune in cadrul coroanei fie 
prin legare (cazul coroanelor cu baza din lástari de conifere si foioase 
persistente) fie prin infigere (cazul coroanelor cu baza din material vegetal 
uscat sau burete de fixare). 

Spatiul liber dintre flori se umple uniform cu verdeatá sau rámurele 
de conifere sau foioase persistente; coroana trebuie sá aibá un aspect cát 
mai compact însă nu se va exagera în privința cantității de material 
vegetal. 

Florile folosite in realizarea coroanelor au, cel mai adesea, o 
singurá culoare; dacá se folosesc mai multe culori (2-3) acestea se 
grupează pe linii sau cercuri, evitându-se dispunerea dispersată. 

Coroanele sunt însoțite, cel mai adesea, de panglici pe care se 
inscriptioneazá mesajul de regret pentru persoana decedată. 

Este de preferat ca panglicile să fie albe inscripţionate cu negru sau 
negre inscripționate cu alb; se mai pot folosi şi panglici violet sau gri, 
inscripționate cu auriu sau argintiu. 

Jerbele au aspectul unui buchet frontal însă este mult mai 
compactă cu o formă triunghiulară sau rombică, fiind de dimensiuni mai 
mici decât coroanele. 

Se pot realiza fie prin legarea materialului vegetal la bază cu 
sârmă, sfoară sau panglică fie prin înfigerea acestuia pe un suport cilindric 
din paie sau burete de fixare (fig. 6.1.5.2.). 


Fig. 6.1.5.2. Tipuri de jerbe 

Ca şi în cazul coroanelor materialul vegetal se poate lega sau infige 
individual sau poate fi legat in prealabil, in buchetele prin insármare. 

Pentru exprimarea unui mesaj de regret la baza jerbei se poate 
ataşa o panglică, de dimensiuni mai mici şi respectând aceleaşi reguli 
cromatice ca şi în cazul coroanelor. 

Buchetul de doliu (condoleanţe) este mai puţin cunoscut la noi 
însă ele este utilizat frecvent în ţările din vest de către persoanele care nu 
pot ajunge la înmormântare sau comemorare şi care doresc să îşi exprime 
regretul pentru persoana decedată trimițând prin curier un astfel de buchet. 

De obicei sunt buchete frontale, de dimensiuni destul de mari, 
asemănătoare cu jerba (fig. 6.1.5.3.). 


Fig. 6.1.5.3. Buchete de doliu 


Coroanele, jerbele şi buchetele de doliu pot fi folosite atât cu 
ocazia înmormântărilor cât şi a comemorării persoanelor decedate. 

Indiferent de tip, buchetele funerare şi comemorative trebuie să se 
caracterizeze prin sobrietate, aşa cum impune momentul pentru care sunt 
realizate. 

6.2. Aranjamentele florale cu material vegetal verde 
(proaspát) realizate in vase 


Ca si in cazul buchetelor, trásátura definitorie a aranjamentelor 
florale occidentale realizate in vase, indiferent de stil, este reprezentatá de 
bogátia si varietatea materialului vegetal si a culorilor, toate dispuse dupá 
anumite principii care permit realizarea unui produs estetic. 

Principalul stil occidental, întâlnit până spre mijlocul secolului al 
XX-lea, a fost stilul decorativ, caracterizat prin diferite forme geometrice. 
Începând din anii 1950-1960, odată cu pătrunderea influenţei orientale în 
aranjamentele florale occidentale apar patru noi stiluri: stilul vegetativ 
(natural), stilul liniar-grafic, stilul liniar-decorativ şi stilul paralel. 


Stilul decorativ 


Avându-şi originile în tradițiile Renaşterii, acest stil a apărut pentru 
prima dată în tablourile maeştrilor olandezi din secolul al XVII-lea. 
Aranjamentele florale realizate în stil decorativ se constituie în compoziții 
aproape geometrice, în care nici unul dintre elemente (vegetale sau non- 
vegetale) nu este dominant, toate componentele subordonându-se formei 
propuse (sferă, con, trunchi de con, triunghi, cerc, trapez, etc.). 

În interiorul unor astfel de aranjamente, chiar şi cele mai deosebite 
flori îşi pierd personalitatea, devenind un element subordonat formei 
aranjamentului în întregul său. 

Compozițiile realizate in stil decorativ se asamblează în jurul unor 
elemente de schelet, reprezentate de tijele sau tulpinile florale cele mai 
viguroase (fig. 6.2.1.—6.2.2.). 

Elementele de schelet sunt completate apoi cu material vegetal mai 
flexibil (flori mici şi ramificate + verdeață) şi accesorii fine. Culorile şi 
formele florilor utilizate nu trebuie să formeze contraste puternice, ci mai 
degrabă să se completeze. 

Dispunerea materialului vegetal şi a accesoriilor se face astfel încât 
să se creeze un contur bine determinat al aranjamentului, acesta fiind 
responsabil de realizarea formei geometrice propuse. 

Cele mai potrivite pentru realizarea aranjamentelor florale în stil 
decorativ sunt florile cu caracter mediu dominant: frezia, gerbera, garoafa 
standard şi miniatur, soiurile pitice de trandafiri şi crizanteme crenguţă, 
soiurile medii şi pitice de Dahlia, soiurile viguroase de lalele, gura leului, 
bujorul, margaretele, irişii. 

Fig. 6.2.1. Aranjament decorativ oval cu dispunere pe orizontală 


A — înălțimea + diametrul vasului + 2,5 cm 

B- 1/2 din A 

C — 2/3 din A, se infige la jumătatea distanţei dintre A şi B 
FP — 10 cm deasupra buretelui (floral) de fixare 

A — (înălțimea + diametrul vasului) x 2 

B- 3/4 dinA 

C- 1/4 dinA 

SD — 1/3 din A, dispus în unghi de 45 ° faţă de verticală 
Bl-D-C 

D — 1/4 din A, dispus la 45 ° faţă de A şi B 

Al — 2,5 cm mai mic față de A 

A2 — 2,5 cm mai mic față de Al 


Se pot folosi însă şi flori aparținând celorlalte grupe de caracter dar 
nu se vor asocia, în cadrul aceluiaşi aranjament, flori aparținând unor 
grupe foarte diferite de caracter. 

În privinţa formei, cele mai frecvent întâlnite sunt sfera şi 
semisfera, acestea trebuind să fie frumoase, regulate, uniform reliefate 
(fig. 6.2.3.). 

Forme frecvent întâlnite în compozițiile realizate în stil decorativ 
sunt şi cele conice, triunghiulare şi în L (fig. 6.2.4.—6.2.5.). 

Pentru realizarea axei unor asemenea compoziţii se vor folosi flori 
cu port columnar (g/adiole, tuberoze, cale, nemţişori, garoafe, clopoței), 
care să imprime compoziţiei o direcție ascendentă. 

Când sunt utilizate mai multe culori în centrul de greutate se vor 
dispune florile cele mai mari şi mai închise la culoare. În acest fel, se 
imprimă compoziției o stabilitate optică mai mare care poate fi accentuată 
şi cu ajutorul unei eventuale manşete de frunze dispusă la baza 
aranjamentului. 

Compoziții decorative în formă geometrice deosebit de interesante 
se pot realiza şi în coşuri de împletituri (fig. 6.2.6.). 

Mai puţin cunoscute la noi dar destul de răspândite şi apreciate în 
vest sunt şi compoziţiile geometrice care imită torturile şi prăjiturile 
aniversare (fig. 6.2.7.). 

Fig. 6.2.3. Aranjamente decorative în ră şi ovală 

Fig. 6.2.4. Aranjamente decorative in formá de con si triunghi 

Fig. 6.2.7. Aranjamente decorative tip torturi sau prăjituri 


Ele se realizează pe suport de burete floral care se acoperă integral 
cu flori după desene specifice prăjiturilor, fiind aşezate pe vase largi, 
simple sau pictate. 

O altă idee foarte răspândită în vest de aranjare a florilor în stil 
decorativ constă în realizarea de combinaţii mixte — flori, legume, fructe, 
struguri (fig. 6.2.8.). 

Fig. 6.2.8. Combinatii decorative mixte 


La realizarea combinațiilor în stil decorativ putem folosi o gamă 
largă de culori dispuse pe cât posibil grupat şi respectând regulile 
privitoare la armonie şi contrast. De obicei, în vârful compoziţiei se pun 
flori mai închise la culoare, aflate în fază de boboc iar spre bază, flori 
deschise, colorate în nuanţe mai vii. 

Umplerea spaţiilor libere se face cât mai uniform dar nu înghesuit. 
Baza compoziţiei poate fi întărită cu o manşetă realizată din frunze şi 
tulpini subțiri, volubile; aceasta închide mai bine compoziţia din punct de 
vedere optic, iar florile colorate atrag atenţia mai bine. 

De asemenea, compoziţiile realizate în stil decorativ pot fi 
completate şi cu accesorii (panglici, şnururi, sârme decorative), cu care se 
poate crea un centru de greutate; atenție însă la dimensiuni şi la locul de 
amplasare a acestor materiale, ele trebuie să completeze materialul vegetal 
şi nu să îl domine. 


Stilul vegetativ (natural) 


Apărut în anii 1950, stilul vegetativ reflectă în modul cel mai 
elocvent influenţa orientală în arta florală occidentală, compoziţiile de 
acest gen punând accentul pe realizarea unor minipeisaje din natură aşa 
cum se regăsesc ele în cele patru anotimpuri. 

Întrucât, conform conceptului oriental, aranjamentele realizate în 
acest stil trebuie să redea peisaje întâlnite în natură formele acestora sunt 
neregulate, mai degrabă asimetrice decât simetrice; de exemplu, 
compozițiile în acest stil pot fi înclinate, curgătoare, în cascadă sau pot 
sugera forme de copaci, păsări, frunze, flori, etc. (fig. 6.2.9.). 


Ca şi în aranjamentele orientale clasice, aranjamentele în stilul 
vegetativ se realizează din flori existente în sezonul respectiv şi care au 
aceeaşi origine şi un mediu de viață identic. 

Se folosesc numai elemente naturale, aşa cum apar ele în natură, în 
funcție de anotimp (fig. 6.2.10.). 


Fig. 6.2.10. Aranjamente florale în stil vegetativ 
pentru Sugerarea anotimpurilor 


Nu sunt permise intervenții asupra materialului vegetal, acesta 
trebuie păstrat aşa cum este întâlnit în natură, fără a modifica sinuozitatea 
sau verticalitatea crengilor, arcuirea firelor de iarbă, a petiolului frunzelor 
sau a tijei florale. 

Compoziţia trebuie aranjată de aşa manieră încât aceste aspecte 
întâlnite în natură să fie bine puse în evidenţă. 

Asamblarea compoziţiei începe cu executarea bazei care poate fi 
mascată cu muşchi, licheni, crengute sau frunze ce sporesc stabilitatea 
optică a aranjamentului; în continuare, în partea de sus a compoziţiei se 
dispun crengile şi florile înalte (aşa cum se întâlnesc şi în natură) iar în 
partea bazală, florile de dimensiuni mici, care cresc în mod natural la 
nivelul solului. 

Nu este permisă folosirea accesoriilor decorative întrucât acestea 
fiind artificiale, prejudiciază caracterului natural al compoziției. 

Stilul liniar-grafic 


Aparitia stilului liniar-grafic a fost posibilá in anii 1960, tot 
datorită influenţei aranjamentelor florale Ikebana în arta floralá 
occidentală, mai exact a unuia dintre principiile acestora şi anume, 
perfecțiunea lineară. 

Esenţa stilului liniar-grafic constă în faptul cá se pune accent pe 
sinuozitatea materialului vegetal, acesta definind liniile marcante ale 
compoziţiei; fiecare floare trebuie să apară cu un habitat propriu, 
impunându-se în cadrul aranjamentului prin forma, structura şi, eventual, 
culoarea proprie (fig. 6.2.11.). 

Fiecare element al compozitiei are un rol particular, de sine státátor 
in cadrul compozitiei, iar spatiul gol dintre elemente are o importantá 
decisivă in conturarea liniilor din cadrul compoziţiei. În acest fel, liniile, şi 
nu masa compoziţiei (ca la stilul decorativ), constituie izvorul efectului 
estetic. 

Speciile recomandate pentru acest stil sunt cele cu caracter 
puternic dominant, cu flori, frunze şi tulpini deosebite, care determină, 
practic, linia compoziţiei. În partea bazală se pot dispune frunze mari, 
pentru realizarea stabilității optice a compoziției; tot pentru realizarea 
stabilității optice în partea bazală se amplasează culorile mai închise şi 
materialul vegetal mai mare şi mai greu. 

Ca şi în cazul stilului vegetativ nu este permisă folosirea 
accesoriilor dar liniile din cadrul compoziţiei se pot realiza şi prin curbări 
şi torsionări ale materialului vegetal. 


Stilul liniar-decorativ 


Aşa cum sugerează chiar numele, stilul liniar-decorativ a rezultat 
din combinarea stilurilor decorativ şi liniar-grafic, având caracteristici 
intermediare între acestea; determinantă este orientarea liniilor, însă 
umplerea spațiului liber dintre acestea imprimă compoziţiei un caracter 
decorativ (fig. 6.2.12.). 

Datorită materialului folosit pentru umplerea spaţiilor dintre linii 
compozițiile realizate în stil liniar-decorativ pot împrumuta un contur 
apropiat de cel geometric, specific stilului decorativ; predominante însă în 
cadrul compoziţiei sunt liniile, arcuite, mai mult sau mai puțin sinuoase, 
redate cu ajutorul speciilor cu caracter puternic sau mediu dominant. 

Fig. 6.2.12. Aranjamente în stil liniar-decorativ 


Stilul paralel 


Compozitile in stil paralel se caracterizeazá prin accentuarea 
liniilor determinante (verticale, orizontale sau diagonale) drepte sau uşor 
sinuoase, curbate. Florile se dispun cât mai aproape de vertical, paralel 
unele faţă de altele, iar frunzele la baza florilor, în poziţie mai mult sau 
mai puţin orizontală, pentru imprimarea stabilității optice a compoziției 
(fig. 6.2.13.). 

Speciile cele mai folosite pentru realizarea compozițiilor în stil 
paralel sunt cele cu port columnar şi caracter puternic dominant: cala, 
tuberoza, liatris, gladiola, streliţia, anturium, etc. 

Pentru realizarea compozitiilor in stil paralel se pot folosi elemente 
vegetale atât în forma lor naturală cát şi prelucrate prin tijare sau 
însârmare, in vederea inducerii unor linii puternic dominante, paralele, în 
cadrul aranjamentelor (fig. 6.2.14.). 

ig. 6.2.14. Aranjamente florale in stil paralel (1I) 

Stilul liber 


Pe lângă aranjamentele realizate în stilurile mai sus menționate se 
întâlnesc frecvent şi aranjamente executate în aşa-numitul stil liber, în 
care fantezia executantului nu se supune nici unei alte reguli în afară de 
cea a bunului simt (fig. 6.2.15.). 

Fig. 6.2.15. Aranjamente florale realizate în stil liber 

Aranjamentele florale de Cráciun si Pasti 


Aceste aranjamente cu tematicá religioasá foarte precisá se pot 
încadra în oricare dintre stilurile prezentate anterior, inclusiv în cel liber. 
Caracteristicile principale ale acestor două tipuri de aranjamente constau 
în prezența lumânărilor şi/sau altor accesorii specifice si predominanta 
culorilor roşu şi verde pentru compoziţiile de Crăciun şi alb şi galben 
pentru compoziţiile de Paşti (fig. 6.2.16.—6.2.17.). 


Fig. 6.2.16. Aranjamente pentru sărbătorile de Crăciun 

Aranjamentele florale realizate din plante intregi 


Factorul principal de care se tine seama in realizarea unor 
asemenea combinatii este reprezentat de respectarea exigentelor plantelor 
fatá de factorii de mediu. 

Pe lângă acestea se tine seama, evident, de mărimea plantelor şi de 
principiile estetice valabile şi în cazul aranjamentelor realizate din 
material vegetal tăiat (fig. 6.2.18.). 


Fig. 6.2.18. Aranjamente florale realizate din plante întregi 
na ra 

6.3. Buchetele si alte tipuri de aranjamente realizate din 
material vegetal uscat 


Decoratiunile din flori uscate s-au extins foarte mult in ultima 
vreme, ele fiind preferate in spatiile uscate, rácoroase, intunecoase sau cu 
grad mare de poluare. 
foarte largi de utilizare şi îngrijirea foarte uşoară (constând doar în 
eliminarea prafului) sunt elementele principale care au contribuit la 
extinderea aranjamentelor cu flori uscate. 

Cele mai cunoscute tipuri de aranjamente florale realizate din 
material vegetal uscat sunt: buchetele, coşurile şi alte tipuri de vase, 
decoratiunile pentru perete, conurile şi globurile. 

Buchetele pot fi, din punct de vedere al formei, ca şi cele realizate 
din material vegetal proaspăt, respectiv rotunde sau multifatetate si 
frontale sau unifatetate (fig. 6.3.1.). 


Fig. 6.3.1. Buchete din flori uscate 

Spre deosebire de buchetele realizate din material vegetal proaspăt, 
in cazul buchetelor realizate din flori uscate se pune un accent mai mare 
pe rafia cu care acesta se leagă; astfel, pe lângă legare rafia poate fi 
folositá prin pliere si ondulare pentru realizarea unor forme deosebite, care 
să se constituie în centrul de greutate al buchetului. 

Coşurile din împletituri şi vasele din lemn sunt cele mai folosite şi 
mai potrivite pentru susţinerea aranjamentelor realizate din flori uscate; pe 
lângă acestea se folosesc şi vase din lut sau porțelan, precum şi vase înalte 
de sticlă, umplute cu pietricele (fig. 6.3.2.). 


Fig. 6.3.2. Vase cu flori uscate 


Pentru fixarea materialului vegetal cel mai adesea se foloseşte 
buretele floral care se introduce în vas, fixându-se la nevoie cu bandă 
adezivă. Pe lângă acesta se mai poate folosi şi lutul, mai ales în cazul 
aranjamentelor voluminoase, cărora le imprimă o stabilitate mai mare. 
Înfigerea materialului vegetal se va face cu atenţie sporită având în vedere 
că acesta este mult mai fragil şi susceptibil la deteriorare decât materialul 
vegetal proaspăt. 

Se poate alege o gamă foarte largă în privinţa volumului şi formei 
aranjamentului; pe lângă materialul vegetal (flori, fructe, ramuri, rădăcini, 
graminee) se pot folosi şi materiale non-vegetale (panglici, pietre, sârme, 
figurine), amplasate echilibrat, în special la baza aranjamentului, pentru 
conturarea centrului de greutate. 

Conurile au aspectul unor pomi de Crăciun şi ele se realizează prin 
înfigerea sau lipirea materialului vegetal într-un suport de burete floral în 
formă de con; în funcţie de mărime ele se pot amplasa pe diferite piese de 
mobilier sau direct pe podea (fig. 6.3.3.). 

Decoratiunile pentru perete sunt reprezentate in special de 
coroane si ghirlande. Acestea se realizeazá pe suporturi flexibile, 
reprezentate de împletituri de nuiele, răchită, trestie, pănuşi de porumb; 
aceste suporturi se maschează la suprafaţă cu muşchi vegetal uscat şi se 
leagă în spirală cu sârme. 

Pentru coroane se poate folosi ca suport şi buretele floral, lipit pe 
cadre metalice sau din material plastic. Materialul vegetal se fixează prin 
înfigere sau prin lipire iar panglicile prin legare. 

Pe lângă coroane şi ghirlande se mai pot realiza ca decoraţiuni 
pentru perete şi buchete plate, susţinute pe burete floral precum şi tablouri 
realizate prin lipirea materialului vegetal pe suport de materiale textile sau 
împletituri de răchită sau bambus (fig. 6.3.4.). 

Globurile sunt decoraţiuni destinate suspendării de tavan, lustră 
sau tocul uşii. Ele se realizează pe un suport de burete floral în formă de 
sferă, protejat la exterior de plasă de sârmă Rabitz şi străpuns de o tijă 
metalică sau sârmă de care se va lega rafia de susținere. 

Fixarea materialului vegetal se face fie prin înfigere în sfera 
construită din burete floral fie prin lipire de aceasta; materialul vegetal 
poate fi completat cu accesorii precum panglici, bile, mărgele, şnururi, etc. 
(fig. 6.3.5.). 

getal uscat 


6.3.5. Globuri din material ve 

VII. ARANJAMENTELE SI PREPARATELE 
CU FLORI COMESTIBILE — 
ARTĂ FLORALĂ SAU ARTĂ CULINARĂ ? 


Utilizarea florilor în alimentaţie este cunoscută din timpuri 
străvechi, cu deosebire în spaţiul oriental, unde florile (şi uneori şi 
frunzele) unor specii precum crizantema, iasomia, lotusul, Camellia, 
violetele, glicina, Magnolia, Hemerocallis, prunul şi piersicul sunt 
prezente în multe preparate culinare, proaspete sau conservate. 

Nici alte spaţii geografice nu sunt străine însă de utilizarea florilor 
în alimentaţie, aceasta fiind considerată o dovadă de rafinament 
gastronomic. Astfel, în bazinul mediteranean florile de trandafir şi 
portocale sunt utilizate frecvent în aromatizarea apei folosită la prepararea 
dulciurilor; în bucătăria arabă florile de şofran şi trandafir se folosesc 
pentru aromatizarea apei utilizată în preparatele tradiționale cu carne de 
oaie şi miel la cuptor; în Mexic florile de trandafir chinezesc şi cactuşi 
sunt folosite în multe preparate culinare. 

Literatura gastronomicá a consemnat de-a lungul timpului reţete 
dintre cele mai variate în care florile erau folosite în preparatele culinare; 
câteva dintre aceste rețete, împreună cu reţete proprii şi o excelentă 
pledoarie pentru utilizarea florilor în alimentaţie întâlnim în cartea „Flori 
comestibile, sănătate şi culoare” scrisă de Dr. Ing. Maria Ivaşcu. 

Utilizarea florilor în alimentaţie este motivată nu numai de 
aspectul estetic pe care acestea îl împrumută preparatelor culinare (fig. 
7.1.) sau combinațiilor decorative in care sunt incluse ci şi de efectul 
benefic pe care îl au asupra sănătăţii datorită conţinutului în substanţe 
indispensabile pentru buna funcționare a organismului. 

Cercetările efectuate de Dr. Ing. Maria Ivaşcu au scos în evidență 
prezenţa în florile studiate a următoarelor categorii de compuşi chimici 
utili pentru sănătatea organismului uman: 

- antioxidanți: nalba de grădină, gálbenele, salvia, echinacea; 

- uleiuri esenţiale: mac, rosmarin, cimbrişor, salvia, musetel, levănțică, 
mentă; 

- antociani şi flavonoide: soc, dalia, primula, gălbenele, tei, salcâm, 
musetel, liliac, trandafir, Hemerocallis, Hibiscus rosa-sinensis, 
condurasi (Tropaeolum); 

-  polifenoli totali: Hibiscus rosa-sinensis, floarea soarelui, panselute, 
pápádie, trandafir, salvia, párálutele; 

- pigmenți: hibiscus, nalba de grădină, bujor; 

-  imunomodulatori: echinacea, gálbenele; 

-  carotenoide: Hemerocallis, Tropaeolum, gálbenele. 

Fig. 7.1. Preparate cu flori comestibile 

Numárul florilor comestibile care pot creste in conditiile climatului 
temperat depăşeşte 150, unele cultivate, altele întâlnite în flora spontană. 

Florile comestibile pot fi utilizate în cadrul preparatelor culinare şi 
aranjamentelor florale în stare proaspătă, uscată sau conservată iar unele 
(în special cele parfumate — levántica, liliacul, sofranul, trandafirul) pot fi 
măcinate şi transformate in pudră sau cristalizate. 

În vederea cristalizării florile (bine spălate şi zvântate în prealabil) 
se trec mai întâi prin albuş de ou sau gumă arabică şi apoi prin zahăr după 
care se aşează într-o tavă pe folie de staniol şi se introduc în cuptorul 
încălzit la foc mic unde se menţin până la topirea zahărului. 

Cele mai utilizate pentru cristalizare sunt florile de trandafir, 
panselute, conduraşi, liliac, lámái, dalia cu flori simple, gerbera, salvia; 
florile cristalizate sunt folosite în special pentru ornarea torturilor şi a 
prăjiturilor, cu deosebire a torturilor de nuntă (fig. 7.2.). 


Fig. 7.2. Torturi ornate cu flori cristalizate 


Prezentăm, in continuare, câteva dintre cele mai cunoscute specii, 

Althaea rosea (nalba de grădină). Florile au gust uşor astringent şi 
se folosesc pentru ornarea salatelor şi supe precum şi pentru aromatizarea 
brânzeturilor şi a deserturilor. 

Begonia semperflorens (gheaţă). Florile proaspăt deschise au gust 
uşor acidulat şi se folosesc ca agent acidifiant în prepararea cirobelor, 
salatelor, siropurilor şi iaurturilor. 

Bellis perennis (bánutei, párálute). În stare proaspătă, fierte sau 
conservate, florile se folosesc pentru decorarea salatelor şi a sosurilor 
pentru mâncărurile pe bază de carne. De asemenea, se pot infuza şi folosi 
la obținerea unui vin deosebit sau se pot confia şi adăuga la tartele cu 
legume. 

Borrago officinalis (limba mielului). Florile stelate, albastre, au 
savoare de castraveți şi scoici şi se folosesc pentru aromatizarea salatelor 
şi a băuturilor alcoolice. 

Calendula officinalis (gălbenele). Petalele florilor proaspete au o 
savoare agreabilă şi se folosesc în salate sau supe; pot fi folosite, de 
asemenea, pentru ornarea prăjiturilor. Împreună cu receptaculul, în fază de 
boboc, florile pot fi conservate prin murare în oţet sau confiere. Este o 
excelentă plantă medicinală, cu efect deosebit în tratarea bolilor sistemului 
digestiv. 

Campanula medium (clopoţeii). Florile se folosesc în stare 
proapătă pentru parfumarea şerbeturilor. 

Chrysanthemum x hortorum (Crizantema). Atât florile cât şi 
frunzele sunt frecvent utilizate în spațiul geografic oriental în prepararea şi 
ornarea salatelor şi a cirobelor; ele au un gust astringent şi o aromă 
specifică puternică, fiind mai rar folosite în preparatele culinare din zona 
occidentală. 

Citrus lemon (lămâiul). Florile albe, fragile şi foarte parfumate se 
folosesc în stare proaspătă sau cristalizate pentru aromatizarea salatelor (în 
special cele de fructe), compoturilor, dulceturilor, inghetatelor. Pot fi 
uscate şi apoi măcinate, pudra obţinută fiind folosită pentru aromatizarea 
făinii folosite în patiserie. 

Cynara scolymus (anghinarea). Considerată deopotrivă legumă şi 
floare, anghinarea este apreciată atât pentru decorul salatelor cât şi pentru 
consumul ca preparate fierte sau conservate asezonate cu sosuri dintre cele 
mai delicate. 

Dahlia hybrida (dalia) Se folosesc îndeosebi inflorescentele 
simple, tip margaretá; acestea au savoare amară si se folosesc pentru 
decorul salatelor si a sosurilor pentru carne. 

Echinacea (Rudbeckia) purpurea (echinacea). Florile proaspete se 
utilizează pentru ornarea salatelor si a deserturilor precum si pentru 

aromatizarea báuturilor; este o excelentá plantá medicinalá, cu multiple 
efecte benefice în întărirea imunitátii organismului. 

Hemerocallis fulva (crinul galben). Florile galben-aurii, catifelate, 
se folosesc in stare proaspátá sau fierte pentru ornarea salatelor, sosurilor, 
omletelor si a preparatelor pe bazá de carne; fierte se pot folosi si in 
compozitia diferitelor tipuri de aluaturi. 

Hyacinthus orientalis (zambila). Gratie parfumului foarte intens, 
florile de zambile se pot folosi in prepararea dulceturilor; in stare 
proaspátá florile insá sunt toxice. 

Jasminum officinalis (Jasmin, iasomie). Florile albe, mici şi foarte 
parfumate, se folosesc pentru aromatizarea ceaiurilor, serbeturilor, 
dulceturilor şi a salatelor de fructe. 

Paeonia officinalis (bujorul). Petalele florilor se folosesc, ca şi cele 
de trandafir (soiurile parfumate) pentru prepararea dulceturilor. 

Pelargonium odorantissimum (muşcata parfumatá, druşaim). Atât 
florile cât şi lăstarii şi frunzele sunt puternic parfumate şi se folosesc în 
parfumarea dulceturilor, compoturilor, jeleurilor, torturilor. 

Sambucus nigra (socul). Florile se folosesc pentru prepararea 
socatei şi a salatelor şi pentru aromatizarea vinurilor (din fructe se prepară 
dulceturi şi jeleuri). 

Syringa vulgaris (liliacul). Florile se cristalizează şi se folosesc 
pentru decorul prăjiturilor şi în compoziţia checurilor şi ciocolatelor. 

Tropaeolum majus (conduraşi, călţunaşi). Florile au savoare uşor 
picantă şi se folosesc pentru ornarea salatelor, prăjiturilor şi a sosurilor 
pentru carne. 

Viola odorata (toporaşii). Florile, pe cât de delicate, pe atât de 
discret şi plăcut parfumate, se folosesc în prepararea jeleurilor, siropurilor, 
cremelor, esentelor, dulceturilor şi prájiturilor; se pot, de asemenea, confia 
şi consuma ca atare. 

În fata acestor dovezi ale proprietăţilor culinare ale florilor si 
efectului benefic al acestora asupra sănătății, probabil că chiar şi cei care 
consideră o drept o fantezie utilizarea florilor în alimentație îşi vor 
reconsidera poziția. 

Putem considera aranjamentele şi preparatele cu flori comestibile o 
îmbinare strălucită între arta florală şi arta culinară cu efecte benefice 
multiple; prin acest mod de utilizare multe dintre florile modeste din punct 
de vedere estetic sunt puse în valoare. 

În utilizarea alimentară a florilor este bine să nu pierdem din 
vedere însă menirea principală a acestora, aceea de a simboliza tot ce este 
mai frumos şi mai nobil în viața fiecăruia dintre noi. 

